**ΠΑΡΑΡΤΗΜΑ ΑΝΑΚΟΙΝΩΣΕΩΝ**

**ΣΥΜΒΑΣΕΩΝ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ (ΣΟΧ)**

**ΗΜΕΡΟΜΗΝΙΑ ΕΚΔΟΣΗΣ: 19-2-2025**

Το **Παράρτημα** που ακολουθεί, ως αναπόσπαστο τμήμα των Ανακοινώσεων για την πρόσληψη προσωπικού με σύμβαση εργασίας ορισμένου χρόνου (ΣΟΧ), περιλαμβάνει:

**1)** τα **δικαιολογητικά** που απαιτούνται για την έγκυρη συμμετοχή των υποψηφίων στη διαδικασία επιλογής (ΚΕΦΑΛΑΙΟ I) και

**2)** τις **οδηγίες** για τη συμπλήρωση του, κατά περίπτωση εντύπου της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, που απαιτείται για τη συμμετοχή σε διαδικασίες πρόσληψης με σύμβαση εργασίας ορισμένου χρόνου σε υπηρεσίες ή νομικά πρόσωπα του Δημοσίου ή ΟΤΑ ή νομικά πρόσωπα των ΟΤΑ, σε συνδυασμό με τις **επισημάνσεις** σχετικά με τα προσόντα και τα βαθμολογούμενα κριτήρια κατάταξης των υποψηφίων σύμφωνα με τις ισχύουσες **κανονιστικές ρυθμίσεις** (ΚΕΦΑΛΑΙΟ II).

**ΑΛΦΑΒΗΤΙΚΟΣ ΠΙΝΑΚΑΣ ΠΕΡΙΕΧΟΜΕΝΩΝ**

|  |  |
| --- | --- |
|  | Σελίδα |
| **ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ** ή **ΕΠΑΓΓΕΛΜΑΤΙΚΕΣ ΑΔΕΙΕΣ** ή**ΒΕΒΑΙΩΣΕΙΣ ΕΓΓΡΑΦΗΣ** ή **ΕΠΑΓΓΕΛΜΑΤΙΚΕΣ ΤΑΥΤΟΤΗΤΕΣ** ……………... | 18 |
| **ΑΝΑΠΗΡΙΑ ΥΠΟΨΗΦΙΟΥ** ………………………………………………………….. | 38 |
| **ΑΝΑΠΗΡΙΑ ΣΥΓΓΕΝΙΚΟΥ ΑΤΟΜΟΥ** ………………………………………………Δικαίωμα από αναπηρία τέκνου ……………………………………………………..Δικαίωμα από αναπηρία γονέα ………………………………………………………Δικαίωμα από αναπηρία συζύγου …………………………………………………...Δικαίωμα από αναπηρία αδελφού ………………………………………………….. | 39-40 & 4540-42 & 4542-43 & 4544-45 |
| **ΑΝΕΡΓΙΑ**Απόδειξη συνεχόμενης και μη συνεχόμενης ανεργίας .……………………………Τρόπος υπολογισμού και βαθμολόγησης της ανεργίας ………………………….. | 2020-22 & 66 |
| **ΑΝΗΛΙΚΑ ΤΕΚΝΑ** ………………………………………........................................ | 27 |
| **ΒΑΘΜΟΛΟΓΟΥΜΕΝΑ ΚΡΙΤΗΡΙΑ – ΠΙΝΑΚΑΣ** …………………………………... | 59-61 |

|  |  |
| --- | --- |
| **ΒΑΣΙΚΟΙ ΤΙΤΛΟΙ ΣΠΟΥΔΩΝ**Πανεπιστημιακής & Τεχνολογικής Εκπαίδευσης της ημεδαπής …………………Πανεπιστημιακής & Τεχνολογικής Εκπαίδευσης της αλλοδαπής………………..Δευτεροβάθμιας Εκπαίδευσης της ημεδαπής ……………………………………...Δευτεροβάθμιας Εκπαίδευσης της αλλοδαπής ………………………………….....Υποχρεωτικής Εκπαίδευσης της ημεδαπής ………………………………………..Υποχρεωτικής Εκπαίδευσης της αλλοδαπής ……………………………………… | 7-99-11 & 16-1711-1313 & 16-171414 |
| **ΓΕΝΙΚΑ ΠΡΟΣΟΝΤΑ ΕΠΙΛΟΓΗΣ – ΠΡΟΣΛΗΨΗΣ** Ηλικία – Φυσική υγεία και καταλληλότητα – Ελληνική ιθαγένεια – Γνώση ελληνικής γλώσσας – Κωλύματα πρόσληψης – Στρατιωτικές υποχρεώσεις …... | 5-7 |
| **ΓΛΩΣΣΟΜΑΘΕΙΑ** …………………………………………………………………….. | 17-18 & 58 |
| **ΓΝΩΣΗ ΧΕΙΡΙΣΜΟΥ Η/Υ** …………………………………………………………….. | 17-18 & 59 |
| **ΔΕΥΤΕΡΟΣ ΤΙΤΛΟΣ ΣΠΟΥΔΩΝ**Πανεπιστημιακής & Τεχνολογικής Εκπαίδευσης …………………………………..Δευτεροβάθμιας Εκπαίδευσης ………………………………………………………. | 1113-14 |
| **ΔΙΔΑΚΤΟΡΙΚΟΣ ΤΙΤΛΟΣ ΣΠΟΥΔΩΝ** …………………………………………….. | 15 |
| **ΕΜΠΕΙΡΙΑ & ΤΡΟΠΟΣ ΑΠΟΔΕΙΞΗΣ ΑΥΤΗΣ**Ορισμός της εμπειρίας ………………………………………………………………..Απόδειξη εμπειρίας ημεδαπής για τις κατηγορίες Π.Ε., Τ.Ε. και Δ.Ε. …………...Απόδειξη εμπειρίας ημεδαπής για την κατηγορία Υ.Ε. ……………………………Απόδειξη εμπειρίας αλλοδαπής (Π.Ε., Τ.Ε., Δ.Ε., Υ.Ε.) ..………………………..Ειδικές περιπτώσεις απόδειξης εμπειρίας ● Δικαστική απόφαση ………………………………………………………………..● Διδακτική εμπειρία ………………………………………………………………….● Εμπειρία σε θέσεις Π.Ε. Διοικητικού – Οικονομικού ή Π.Ε. Διοικητικού πτυχιούχων Νομικής ……………………………………………………………….● Εμπειρία επαγγελματιών οδηγών σε δικό τους όχημα …………………………● Έρευνα ή συμμετοχή σε ερευνητικά κέντρα ή προγράμματα …………………● Στρατιωτική θητεία …………………………………………………………………● Προγράμματα STAGE ……………………………………………………………..● Εξαίρεση από την υποχρεωτική ασφάλιση ……………………………………...● Μερική απασχόληση ……………………………………………………………….Τρόπος υπολογισμού χρόνου εμπειρίας …………………………………………… | 4646-4848-49494949-5050-5151515252525452-55 |
| **ΕΝΤΟΠΙΟΤΗΤΑ** ………………………………………………………………………. | 19 |
| **ΚΩΛΥΜΑ ΟΚΤΑΜΗΝΗΣ ΑΠΑΣΧΟΛΗΣΗΣ** ……………………………………….. | 55-56 |
| **ΚΩΛΥΜΑΤΑ ΤΟΥ Π.Δ. 164/2004** (3μηνης και 24μηνης απασχόλησης) ……………………………………………….. | 57 |
| **ΜΕΤΑΠΤΥΧΙΑΚΟΙ ΤΙΤΛΟΙ ΣΠΟΥΔΩΝ** Μεταπτυχιακοί τίτλοι σπουδών της ημεδαπής ……………………………………..Μεταπτυχιακοί τίτλοι σπουδών της αλλοδαπής ……………………………………Ενιαίοι και αδιάσπαστοι τίτλοι σπουδών μεταπτυχιακού επιπέδου (integrated master) της ημεδαπής ………………………………………………………………... | 1516-1715 |
| **ΜΗ ΑΠΟΔΟΧΗ ΘΕΣΗΣ ΠΡΟΣΛΗΨΗΣ** …………………………………………….. | 64 |
| **ΜΟΝΟΓΟΝΕΑΣ ΚΑΙ ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ**Μονογονέας ……………………………………………………………………………Τέκνο μονογονεϊκής οικογένειας …………………………………………………….. | 27-3233-38 |
| **ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΥΠΟΥ ΤΗΣ ΑΙΤΗΣΗΣ** ……………. | 61-68 |
| **ΠΑΡΑΛΑΒΗ ΑΙΤΗΣΕΩΝ & ΔΙΚΑΙΟΛΟΓΗΤΙΚΩΝ ΥΠΟΨΗΦΙΩΝ** ……………….(Για τον αρμόδιο υπάλληλο παραλαβής αιτήσεων & δικαιολογητικών) | 69 |
| **ΠΟΛΥΤΕΚΝΟΣ ΓΟΝΕΑΣ ΚΑΙ ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ** Πολύτεκνος …………………………………………………………………………….Τέκνο πολύτεκνης οικογένειας ………………………………………………………. | 22-2422-24 |
| **ΠΡΟΣΚΟΜΙΣΗ ΤΙΤΛΩΝ – ΠΙΣΤΟΠΟΙΗΤΙΚΩΝ & ΒΕΒΑΙΩΣΕΩΝ** Τίτλοι, Πιστοποιητικά και Βεβαιώσεις της αλλοδαπής ……………………............Δημόσια έγγραφα ημεδαπής …………………………………………………………Ιδιωτικά έγγραφα ημεδαπής ………………………………………………………….Πιστοποιητικά Ανώτατης Συνομοσπονδίας Πολυτέκνων Ελλάδος (ΑΣΠΕ) και Πιστοποιητικά ή Βεβαιώσεις απόδειξης γνώσης χειρισμού Η/Υ …………………. | 58-59595959 |
| **ΠΡΟΣΩΠΙΚΑ ΔΕΔΟΜΕΝΑ**(Επισημάνσεις για φορείς και υποψήφιους) ……………………………………….. | 69 |
| **ΤΑΥΤΟΠΟΙΗΣΗ ΥΠΟΨΗΦΙΩΝ** ……………………………………………………... | 4 & 68 |
| **ΤΡΙΤΕΚΝΟΣ ΓΟΝΕΑΣ ΚΑΙ ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ**Τρίτεκνος ……………………………………………………………………………….Τέκνο τρίτεκνης οικογένειας …………………………………………………………. | 25-2725-27 |

ΚΕΦΑΛΑΙΟ I : ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ

Στο κεφάλαιο αυτό απαριθμούνται όλα τα δικαιολογητικά – πιστοποιητικά τα οποία, μέχρι τη λήξη της προθεσμίας υποβολής των αιτήσεων, πρέπει να υποβάλει ο υποψήφιος μαζί με το, κατά περίπτωση έντυπο αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ** προκειμένου να αποδείξει τα προσόντα που επικαλείται.

Ειδικότερα, με την αίτησή του **πρέπει** να υποβάλει**:**

**1. Φωτοαντίγραφα:**

 Των **δύο όψεων** του ατομικού δελτίου ταυτότητας

**ή**

**άλλων δημόσιων εγγράφων** από τα οποία να προκύπτουν τα στοιχεία της ταυτότητας, όπως σχετική προσωρινή βεβαίωση αστυνομικής αρχής **ή** τις κρίσιμες σελίδες του διαβατηρίου(δηλ. αυτές στις οποίες αναφέρονται ο αριθμός και τα στοιχεία ταυτότητας του κατόχου) **ή** τις δύο όψεις της άδειας οδήγησης **ή** τις κρίσιμες σελίδες του ατομικού βιβλιαρίου υγείας όλων των ασφαλιστικών φορέων. Εάν από τα έγγραφα αυτά δεν προκύπτει η ημερομηνία γέννησης, πρέπει να προσκομισθεί και το πιστοποιητικό γέννησης.

Εάν από την αίτηση συμμετοχής ή τα λοιπά δικαιολογητικά, που έχει υποβάλει ο υποψήφιος, προκύπτουν ο αριθμός της ταυτότητάς του και η χρονολογία γέννησής του, η έλλειψη υποβολής της αστυνομικής ταυτότητας και μόνο, δεν συνιστά λόγο αποκλεισμού από τη διαγωνιστική διαδικασία (απόφαση ΣτΕ υπ’ αριθ. 1042/2003).

**2.** **Βεβαίωση φορέα δημόσιου τομέα ή** **αντίγραφο τελευταίας σύμβασης με φορέα του δημόσιου τομέα και υπεύθυνη δήλωση** (άρθρου 8 Ν. 1599/1986) **περί της** **διάρκειας απασχόλησης ή υπεύθυνη δήλωση** (άρθρου 8 Ν. 1599/1986) **περί μη απασχόλησης στον δημόσιο τομέα**.

Προκειμένου να διαπιστωθεί εάν υφίσταται κώλυμα πρόσληψης λόγω υπέρβασης της οκτάμηνης απασχόλησης (παρ. 1 άρθρου 38 Ν.4765/2021), **ο υποψήφιος πρέπει να προσκομίσει βεβαίωση του οικείου φορέα του δημόσιου τομέα στον οποίο απασχολήθηκε τελευταία ή αντίγραφο της τελευταίας σύμβασης εργασίας του και υπεύθυνη δήλωση που να αναγράφει τη διάρκεια της απασχόλησής του**, εφόσον κατά τους τελευταίους δώδεκα (12) μήνες από την υποβολή  της αιτήσεως του έχει απασχοληθεί με σύμβαση εργασίας ορισμένου χρόνου σε φορείς του δημόσιου ή ευρύτερου  δημόσιου τομέα της παρ.1 του άρθρου 2 του Ν.4765/2021, όπως ισχύει.

 **Σε διαφορετική περίπτωση, ο υποψήφιος οφείλει να υποβάλει υπεύθυνη δήλωση** (άρθρου 8 Ν. 1599/1986), στην οποία να δηλώνει ότι δεν έχει απασχοληθεί για το προαναφερόμενο διάστημα σε φορείς του δημόσιου ή ευρύτερου δημόσιου τομέα.

 **ΠΡΟΣΟΧΗ:**

α) Τα ανωτέρω, βεβαίωση του οικείου φορέα του δημόσιου τομέα **ή** αντίγραφο σύμβασης εργασίας **και** υπεύθυνη δήλωση διάρκειας απασχόλησης,υποβάλλονται υποχρεωτικά σε κάθε περίπτωση πουουποψήφιοςέχει απασχοληθεί με σχέση εργασίας ορισμένου χρόνου σε οποιονδήποτε φορέα του δημόσιου ή ευρύτερου δημόσιου τομέα κατά τους τελευταίους δώδεκα (12) μήνες από την υποβολή  της αιτήσεως του.

β) Σε περίπτωση πρόσληψης υποψηφίου, ο οποίος δεν έχει υποβάλει τα ανωτέρω αλλά από τον έλεγχο των συνυποβληθέντων με την αίτησή του δικαιολογητικών (π.χ. βεβαίωση προϋπηρεσίας) προκύπτει ότι έχει κώλυμα πρόσληψης λόγω υπέρβασης της οκτάμηνης απασχόλησης, **η σχετική απόφαση πρόσληψης ανακαλείται**, εφόσον στον πίνακα κατάταξης εμπεριέχονται υποψήφιοι που στερούνται του ως άνω κωλύματος.

**3. Τα απαιτούμενα δικαιολογητικά για την απόδειξη των προσόντων**, **ιδιοτήτων και κριτηρίων**,που επικαλείται στην αίτησή του ο υποψήφιος, όπως αυτά διευκρινίζονται στις Ενότητες που ακολουθούν.

 Τα απαιτούμενα δικαιολογητικά υποβάλλονται σύμφωνα με τα οριζόμενα στην **Ενότητα 16** του παρόντος Κεφαλαίου **“Προσκόμιση Τίτλων, Πιστοποιητικών και Βεβαιώσεων”**.

**ΕΝΟΤΗΤΑ 1**

**ΓΕΝΙΚΑ ΠΡΟΣΟΝΤΑ ΕΠΙΛΟΓΗΣ - ΠΡΟΣΛΗΨΗΣ**

(1) Ανεξαρτήτως κατηγορίας (ΠΕ, ΤΕ, ΔΕ ή ΥΕ), οι υποψήφιοι, για να γίνουν δεκτοί στη διαδικασία επιλογής, πρέπει να έχουν **ηλικία** από **18** έως:

**α) 67** ετών και

**β) κατ’ εξαίρεση**, έως **70** ετών, για όσους έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα, **εκτός** αν ορίζεται διαφορετικά από την οικεία Ανακοίνωση.

Για την συμμετοχή των υποψηφίων της ανωτέρω περίπτωσης **β** απαιτείται να υποβληθεί **χωριστή υπεύθυνη δήλωση**, στην οποία να δηλώνουν ότι μέχρι τη λήξη της προθεσμίας υποβολής της αίτησης δεν έχουν θεμελιώσει δικαίωμα συνταξιοδότησης.

(2) Να έχουν την **υγεία** και **φυσική** **καταλληλότητα** που τους επιτρέπει την εκτέλεση των καθηκόντων της ειδικότητας που επιλέγουν.

(3) Προκειμένου για προσλήψεις σε **υπηρεσίες και νομικά πρόσωπα δημοσίου δικαίου του Δημόσιου Τομέα ή σε ΟΤΑ**,δεκτοί στη διαδικασία επιλογής γίνονται οι υποψήφιοι που είναι:

α) **Έλληνες πολίτες**,

β) **πολίτες των άλλων κρατών-μελών της Ευρωπαϊκής Ένωσης**, υπό τους περιορισμούς του άρθρου 1 παρ. 1 του N.2431/1996 και

γ) **Βορειοηπειρώτες, Κύπριοι Ομογενείς και Ομογενείς αλλοδαποί που προέρχονται από την Κωνσταντινούπολη και από τα νησιά Ίμβρο και Τένεδο**, και **ομογενείς εξ Αιγύπτου** χωρίς να απαιτείται πιστοποιητικό ελληνικής ιθαγένειας, υπό την προϋπόθεση ότι η ιδιότητά τους ως Ελλήνων, κατά το γένος και τη συνείδηση, αποδεικνύεται με άλλους τρόπους (Ν.Δ. 3832/1958, ως ισχύει).

Για την πρόσληψη προσωπικού σε **επιχειρήσεις ή εταιρίες** **ή οργανισμούς και λοιπά** **νομικά πρόσωπα ιδιωτικού δικαίου του Δημοσίου** (που υπόκεινται στον έλεγχο του Α.Σ.Ε.Π.), **η ελληνική ιθαγένεια δεν απαιτείται ως προσόν επιλο**γής υπό τους περιορισμούς του άρθρου 1 παρ. 1 του Ν.2431/1996 ή/και του Οργανισμού ή Κανονισμού του εκάστοτε φορέα.

Για τον υποψήφιο χωρίς ελληνική ιθαγένεια, της ανωτέρω περιπτώσεως 3β, ο οποίος πρέπει να αποδείξει ότι γνωρίζει την ελληνική γλώσσα σε βαθμό επαρκή για την άσκηση των καθηκόντων της επιδιωκόμενης ειδικότητας, Πιστοποιητικό Ελληνομάθειας (άρθρο 9 Ν.4027/2011) που χορηγείται από το Κέντρο Ελληνικής Γλώσσας: α) Υπουργείο Παιδείας και Θρησκευμάτων Ανδρέα Παπανδρέου 37, Τ.Κ. 151 80 Αθήνα, τηλ. 210-3442322 και β) Καραμαούνα 1, Πλ. Σκρά, Τ.Κ. 55132 Θεσσαλονίκη, τηλ. 2313331540, των κατωτέρω επιπέδων:

Α ΕΠΙΠΕΔΟ **ή** Α2 ΕΠΙΠΕΔΟ (Σ.Ε.): Για την Κατηγορία Υποχρεωτικής Εκπαίδευσης (Υ.Ε.).

Β ΕΠΙΠΕΔΟ **ή** Β1 ΕΠΙΠΕΔΟ (Σ.Ε.): Για την Κατηγορία Δευτεροβάθμιας Εκπαίδευσης (Δ.Ε.) μη Διοικητικού Προσωπικού ή και Εργατοτεχνικού Προσωπικού.

Γ ΕΠΙΠΕΔΟ **ή** Β2 ΕΠΙΠΕΔΟ (Σ.Ε.): Για τις Κατηγορίες Πανεπιστημιακής (Π.Ε.) και Τεχνολογικής Εκπαίδευσης (Τ.Ε.) μη Διοικητικού Προσωπικού και για την Κατηγορία Δευτεροβάθμιας Εκπαίδευσης (Δ.Ε.) Διοικητικού Προσωπικού.

Δ ΕΠΙΠΕΔΟ **ή** Γ1 ΕΠΙΠΕΔΟ (Σ.Ε.): Για τις Κατηγορίες Πανεπιστημιακής (Π.Ε.) και Τεχνολογικής Εκπαίδευσης (Τ.Ε.) Διοικητικού Προσωπικού.

Επίσης, η γνώση της ελληνικής γλώσσας αποδεικνύεται:

● με αντίστοιχο πιστοποιητικό του **Σχολείου της Ελληνικής Γλώσσας του Αριστοτελείου Πανεπιστημίου Θεσσαλονίκης** (Πανεπιστημιούπολη, Θεσσαλονίκη, Τ.Κ. 54006, τηλ. 2310/997571−72−76), το οποίο χορηγείται ύστερα από σχετική εξέταση του υποψηφίου **για το επίπεδο Β2** (Σ.Ε.) ή

● με τίτλο σπουδών οποιασδήποτε βαθμίδας του ελληνικού εκπαιδευτικού συστήματος.

Το ανωτέρω Πιστοποιητικό Ελληνομάθειας δεν χρειάζεται να προσκομίζουν οι ομογενείς και αλλογενείς, οι οποίοι παρακολουθούν ή έχουν παρακολουθήσει προγράμματα ή μαθήματα της ελληνικής γλώσσας εντός του οργανωμένου ελληνικού εκπαιδευτικού συστήματος τόσο στην Ελλάδα όσο και στο εξωτερικό.

Δεν απαιτείται η απόδειξη γνώσης της ελληνικής γλώσσας για Βορειοηπειρώτες, Κύπριους Ομογενείς και Ομογενείς αλλοδαπούς που προέρχονται από την Κωνσταντινούπολη,από τα νησιά Ίμβρο και Τένεδο και ομογενείς εξ Αιγύπτου.

(4) **Να μην έχουν κώλυμα πρόσληψης**,ούτε κατά το χρόνο λήξης της προθεσμίας υποβολής των αιτήσεων, ούτε κατά το χρόνο της πρόσληψης, (άρθρα 8 και 9 του Ν.3528/2007 και άρθρα 17 και 169 του Ν.3584/2007, με την επιφύλαξη της παρ. 6 του άρθρου 4 του Ν.2207/1994 και της παρ. 3 του άρθρου 169 του Ν.3584/2007), ήτοι:

α) να **μην έχουν** **καταδικαστεί** για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος καθ' υποτροπή, συκοφαντική δυσφήμιση, καθώς και για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής,

β) να μην **είναι υπόδικοι** που έχουν παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε,

γ) να μην έχουν **στερηθεί** λόγω καταδίκης, **τα πολιτικά τους δικαιώματα** και για όσο χρόνο διαρκεί η στέρηση αυτή,

δ) να μην **τελούν υπό στερητική δικαστική συμπαράσταση** (πλήρη ή μερική) ή υπό **επικουρική δικαστική συμπαράσταση** (πλήρη ή μερική) ή και υπό τις δυο αυτές καταστάσεις και

ε) Να μην έχουν απολυθεί από θέση δημόσιας υπηρεσίας ή Ο.Τ.Α. ή άλλου Νομικού Προσώπου του δημόσιου τομέα, λόγω επιβολής της πειθαρχικής ποινής της οριστικής παύσεως ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου και δεν έχει παρέλθει πενταετία από την απόλυση. Για τη διαπίστωση του ως άνω κωλύματος διορισμού **υποβάλλεται υπεύθυνη δήλωση από τον ενδιαφερόμενο κατά την πρόσληψή του**, το αληθές περιεχόμενο της οποίας ελέγχεται αυτεπαγγέλτως από τον φορέα πρόσληψης με βάση τα στοιχεία που τηρούνται στο Μητρώο απογραφής Ελληνικού Δημοσίου.

Σε περίπτωση ύπαρξης του κωλύματος των ανωτέρω παραγράφων υπό α΄ έως γ΄ και προκειμένου για θέσεις βοηθητικού ή ανειδίκευτου προσωπικού **εξαιρούνται** από το κώλυμα οι υποψήφιοι που έχουν εκτίσει την ποινή ή τα μέτρα ασφαλείας, που τους έχουν επιβληθεί, έχουν αρθεί ή έχουν απολυθεί υπό όρο.

(5) Για τους προσλαμβανόμενους με σχέση εργασίας ιδιωτικού δικαίου ορισμένου χρόνου δεν απαιτείται εκπλήρωση των στρατιωτικών τους υποχρεώσεων (άρθρο 66 Π.Δ. 410/1988 και παρ. 2 άρθρου 169 Ν.3584/2007). Σε περίπτωση στράτευσης κατά τη διάρκεια της εργασιακής σύμβασης τους, η σύμβαση εργασίας λύεται αυτοδικαίως, χωρίς καμιά αποζημίωση.

Οι υποψήφιοι πρέπει να έχουν τα γενικά προσόντα της πρόσληψης τόσο κατά το χρόνο λήξεως της προθεσμίας υποβολής αιτήσεων όσο και κατά το χρόνο της πρόσληψης. Το ανώτατο όριο της ηλικίας πρόσληψης, όπου υπάρχει, πρέπει να συντρέχει κατά το πρώτο, σύμφωνα με τα ανωτέρω, χρονικό σημείο. Για τον υπολογισμό του ανώτατου ορίου ηλικίας, ως ημέρα γέννησης λαμβάνεται πάντοτε η 31η Δεκεμβρίου του έτους γέννησης.

**ΕΝΟΤΗΤΑ 2**

 **ΤΙΤΛΟΙ ΣΠΟΥΔΩΝ**

**Α. ΒΑΣΙΚΟΙ ΤΙΤΛΟΙ ΣΠΟΥΔΩΝ ΠΑΝΕΠΙΣΤΗΜΙΑΚΗΣ ή ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (Π.Ε. ή Τ.Ε.)**

Για την κατηγορία Πανεπιστημιακής ή Τεχνολογικής Εκπαίδευσης, κατά περίπτωση, απαιτείται τίτλος σπουδών (ο ρητά αναφερόμενος ανά κλάδο ή ειδικότητα) στον οποίο να αναγράφονται τα ακόλουθα:

1. Ο ακριβής βαθμός με δύο δεκαδικά ψηφία.

Σε περίπτωση που ο βαθμός εκφράζεται **με ακέραιο αριθμό** χωρίς δεκαδικά ψηφία **ή** μόνο **με αξιολογικό χαρακτηρισμό** πρέπει να υποβληθεί βεβαίωση της οικείας σχολής για τον ακριβή αριθμητικό βαθμό, με δύο δεκαδικά ψηφία. Στην περίπτωση που ο βαθμός εκφράζεται μόνο με αξιολογικό χαρακτηρισμό και δεν προσκομισθεί η ανωτέρω βεβαίωση, θα λαμβάνεται υπόψη η κατώτερη βαθμολογία που αντιστοιχεί σε κάθε μία αξιολογική κλίμακα. (Άριστα 8,50 / Πολύ καλά 6,50 / Καλά 5,00).

Σε περίπτωση που ο βαθμός τίτλου δεν προκύπτει ούτε από αξιολογικό χαρακτηρισμό θα λαμβάνεται υπόψη το ελάχιστο της βαθμολογικής κλίμακας τριτοβάθμιας εκπαίδευσης, ήτοι ο βαθμός “5,00”.

2. Η ημερομηνία και το έτος κτήσης αυτού.

Ως χρόνος κτήσης των ως άνω τίτλων λογίζεται η ημερομηνία περάτωσης των σπουδών, ήτοι επιτυχίας στις προβλεπόμενες υποχρεώσεις.

Εάν η ημερομηνία που αναγράφεται στον τίτλο είναι μεταγενέστερη της ημερομηνίας περάτωσης των προβλεπόμενων υποχρεώσεων, τότε ο χρόνος κτήσης του τίτλου προκύπτει από υποβληθείσα βεβαίωση του αρμοδίου κατά περίπτωση οργάνου Α.Ε.Ι. ή Τ.Ε.Ι ή Α.Τ.Ε.Ι.

Εάν ο χρόνος κτήσης δεν προκύπτει από υποβληθείσα βεβαίωση επιτυχίας αρμοδίου κατά περίπτωση οργάνου Α.Ε.Ι. ή Τ.Ε.Ι ή Α.Τ.Ε.Ι. τότε προκύπτει από την ημερομηνία που αναγράφεται στον προσκομισθέντα τίτλο σπουδών.

**Β. ΕΠΙΣΗΜΑΝΣΕΙΣ ΓΙΑ ΚΑΤΟΧΟΥΣ ΒΑΣΙΚΩΝ ΤΙΤΛΩΝ Π.Ε. ή Τ.Ε.**

**Β.1 Τίτλοι Π.Ε. που δεν αναφέρονται ρητά στην Ανακοίνωση**

Σε περίπτωση ίδρυσης ή συγχώνευσης ή κατάτμησης Σχολών ή Τμημάτων Πανεπιστημιακής Εκπαίδευσης της ημεδαπής, μετά τη δημοσίευση του νέου Προσοντολογίου - Κλαδολογίου Π.Δ. 85/2022 (Α΄232), χορηγούμενο πτυχίο ή δίπλωμα που δεν περιλαμβάνεται στους ρητά αναφερόμενους στην οικεία Ανακοίνωση τίτλους, γίνεται δεκτό ως αντίστοιχο, εφόσον στηρίζεται σε σπουδές που καλύπτουν με πλήρη επάρκεια το γνωστικό αντικείμενο του πτυχίου ή διπλώματος που ζητείται από την Ανακοίνωση.

Ο υποψήφιος υποχρεούται να προσκομίσει σχετική βεβαίωση της Εθνικής Αρχής Ανώτατης Εκπαίδευσης (ΕΘΑΑΕ), **η οποία χορηγείται κατόπιν σχετικού αιτήματος του οικείου Α.Ε.Ι.**

Σε περίπτωση που δεν προσκομισθεί η βεβαίωση αυτή ή δεν αναφέρεται σε αυτήν το συγκεκριμένο, σύμφωνα με την οικεία Ανακοίνωση, απαιτούμενο πτυχίο, **ο επικαλούμενος τίτλος δεν λαμβάνεται υπόψη.**

Βεβαιώσεις επάρκειας γνωστικού αντικειμένου σπουδών, οι οποίες έχουν χορηγηθεί σύμφωνα με την παρ. 2 του άρθρου 26 του Π.Δ. 50/2001 (Α΄ 39) για πτυχία ή διπλώματα Πανεπιστημιακής ή Τεχνολογικής Εκπαίδευσης της ημεδαπής, δεν ισχύουν.

**Β.2 Τίτλοι Κ.Α.Τ.Ε.Ε. αντιστοίχων ειδικοτήτων των τίτλων Τ.Ε.Ι. ή Α.Τ.Ε.Ι.**

Οι κάτοχοι τίτλων Κ.Α.Τ.Ε.Ε. αντίστοιχων ειδικοτήτων των τίτλων Τ.Ε.Ι. ή Α.Τ.Ε.Ι. που ορίζονται στην Ανακοίνωση ως απαιτούμενα προσόντα [βλ. ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης) της οικείας Ανακοίνωσης] απαιτείται να προσκομίσουν **βεβαίωση του αρμοδίου οργάνου Τ.Ε.Ι. ή Α.Τ.Ε.Ι.** από την οποία να προκύπτει η αντιστοιχία του τίτλου σπουδών τους, με το ζητούμενο από την Ανακοίνωση, πλην των ειδικοτήτων για τις οποίες, εκ του νόμου, απαιτείται άδεια άσκησης επαγγέλματος ή βεβαίωση.

**Β.3 Τίτλοι Π.Ε. ή Τ.Ε. χωρίς κατεύθυνση ή ειδίκευση**

Οι υποψήφιοι Πανεπιστημιακής και Τεχνολογικής Εκπαίδευσης που κατέχουν τίτλους σπουδών, στους οποίους δεν αναγράφεται **η κατεύθυνση ή ειδίκευση αυτών,** όπως αυτή ζητείται από την Ανακοίνωση, πρέπει να προσκομίσουν **πιστοποιητικό ή βεβαίωση** του Τμήματος που χορήγησε τον τίτλο σπουδών τους.

Από το πιστοποιητικό ή τη βεβαίωση αυτή πρέπει να προκύπτει ότι ο υποψήφιος **παρακολούθησε τα μαθήματα κύκλου σπουδών της κατεύθυνσης ή ειδίκευσης** που ζητούνται από την προκήρυξη για τις κατά περίπτωση θέσεις.

**Β.4 Τίτλοι Π.Ε. ή Τ.Ε. που έχουν αποκτηθεί στην αλλοδαπή**

Εάν ο τίτλος Π.Ε. ή Τ.Ε. έχει αποκτηθεί στην αλλοδαπήαπαιτείται να προσκομισθεί:

● Πράξη αναγνώρισης από το Διαπανεπιστημιακό Κέντρο Αναγνώρισης Τίτλων Σπουδών Αλλοδαπής (ΔΙ.Κ.Α.Τ.Σ.Α. για απαιτούμενο βασικό τίτλο Π.Ε.) ή Πράξη αναγνώρισης από το Ινστιτούτο Τεχνολογικής Εκπαίδευσης Ι.Τ.Ε. (για απαιτούμενο βασικό τίτλο Τ.Ε.), για την ισοτιμία, ισοτιμία και αντιστοιχία του τίτλου, καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων.

***ή***

● Πιστοποιητικό αναγνώρισηςαπό τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης **(Δ.Ο.Α.Τ.Α.Π.)** περί ισοτιμίας, ισοτιμίας και αντιστοιχίας, καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων.

***ή***

● Πράξη Ακαδημαϊκής Ισοδυναμίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.).

Στην περίπτωση που από την πράξη ή το πιστοποιητικό αναγνώρισης **δεν προκύπτει η κατεύθυνση ή η ειδίκευση** απαιτείται βεβαίωση από το Εκπαιδευτικό Ίδρυμα που χορήγησε τον τίτλο, η οποία να καθορίζει την κατεύθυνση ή την ειδίκευση, **καθώς και επίσημη μετάφρασή της**.

**(α) Βαθμολογική αντιστοιχία τίτλων σπουδών της αλλοδαπής**

Στις περιπτώσεις που δεν υφίσταται στους αλλοδαπούς τίτλους αντιστοιχία βαθμολογικής ή αξιολογικής κλίμακας με τη βαθμολογική ή αξιολογική κλίμακα τίτλων της ημεδαπής ο σχετικός τίτλος χαρακτηρίζεται **ως αδιαβάθμητος** (παρ. 6 άρθρου 301 του Ν. 4957/2022, όπως ισχύει). Στην περίπτωση αυτή ο υποψήφιος συμπληρώνει στο πεδίο της αίτησης που αφορά στον βαθμό του τίτλου σπουδών, το ελάχιστο της βαθμολογικής κλίμακας Τριτοβάθμιας Εκπαίδευσης ημεδαπής, ήτοι τον βαθμό “5,00”.

**(β) Πτυχία από Ακαδημαϊκά Ιδρύματα της Κύπρου**

Για τα πτυχία που αποκτήθηκαν πριν από την πλήρη ένταξη της Κυπριακής Δημοκρατίας στην Ευρωπαϊκή Ένωση (1-5-2004) και αναφέρονται στο Π.Δ. 299/1997, δεν απαιτείται ισοτιμία και αντιστοιχία. Για τα πτυχία τα οποία έχουν χρόνο κτήσης μετά την ένταξή της στη Ε.Ε, απαιτείται ισοτιμία και αντιστοιχία ή Ακαδημαϊκή Ισοδυναμία από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.).

**(γ) Κάτοχοι πτυχίων Π.Ε. με δυνατότητα άσκησης επαγγέλματος Νοσηλευτή/τριας, Ιατρού, Οδοντιάτρου, Φαρμακοποιού και Αρχιτέκτονα και Τ.Ε. με δυνατότητα άσκησης επαγγέλματος Νοσηλευτή-τριας, Μαιών-ευτών**

Οι υποψήφιοι που είναι κάτοχοι πτυχίων **Π.Ε.:**

● Νοσηλευτικής

● Ιατρικής

● Οδοντιατρικής

● Φαρμακευτικής

τα οποία έχουν χορηγηθεί από Κράτη Μέλη της Ε.Ε., εφόσον τους έχει χορηγηθεί άδεια ασκήσεως επαγγέλματος ή βεβαίωση ότι πληρούν όλες τις νόμιμες προϋποθέσεις για την άσκηση του επαγγέλματος [σύμφωνα με τα προβλεπόμενα στις διατάξεις του Κεφαλαίου ΙΙΙ του Τίτλου ΙΙΙ του Π.Δ. 38/2010 ή σύμφωνα με όσα προβλέπονταν στις διατάξεις των Π.Δ. 40/1986 (ΦΕΚ 14/Α/86 – Νοσοκόμοι), 84/1986, (ΦΕΚ 31/Α/86 – Ιατροί), 97/1986, 98/1986 (ΦΕΚ 35/Α/86 – Οδοντίατροι) και 213/2003, (ΦΕΚ 172/Α/2003 & Υ.Α. Α4/5226/1987, ΦΕΚ 613/Β/87 – Φαρμακοποιοί)], **εξαιρούνται από την υποχρέωση προσκόμισης πράξεως αναγνώρισης** για την ισοτιμία και την αντιστοιχία του τίτλου, **αλλά δεν εξαιρούνται** και από την υποχρέωση προσκόμισης πράξεως του ΔΙ.Κ.Α.Τ.Σ.Α ή Δ.Ο.Α.Τ.Α.Π.για τη **βαθμολογική αντιστοιχία** του τίτλου.

Όσοι υποψήφιοι προσκομίζουν αποφάσεις χορήγησης άδειας ασκήσεως επαγγέλματος **Αρχιτέκτονα**, σύμφωνα με όσα προβλέπονται στις διατάξεις του Κεφαλαίου III του Τίτλου III του Π.Δ. 38/2010, από το Τεχνικό Επιμελητήριο Ελλάδας ή σύμφωνα με όσα προβλέπονται στα Π.Δ. 53/2004 και 253/2006, **δεν έχουν υποχρέωση προσκόμισης πράξης αναγνώρισης** για την ισοτιμία και την αντιστοιχία του τίτλου, αλλά δεν εξαιρούνται και από την υποχρέωση προσκόμισης πράξεως του ΔΙ.Κ.Α.Τ.Σ.Α ή Δ.Ο.Α.Τ.Α.Π. για τη βαθμολογική αντιστοιχία του τίτλου.

Οι υποψήφιοι που είναι κάτοχοι πτυχίων **Τ.Ε.:**

● Νοσηλευτικής

● Μαιευτικής

τα οποία έχουν χορηγηθεί από Κράτη Μέλη της Ε.Ε., εφόσον τους έχει χορηγηθεί άδεια ασκήσεως επαγγέλματος ή βεβαίωση ότι πληρούν όλες τις νόμιμες προϋποθέσεις για την άσκηση του επαγγέλματος [σύμφωνα με τα προβλεπόμενα στις διατάξεις του Κεφαλαίου ΙΙΙ του Τίτλου ΙΙΙ του Π.Δ. 38/2010 ή σύμφωνα με όσα προβλέπονταν στις διατάξεις των Π.Δ. 40/1986 (ΦΕΚ 14/Α/86 – Νοσοκόμοι) και 97/1986 (ΦΕΚ 35/Α/86 Μαίες/-ευτές)] **εξαιρούνται** από την **υποχρέωση προσκόμισης πράξεως αναγνώρισης** για την ισοτιμία και την αντιστοιχία του τίτλου, **αλλά δεν εξαιρούνται** και από την υποχρέωση προσκόμισης πράξεως του ΔΙ.Κ.Α.Τ.Σ.Α ή Ι.Τ.Ε. ή Δ.Ο.Α.Τ.Α.Π.για τη βαθμολογική αντιστοιχία του τίτλου.

**(δ) Ισοτιμία πτυχίων Π.Ε. ή Τ.Ε. που κατέχουν πολιτικοί πρόσφυγες και επαναπατριζόμενοι Έλληνες**

Σύμφωνα με τη διάταξη της παραγράφου 6 του άρθρου 2 του Ν.1735/1987 «*σε περίπτωση που το* ***ΔΙ.Κ.Α.Τ.Σ.Α.*** *και το* ***Ινστιτούτο Τεχνολογικής Εκπαίδευσης*** *(Ι.Τ.Ε.) δεν μπορούν να αναγνωρίσουν ισοτιμία πτυχίων Α.Ε.Ι. και Τ.Ε.Ι. που κατέχουν πολιτικοί πρόσφυγες και επαναπατριζόμενοι Έλληνες, κατά την έννοια των διατάξεων της περίπτωσης α΄ της παρ. 2 του άρθρου 5,* ***λόγω ανυπαρξίας αντίστοιχης σχολής στα Α.Ε.Ι. και Τ.Ε.Ι. της ημεδαπής****,* ***καθορίζουν με βεβαίωσή τους τη συνάφεια του γνωστικού αντικειμένου του πτυχίου με πτυχίο Α.Ε.Ι. ή Τ.Ε.Ι. της ημεδαπής.*** *Με βάση τη βεβαίωση αυτή τα παραπάνω πρόσωπα επιτρέπεται να συμμετέχουν σε διαδικασίες διορισμού ή πρόσληψης για θέσεις των οποίων τυπικό προσόν είναι εκείνο προς το οποίο έχει αναγνωρισθεί συνάφεια από το ΔΙ.Κ.Α.Τ.Σ.Α. ή το Ι.Τ.Ε.*».

Στις περιπτώσεις που η ισοτιμία πτυχίων Π.Ε. ή Τ.Ε. που κατέχουν πολιτικοί πρόσφυγες και επαναπατριζόμενοι Έλληνες, έχει χορηγηθεί από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης **(Δ.Ο.Α.Τ.Α.Π.)** προκειμένου να συμμετέχουν σε διαδικασίες διορισμού ή πρόσληψης πρέπει με **βεβαίωση του (Δ.Ο.Α.Τ.Α.Π.) να καθορίζεται η συνάφεια του γνωστικού αντικειμένου του πτυχίου, με πτυχία Α.Ε.Ι. ή Τ.Ε.Ι. της ημεδαπής τα οποία ζητούνται από την Ανακοίνωση ως προσόντα πρόσληψης για τις προκηρυσσόμενες θέσεις.**

**ΕΠΙΣΗΜΑΝΣΗ:** Στις ανωτέρω περιπτώσεις που αφορούν τίτλους σπουδών που αποκτήθηκαν στην αλλοδαπή, οι υποψήφιοι **δεν χρειάζεται** να προσκομίσουν αντίγραφο του ξενόγλωσσου τίτλου που έχει επικυρωθεί από δικηγόρο ούτε επίσημη μετάφραση αυτού. Αρκεί η υποβολή των απαιτούμενων πράξεων ή πιστοποιητικών ή αποφάσεων ή βεβαιώσεων των αρμοδίων οργάνων που ορίζονται ανωτέρω.

**Γ. ΔΕΥΤΕΡΟΣ ΤΙΤΛΟΣ ΣΠΟΥΔΩΝ Π.Ε. ή Τ.Ε.**

Για τους υποψηφίους των κατηγοριών ΠΕ ή ΤΕ γίνεται δεκτός οποιοσδήποτε δεύτερος τίτλος σπουδών, ανεξαρτήτως ειδικότητας, της ίδιας εκπαιδευτικής βαθμίδας με τον απαιτούμενο για κατάταξη τίτλο.

**ΠΡΟΣΟΧΗ:**

1. Για τους υποψηφίους θέσεων **Πανεπιστημιακής ή Τεχνολογικής Εκπαίδευσης** (Π.Ε. ήΤ.Ε.), **ως δεύτερος τίτλος σπουδών**, βαθμολογούμενος ως κριτήριο με 30 μονάδες, σύμφωνα με την περ. στε΄ παρ. 1 του άρθρου 40 του Ν.4765/2021, όπως ισχύει, θεωρείται μόνο τίτλος Α.Ε.Ι. (Π.Ε.) προκειμένου για τις θέσεις Πανεπιστημιακής Εκπαίδευσης (Π.Ε.) και μόνο τίτλος Τ.Ε.Ι. (Τ.Ε.) προκειμένου για τις θέσεις της κατηγορίας Τεχνολογικής Εκπαίδευσης (Τ.Ε.).

2. **Αν δύο τίτλοι σπουδών είναι αποδεκτοί σύμφωνα με την Ανακοίνωση για την κατάταξη στον οικείο πίνακα**, τότε η κατάταξη πραγματοποιείται λαμβάνοντας υπόψη ως βασικό τον τίτλο με τον υψηλότερο βαθμό ενώ η εμπειρία (για τους κλάδους/ειδικότητες για τους οποίους δεν απαιτείται άδεια άσκησης επαγγέλματος), υπολογίζεται μετά την κτήση του αρχαιότερου αποδεκτού τίτλου.

**Δ. ΤΙΤΛΟΙ ΣΠΟΥΔΩΝ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.)**

Για την κατηγορία Δευτεροβάθμιας Εκπαίδευσης απαιτείται τίτλος σπουδών στον οποίο να αναγράφονται τα ακόλουθα:

1. Ο ακριβής βαθμός.

Σε περίπτωση που ο βαθμός εκφράζεται με αξιολογικό χαρακτηρισμό πρέπει να υποβληθεί **και** βεβαίωση της οικείας σχολικής μονάδας για τον ακριβή αριθμητικό βαθμό, με δύο δεκαδικά ψηφία.

Εάν ο υποψήφιος δεν προσκομίζει βεβαίωση για τον ακριβή αριθμητικό βαθμό, θα λαμβάνεται υπόψη η κατώτερη βαθμολογία που αντιστοιχεί στην αξιολογική κλίμακα.

2. Η ημερομηνία και το έτος κτήσης αυτού.

Στην περίπτωση που υποψήφιοι **Δευτεροβάθμιας Εκπαίδευσης** (για ειδικότητα που γίνεται δεκτός, έστω και επικουρικά, οποιοσδήποτε τίτλος Δευτεροβάθμιας Εκπαίδευσης ή Υποχρεωτικής Εκπαίδευσης) προσκομίσουν ανώτερο τίτλο σπουδών από τον ζητούμενο, αυτός γίνεται δεκτός (τεκμαίρεται η κατοχή του) και εφόσον μοριοδοτείται θεωρείται ότι φέρει τη βάση της εικοσάβαθμης κλίμακας, ήτοι τον βαθμό “10”.

**Δ.1 Επισημάνσεις για τους κατόχους τίτλων Δ.Ε.**

**(α) Για τους αποφοίτους των Ι.Ε.Κ. – Σ.Α.Ε.Κ. ή Μεταλυκειακού Έτους - Τάξης Μαθητείας ΕΠΑ.Λ.**

Προκειμένου για τη συμμετοχή αποφοίτων **Ι.Ε.Κ. – Σ.Α.Ε.Κ.** σε θέσεις Δευτεροβάθμιας Εκπαίδευσης, ως βαθμός διπλώματος για τον διορισμό ή πρόσληψη στον δημόσιο τομέα νοείται:

ο μέσος όρος βαθμολογίας στο θεωρητικό μέρος των εξετάσεων πιστοποίησης, ο αναφερόμενος σε βεβαίωση που εκδίδεται από τον τ. Οργανισμό Επαγγελματικής Εκπαιδεύσεως και Καταρτίσεως (Ο.Ε.Ε.Κ.) ή τον τ. Εθνικό Οργανισμό Πιστοποίησης Προσόντων (Ε.Ο.Π.Π.) ή τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.).

**Οι υποψήφιοι πρέπει να προσκομίσουν:**

● Δίπλωμα Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης [**Ι.Ε.Κ. – Σ.Α.Ε.Κ.**]

**ή**

● Δίπλωμα Επαγγελματικής Ειδικότητας, Εκπαίδευσης και Κατάρτισης επιπέδου 4 [**Ι.Ε.Κ. – Σ.Α.Ε.Κ.**] **ή** επιπέδου 5 [**Ι.Ε.Κ. – Σ.Α.Ε.Κ.**]

**ή**

● Δίπλωμα Επαγγελματικής Ειδικότητας Εκπαίδευσης και Κατάρτισης επιπέδου 5 [**Ι.Ε.Κ. – Σ.Α.Ε.Κ.** ή Τάξης Μαθητείας ΕΠΑ.Λ.]

**ή**

● Πτυχίο Επαγγελματικής Ειδικότητας, Εκπαίδευσης και Κατάρτισης επιπέδου 5 [τάξης Μαθητείας ΕΠΑ.Λ.]

**και**

Βεβαίωση του τ. Ο.Ε.Ε.Κ. ή του τ. Ε.Ο.Π.Π. ή του Ε.Ο.Π.Π.Ε.Π. που αποτελεί αναπόσπαστο παράρτημα του διπλώματος από την οποία να προκύπτει ο μέσος όρος της βαθμολογίας τους στο θεωρητικό μέρος των εξετάσεων πιστοποίησης.

**Εναλλακτικά** **οι υποψήφιοι μπορούν να προσκομίσουν μόνο** Βεβαίωση του τ. Ο.Ε.Ε.Κ. ή του τ. Ε.Ο.Π.Π ή του Ε.Ο.Π.Π.Ε.Π. που επέχει θέση διπλώματος ή πτυχίου, από την οποία να προκύπτει η ειδικότητα, ο μέσος όρος της βαθμολογίας τους στο θεωρητικό μέρος των εξετάσεων πιστοποίησης και **η ακριβής ημερομηνία κατά την οποία ο ενδιαφερόμενος κατέστη διπλωματούχος**.

**Ειδικώς**, ως προς τα διπλώματα της ειδικότητας «Εκπαιδευτής Υποψηφίων Οδηγών Αυτοκινήτων και Μοτοσικλετών» μετά την 3η Μαΐου 2011, ως βαθμός διπλώματος νοείται ο μέσος όρος βαθμολογίας θεωρητικού και πρακτικού μέρους των εξετάσεων πιστοποίησης. **ΠΡΟΣΟΧΗ:** Επί του συγκεκριμένου διπλώματος ο βαθμός του πρακτικού μέρους αναγράφεται στη δεκάβαθμη κλίμακα, ενώ του θεωρητικού μέρους στην εικοσάβαθμη. Συνεπώς, η άθροιση, προκειμένου να υπολογιστεί ο μέσος όρος, θα γίνει μετά την αναγωγή του βαθμού του πρακτικού μέρους στην εικοσάβαθμη κλίμακα π.χ. ο βαθμός 8 της δεκάβαθμης κλίμακας αναγόμενος στην εικοσάβαθμη κλίμακα αντιστοιχεί στο βαθμό 16.

**(β) Για τους αποφοίτους των Σχολών Επαγγελματικής Κατάρτισης (Σ.Ε.Κ)**

**Οι υποψήφιοι πρέπει να προσκομίσουν:**

Πτυχίο Επαγγελματικής Ειδικότητας Εκπαίδευσης και Κατάρτισης επιπέδου 3.

**(γ) Τίτλοι Δ.Ε. που δεν αναφέρονται ρητά στην Ανακοίνωση**

Εάν οι υποψήφιοι διαθέτουν τίτλο σπουδών που δεν περιλαμβάνεται στους ρητά αναφερόμενους στην οικεία Ανακοίνωση **υποχρεούνται να προσκομίζουν συγχρόνως** και βεβαίωση επάρκειας γνωστικού αντικειμένου σπουδών που χορηγείται από τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.).

Σε περίπτωση που δεν προσκομισθεί η βεβαίωση αυτή ή δεν αναφέρεται σε αυτήν το συγκεκριμένο, σύμφωνα με την οικεία Ανακοίνωση, απαιτούμενο πτυχίο, **ο επικαλούμενος τίτλος δεν λαμβάνεται υπόψη**.

**Δ.2 Τίτλοι Δ.Ε. που έχουν αποκτηθεί στην αλλοδαπή**

Για τίτλους **Δευτεροβάθμιας Εκπαίδευσης αλλοδαπής** απαιτούνται κατά περίπτωση τα ακόλουθα:

● **Για τίτλους μη τεχνικής ή μη επαγγελματικής εκπαίδευσης** απαιτείται βεβαίωση ισοτιμίας από την αρμόδια Διεύθυνση του Υπουργείου Παιδείας και θρησκευμάτων.

● **Για τίτλους τεχνικής και επαγγελματικής εκπαίδευσης** απαιτείται πράξη ισοτιμίας και κατάταξης της Επιτροπής Ισοτιμιών του τέως Οργανισμού Επαγγελματικής Εκπαίδευσης και Κατάρτισης (τ. Ο.Ε.Ε.Κ) ή του τέως Εθνικού Οργανισμού Πιστοποίησης Προσόντων (τ. Ε.Ο.Π.Π.) ή του Εθνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.)

Και στις δύο ανωτέρω περιπτώσεις **απαιτείται επιπλέον** βεβαίωση αντιστοιχίας βαθμού από την αρμόδια Διεύθυνση του Υπουργείου Παιδείας και Θρησκευμάτων σε εικοσάβαθμη κλίμακα.

**ΕΠΙΣΗΜΑΝΣΗ:** Στις ανωτέρω περιπτώσεις που αφορούν τίτλους σπουδών που αποκτήθηκαν στην αλλοδαπή, οι υποψήφιοι **δεν χρειάζεται** να προσκομίσουν αντίγραφο του ξενόγλωσσου τίτλου που έχει επικυρωθεί από δικηγόρο ούτε επίσημη μετάφραση αυτού. Αρκεί η υποβολή των απαιτούμενων πράξεων ή πιστοποιητικών ή αποφάσεων ή βεβαιώσεων των αρμοδίων οργάνων που ορίζονται ανωτέρω.

**Δ.3 Δεύτερος τίτλος σπουδών Δ.Ε.**

Για τη Δευτεροβάθμια Εκπαίδευση, **ο δεύτερος τίτλος σπουδών**, μπορεί να είναι **είτε** **πτυχίο ή δίπλωμα επαγγελματικής ειδικότητας, εκπαίδευσης και κατάρτισης, επιπέδου  5**, που χορηγείται στους αποφοίτους του «Μεταλυκειακού έτους - Τάξης Μαθητείας» ή στους αποφοίτους Ινστιτούτων Επαγγελματικής Κατάρτισης – Σχολών Ανώτερης Επαγγελματικής Κατάρτισης (Ι.Ε.Κ. – Σ.Α.Ε.Κ.), ύστερα από πιστοποίηση από τον τέως Οργανισμό Επαγγελματικής Εκπαιδεύσεως και Καταρτίσεως (τ. Ο.Ε.Ε.Κ.) ή τον τέως Εθνικό Οργανισμό Πιστοποίησης Προσόντων (τ. Ε.Ο.Π.Π.) ή τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.), **είτε δίπλωμα επαγγελματικής εκπαίδευσης επιπέδου 5** που χορηγείται στους αποφοίτους των Κέντρων Επαγγελματικής Εκπαίδευσης των Α.Ε.Ι.

**ΠΡΟΣΟΧΗ:**

1. Για υποψηφίους θέσεων Δ.Ε., για τις οποίες **δεν απαιτείται άδεια άσκησης επαγγέλματος**,αν δύο τίτλοι σπουδών είναι αποδεκτοί σύμφωνα με την Ανακοίνωση για την κατάταξη στον οικείο πίνακα, τότε η κατάταξη πραγματοποιείται λαμβάνοντας υπόψη ως βασικό τον τίτλο με τον υψηλότερο βαθμό ενώ η εμπειρία υπολογίζεται μετά την κτήση του αρχαιότερου αποδεκτού τίτλου.

2. Για υποψηφίους θέσεων Δ.Ε., **για τις** οποίες **απαιτείται άδεια άσκησης επαγγέλματος,** αν δύο τίτλοι σπουδών είναι αποδεκτοί σύμφωνα με την Ανακοίνωση για την κατάταξη στον οικείο πίνακα, τότε η κατάταξη πραγματοποιείται λαμβάνοντας υπόψη ως βασικό τον τίτλο με τον υψηλότερο βαθμό, χωρίς να ερευνάται εάν η απαιτούμενη άδεια άσκησης επαγγέλματος αποκτήθηκε με βάση αυτόν τον τίτλο.

**Ε. ΤΙΤΛΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ**

Ο υποψήφιος υποχρεωτικής εκπαίδευσης (**Υ.Ε.**) προσκομίζει ευκρινές φωτοαντίγραφο του τίτλου του, **μόνο** στην περίπτωση που προβλέπεται τίτλος σπουδών Υποχρεωτικής Εκπαίδευσης από την Ανακοίνωση [*βλ. Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα*] ως απαιτούμενο προσόν για την επιδιωκόμενη ειδικότητα Υ.Ε.

Σημειώνεται ότι, σύμφωνα με το Ν.4765/2021, απαγορεύεται η πρόσληψη προσωπικού χωρίς το  τυπικό προσόν τουλάχιστον του απολυτηρίου δημοτικού σχολείου. **Εξαιρέσεις:** α) αν δεν υπάρχουν υποψήφιοι με το τυπικό αυτό προσόν και β) οι απασχολούμενοι ως εργάτες σε χειρωνακτικές εργασίες, ως δασοπυροσβέστες, ως μεταφορείς αντικειμένων και το προσωπικό καθαριότητας.

**Ε.1 Τίτλοι Υ.Ε. που έχουν αποκτηθεί στην αλλοδαπή**

Εάν ο τίτλος Υ.Ε. έχει αποκτηθεί στην αλλοδαπή απαιτείται να προσκομισθεί Βεβαίωση ισοτιμίας ή αντιστοιχίας από τη Διεύθυνση Παιδείας Ομογενών και Διαπολιτισμικής Εκπαίδευσης (ΔΙ.Π.Ο.Δ.Ε.) της Κ.Υ. του Υπουργείου Παιδείας και Θρησκευμάτων ή από τις κατά τόπους Διευθύνσεις Δευτεροβάθμιας Εκπαίδευσης της ημεδαπής.

**ΕΠΙΣΗΜΑΝΣΕΙΣ:**

α) Εάν οι υποψήφιοι προσκομίσουν **ανώτερο τίτλο σπουδών** (π.χ. δευτεροβάθμιας, μεταδευτεροβάθμιας ή τριτοβάθμιας εκπαίδευσης) από τον ζητούμενο στην Ανακοίνωση, ο τίτλος αυτός γίνεται **δεκτός**. Σε κάθε περίπτωση, **ο προσκομιζόμενος για κάλυψη θέσεων Υ.Ε. κατηγορίας τίτλος σπουδών δεν βαθμολογείται**.

β) Στις ανωτέρω περιπτώσεις που αφορούν τίτλους σπουδών που αποκτήθηκαν στην αλλοδαπή, οι υποψήφιοι **δεν χρειάζεται** να προσκομίσουν αντίγραφο του ξενόγλωσσου τίτλου που έχει επικυρωθεί από δικηγόρο ούτε επίσημη μετάφραση αυτού. Αρκεί η υποβολή των απαιτούμενων πράξεων ή πιστοποιητικών ή αποφάσεων ή βεβαιώσεων των αρμοδίων οργάνων που ορίζονται ανωτέρω.

**ΕΝΟΤΗΤΑ 3**

**ΔΙΔΑΚΤΟΡΙΚΟΙ ΚΑΙ ΜΕΤΑΠΤΥΧΙΑΚΟΙ ΤΙΤΛΟΙ ΣΠΟΥΔΩΝ**

**Α. ΔΙΔΑΚΤΟΡΙΚΟΙ ΤΙΤΛΟΙ ΣΠΟΥΔΩΝ**

**Α.1 Διδακτορικοί τίτλοι της ημεδαπής**

Οι υποψήφιοι που είναι **κάτοχοι διδακτορικού τίτλου σπουδών** υποβάλλουν ευκρινές φωτοαντίγραφο του διδακτορικού τους διπλώματος.

Για την απόδειξη της ημεροχρονολογίας κτήσης του διδακτορικού διπλώματος αρκεί η βεβαίωση της Γραμματείας του οικείου Α.Ε.Ι. από την οποία να προκύπτει η ημερομηνία επιτυχούς υποστήριξης του θέματος της διδακτορικής διατριβής.

**Α.2 Διδακτορικοί τίτλοι της αλλοδαπής**

Αν ο διδακτορικός τίτλος έχει αποκτηθεί στην αλλοδαπή απαιτείται μόνο Πράξη Αναγνώρισης του τίτλου από το ΔΙΚΑΤΣΑ ή Πιστοποιητικό Αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας ή Πράξη Ακαδημαϊκής Ισοδυναμίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), **που να έχει εκδοθεί μέχρι την τελευταία ημέρα της προθεσμίας υποβολής των αιτήσεων.**

**Β. ΜΕΤΑΠΤΥΧΙΑΚΟΙ ΤΙΤΛΟΙ ΣΠΟΥΔΩΝ**

**Β.1 Μεταπτυχιακοί τίτλοι της ημεδαπής**

Οι υποψήφιοι που είναι **κάτοχοι μεταπτυχιακού τίτλου σπουδών** ετήσιας τουλάχιστον φοίτησης υποβάλλουν ευκρινές φωτοαντίγραφο του μεταπτυχιακού τους τίτλου.

Στην περίπτωση που απαιτείται ως τυπικό προσόν μεταπτυχιακός τίτλος σπουδών σε συγκεκριμένο γνωστικό αντικείμενο και εφόσον τούτο δεν προκύπτει σαφώς από τους προσκομιζόμενους τίτλους, οι υποψήφιοι πέραν του ανωτέρω τίτλου προσκομίζουν και **βεβαίωση** από το Πανεπιστήμιο που να καθορίζει **το γνωστικό αντικείμενο αυτού**. Εναλλακτικά δύναται να προσκομίζεται και το κατά περίπτωση Παράρτημα Διπλώματος ή κάποιο άλλο ισοδύναμο στοιχείο.

**Β.2 Ενιαίοι και αδιάσπαστοι τίτλοι σπουδών μεταπτυχιακού επιπέδου (integrated master)**

**Για τους ενιαίους και αδιάσπαστους τίτλους σπουδών μεταπτυχιακού επιπέδου (integrated master)**, απαιτείται η προσκόμιση της σχετικής διαπιστωτικής απόφασης του Υπουργού Παιδείας, Θρησκευμάτων και Αθλητισμού, περί υπαγωγής του τμήματος στις διατάξεις είτε του άρθρου 46 του Ν.4485/2017 (ΦΕΚ 114 Α΄) είτε του άρθρου 78 του Ν.4957/2022 (ΦΕΚ 141 Α΄), εφόσον η απόφαση αυτή έχει δημοσιευτεί μέχρι τη λήξη της προθεσμίας υποβολής των αιτήσεων της οικείας Ανακοίνωσης.

**ΕΠΙΣΗΜΑΝΣΗ:**

Ως **χρόνος κτήσης του μεταπτυχιακού τίτλου** λογίζεται η ημερομηνία περάτωσης των σπουδών, ήτοι επιτυχίας στα προβλεπόμενα μαθήματα, συμπεριλαμβανομένης της επιτυχούς υποστήριξης της τυχόν απαιτούμενης διπλωματικής/μεταπτυχιακής εργασίας ή (και) της συμμετοχής σε τυχόν άλλες εκπαιδευτικές και ερευνητικές δραστηριότητες σύμφωνα με το πρόγραμμα και τον κανονισμό μεταπτυχιακών σπουδών, που να προκύπτει από σχετική βεβαίωση της Γραμματείας του οικείου Α.Ε.Ι. ή Α.Τ.Ε.Ι. ή Τ.Ε.Ι.

**Β.3 Μεταπτυχιακοί τίτλοι της αλλοδαπής**

Αν ο μεταπτυχιακός τίτλος έχει αποκτηθεί στην αλλοδαπή απαιτείται:

● Πράξη Αναγνώρισης του τίτλου από το ΔΙΚΑΤΣΑ

**ή**

● Πιστοποιητικό Αναγνώρισης από τον Δ.Ο.Α.Τ.Α.Π. περί ισοτιμίας

**ή**

● Πράξη Ακαδημαϊκής Ισοδυναμίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.),

**που να έχει εκδοθεί μέχρι την τελευταία ημέρα της προθεσμίας υποβολής των αιτήσεων.**

Σε περίπτωση που από την πράξη αναγνώρισης δεν προκύπτει το γνωστικό αντικείμενο απαιτείται **και** βεβαίωση από το Πανεπιστήμιο που χορήγησε τον μεταπτυχιακό τίτλο από την οποία να προκύπτει σαφώς:

● ο τίτλος του μεταπτυχιακού προγράμματος σπουδών,

● ο τίτλος της τυχόν διπλωματικής/μεταπτυχιακής εργασίας και

● η αναλυτική βαθμολογία/κατάσταση μαθημάτων.

Η ανωτέρω βεβαίωση πρέπει να συνοδεύεται από επίσημη μετάφρασή της.

**Περιπτώσεις στις οποίες δεν λογίζεται ως μεταπτυχιακός ένας τίτλος σπουδών της αλλοδαπής**

α) Όταν η Ακαδημαϊκή Ισοδυναμία ή ισοτιμία ή ισοτιμία και αντιστοιχία του πτυχίου αλλοδαπής αναγνωρίζεται μόνον εφόσον ο κάτοχος του πτυχίου είναι και κάτοχος μεταπτυχιακού διπλώματος.

β) Όταν ο μεταπτυχιακός τίτλος συμπληρώνει ή ενσωματώνεται στον βασικό (άρθρο 311 του Ν.4957/2022, άρθρο 2 παρ. 4 του Π.Δ. 85/2022, με την επιφύλαξη του άρθρου 46 του Ν.4485/2017 και του άρθρου 78 του Ν.4957/2022).

**ΕΠΙΣΗΜΑΝΣΕΙΣ ΓΙΑ ΤΙΤΛΟΥΣ ΑΛΛΟΔΑΠΗΣ ΤΩΝ ΕΝΟΤΗΤΩΝ 2 & 3:**

**1. Από την υποχρέωση προσκόμισης πράξης αναγνώρισης για την ακαδημαϊκή ισοδυναμία ή την ισοτιμία και την αντιστοιχία των προπτυχιακών τίτλων σπουδών ή των διδακτορικών ή μεταπτυχιακών τίτλων εξαιρούνται**:

α) όσοι έχουν λάβει πτυχίο ή δίπλωμα ανώτατης εκπαίδευσης που έχει αποκτηθεί σε χώρες μέλη της Ευρωπαϊκής Ένωσης και στους οποίους έχει χορηγηθεί πράξη αναγνώρισης επαγγελματικής ισοτιμίας από το Συμβούλιο Αναγνώρισης Επαγγελματικής Ισοτιμίας Τίτλων Τριτοβάθμιας Εκπαίδευσης (ΣΑΕΙΤΤΕ) του άρθρου 10 του Π.Δ. 165/2000 (Α΄ 149),

β) οι κάτοχοι απόφασης αναγνώρισης επαγγελματικών προσόντων ανώτατης ή μεταδευτεροβάθμιας ή δευτεροβάθμιας εκπαίδευσης από το Συμβούλιο Αναγνώρισης Επαγγελματικών Προσόντων (ΣΑΕΠ) του άρθρου 55 του Π.Δ. 38/2010 (Α΄ 78),

γ) οι κάτοχοι απόφασης αναγνώρισης επαγγελματικής ισοδυναμίας τίτλων τυπικής ανώτατης εκπαίδευσης από το ΣΑΕΠ, βάσει της παρ. 2 του άρθρου 1 του Π.Δ. 38/2010 (Α΄ 78),

δ) όσοι έχουν λάβει τίτλο μεταδευτεροβάθμιας εκπαίδευσης που έχει αποκτηθεί σε χώρες μέλη της Ευρωπαϊκής Ένωσης και στους οποίους έχει αναγνωρισθεί το δικαίωμα άσκησης νομοθετικά κατοχυρωμένου επαγγέλματος, σύμφωνα με σχετική απόφαση αναγνώρισης επαγγελματικής εκπαίδευσης που χορηγείται από το Συμβούλιο Επαγγελματικής Αναγνώρισης Τίτλων Εκπαίδευσης και Κατάρτισης (ΣΕΑΤΕΚ) του άρθρου 13 του Π.Δ. 231/1998 (Α΄ 178),

ε) όσοι έχουν λάβει διπλώματα, πιστοποιητικά ή άλλους τίτλους που έχουν αποκτηθεί σε χώρες μέλη της Ευρωπαϊκής Ένωσης και στους οποίους έχει χορηγηθεί, βάσει του συστήματος αυτόματης αναγνώρισης διπλωμάτων, άδεια άσκησης επαγγέλματος από τις κατά περίπτωση αρμόδιες εθνικές αρχές, σύμφωνα με τα Π.Δ. 40/1986 (Α΄ 14), 84/1986 (Α΄ 31) 38/2010 (Α΄ 78), 97/1986 (Α΄ 35), 98/1986 (Α΄ 35), 53/2004 (Α΄ 43), 40/2006 (Α΄43) και την υπουργική απόφαση Α4/5226/1987 (Β΄ 613),

στ) οι κάτοχοι απόφασης αναγνώρισης επαγγελματικών προσόντων από το Αυτοτελές Τμήμα Εφαρμογής της Ευρωπαϊκής Νομοθεσίας (Α.Τ.Ε.Ε.Ν.) του άρθρου 56 του Π.Δ. 38/2010 (Α΄ 78), όπως ισχύει,

ζ) οι κάτοχοι απόφασης αναγνώρισης επαγγελματικής ισοδυναμίας τίτλων τυπικής ανώτατης εκπαίδευσης κρατών - μελών της Ευρωπαϊκής Ένωσης ή τρίτων χωρών από το Αυτοτελές Τμήμα Εφαρμογής της Ευρωπαϊκής Νομοθεσίας (Α.Τ.Ε.Ε.Ν.) του άρθρου 56 του Π.Δ. 38/2010 (Α΄ 78), όπως ισχύει.

Όλοι οι ως άνω υποψήφιοι **υποχρεούνται να προσκομίσουν πιστοποιητικό για τη βαθμολογική αντιστοιχία του τίτλου** από αρμόδιο κατά νόμο φορέα (Υπουργείο Παιδείας και Θρησκευμάτων, ΔΙ.Κ.Α.Τ.Σ.Α. ή Δ.Ο.Α.Τ.Α.Π. κ.λπ.). Σε αντίθετη περίπτωση οι υποψήφιοι συμπληρώνουν στο πεδίο της αίτησης που αφορά στον βαθμό τίτλου σπουδών το ελάχιστο της βαθμολογικής κλίμακας της αντίστοιχης κατηγορίας εκπαίδευσης της ημεδαπής.

**2.** Για τις ανωτέρω περιπτώσεις που αφορούν σε τίτλους σπουδών που αποκτήθηκαν στην αλλοδαπή, οι υποψήφιοι **δεν χρειάζεται** να προσκομίσουν **αντίγραφο του ξενόγλωσσου τίτλου που έχει επικυρωθεί από δικηγόρο ούτε** επίσημη μετάφραση αυτού. **Αρκεί η υποβολή των απαιτούμενων πράξεων ή πιστοποιητικών ή αποφάσεων ή βεβαιώσεων των αρμοδίων οργάνων που ορίζονται ανωτέρω**.

**ΕΝΟΤΗΤΑ 4**

**ΠΡΟΣΘΕΤΑ ΠΡΟΣΟΝΤΑ**

Για ορισμένες ειδικότητες, των κατηγοριών Πανεπιστημιακής (ΠΕ), Τεχνολογικής (ΤΕ) και Δευτεροβάθμιας (ΔΕ) Εκπαίδευσης, **ενδέχεται** να απαιτούνται από την ανακοίνωσηως **πρόσθετα (ΜΗ ΒΑΘΜΟΛΟΓΟΥΜΕΝΑ) προσόντα**, **όπως:**

**1. Η** **γλωσσομάθεια** **ή/και η γνώση** **χειρισμού ηλεκτρονικού υπολογιστή***.* Στην περίπτωση αυτή οφορέας πρόσληψης έχει την ευθύνη ενσωμάτωσης στην Ανακοίνωση των δύο **Ειδικών Παραρτημάτων** που αφορούν στην απόδειξη των ανωτέρω προσόντων και ειδικότερα το **«ΕΙΔΙΚΟ ΠΑΡΑΡΤΗΜΑ (Α1) ΑΠΟΔΕΙΞΗΣ ΠΛΗΡΟΦΟΡΙΚΗΣ Η΄ ΧΕΙΡΙΣΜΟΥ Η/Υ»** ή/και το **«ΕΙΔΙΚΟ ΠΑΡΑΡΤΗΜΑ (Α2) ΑΠΟΔΕΙΞΗΣ ΓΛΩΣΣΟΜΑΘΕΙΑΣ»**. Επομένως, αν για την ειδικότητα που επιδιώκει ουποψήφιος προβλέπεται η κατοχή των παραπάνω **προσόντων**, ο ίδιος πρέπει να ανατρέξει στα αντίστοιχα Ειδικά Παραρτήματα, προκειμένου να ενημερωθεί για τον τρόπο απόδειξής τους.

 Οι υποψήφιοι αλλά και οι φορείς μπορούν να έχουν πρόσβαση στα ειδικά παραρτήματα μέσα από το δικτυακό τόπο του Α.Σ.Ε.Π. (www.asep.gr) και συγκεκριμένα ακολουθώντας από την κεντρική σελίδα:

 είτε τη διαδρομή: **Ενημερωτική Πύλη 🡪 Πολίτες 🡪 Έντυπα – Διαδικασίες 🡪 Διαγωνισμών Φορέων - Ορισμένου Χρόνου (ΣΟΧ) 🡪 Υποδείγματα και Παραρτήματα Ανακοινώσεων Συμβάσεων Εργασίας Ορισμένου Χρόνου - ΣΟΧ**

 είτε τη διαδρομή: **Ενημερωτική Πύλη 🡪 Φορείς 🡪 Έντυπα – Διαδικασίες 🡪 Διαγωνισμών Φορέων - Ορισμένου Χρόνου (ΣΟΧ) 🡪 Υποδείγματα και Παραρτήματα Ανακοινώσεων Συμβάσεων Εργασίας Ορισμένου Χρόνου - ΣΟΧ.**

**2.** **Άδειες άσκησης επαγγέλματος ή άλλες επαγγελματικές άδειες ή βεβαιώσεις εγγραφής ή βεβαίωση αναγγελίας (όπου προβλέπεται) ή βεβαίωση περί πλήρωσης όλων των προϋποθέσεων άσκησης του επαγγέλματος ή λοιπές βεβαιώσεις ή πιστοποιητικά ή Επαγγελματικές Ταυτότητες**.

 **Ενδεικτικά αναφέρονται:**

● Άδεια άσκησης επαγγέλματος

● Επαγγελματική ταυτότητα

● Βεβαίωση εκδιδόμενη από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του αντίστοιχου επαγγέλματος (Ν. 3919/2011, όπως ισχύει)

● Βεβαίωση Εγγραφής στα οικεία βιβλία ή μητρώα

● Βεβαίωση Αναγγελίας (Ν. 3982/2011, όπως ισχύει).

**Όλες οι άδειες ή βεβαιώσεις ή επαγγελματικές ταυτότητες** πρέπει να είναι **σε ισχύ** τόσο κατά τον χρόνο υποβολής της αίτησης και της λήξης της προθεσμίας υποβολής αυτής όσο και κατά τον χρόνο πρόσληψης.

Πρέπει να αποδεικνύεται **πότε** ακριβώς αποκτήθηκε η συγκεκριμένη επαγγελματική άδεια, που απαιτείται από την Ανακοίνωση, προκειμένου να προσμετρηθεί το κριτήριο της εμπειρίας από τη λήψη της.

Σε περίπτωση που η αρχικά εκδοθείσα άδεια/βεβαίωση αντικαταστάθηκε ή πρόκειται για άδεια που ανανεώνεται περιοδικά και **στη νέα άδεια/βεβαίωση ΔΕΝ αναγράφεται η ημερομηνία & το έτος αρχικής κτήσης της**,για λόγους προσμέτρησης της εμπειρίας, είναι απαραίτητο να προσκομιστεί σχετική βεβαίωση της αρμόδιας υπηρεσίας, από την οποία να προκύπτουν τα παραπάνω στοιχεία.

Σε περίπτωση αδυναμίας της αρμόδιας υπηρεσίας να χορηγήσει τη βεβαίωση αυτή, λόγω καταστροφής ή φθοράς των αρχείων της, αρκεί: α) η προσκόμιση της βεβαίωσης της υπηρεσίας αυτής στην οποία να αναφέρεται ο λόγος αδυναμίας, και β) η προσκόμιση Υπεύθυνης Δήλωσης κατά το άρθρο 8 του Ν.1599/1986 του υποψηφίου, στην οποία να δηλώνει την ακριβή ημερομηνία αρχικής κτήσης της επαγγελματικής άδειας που ζητείται από την Ανακοίνωση.

Εάν απαιτούνται περισσότερες από μία άδειες, η εμπειρία προσμετράται από την παλαιότερη άδεια που είναι απαραίτητη για την άσκηση του επαγγέλματος

Γίνεται δεκτή άδεια άσκησης επαγγέλματος που αποκτήθηκε με τίτλο ανώτερης εκπαιδευτικής βαθμίδας από την απαιτούμενη στην Ανακοίνωση, εφόσον από το περιεχόμενο της προσκομισθείσας ανωτέρου επιπέδου άδειας συνάγεται ότι ο κάτοχός της μπορεί να εκτελέσει, μεταξύ άλλων, το είδος των συγκεκριμένων εργασιών που μπορούν να εκτελεστούν και με βάση την απαιτούμενη από την Ανακοίνωση άδεια.

**ΕΝΟΤΗΤΑ 5**

**ΕΝΤΟΠΙΟΤΗΤΑ**

Για την απόδειξη του κριτηρίου της εντοπιότητας, οι υποψήφιοι θα πρέπει να προσκομίσουν **Βεβαίωση στοιχείων διεύθυνσης κατοικίας**, η οποία εκδίδεται ηλεκτρονικά  μέσω της ψηφιακής πύλης “my aade” της Ανεξάρτητης Αρχής Δημοσίων Εσόδων (ΑΑΔΕ), ακολουθώντας τη διαδρομή: αρχική σελίδα → ΜΗΤΡΩΟ ΚΑΙ ΕΠΙΚΟΙΝΩΝΙΑ → ΒΕΒΑΙΩΣΕΙΣ ΜΗΤΡΩΟΥ → ΤΡΕΧΟΥΣΑ ΕΙΚΟΝΑ ΦΥΣΙΚΟΥ ΠΡΟΣΩΠΟΥ → ΕΚΔΟΣΗ.

**Η Βεβαίωση στοιχείων διεύθυνσης κατοικίας πρέπει να έχει εκδοθεί εντός της προθεσμίας υποβολής των αιτήσεων άλλως δεν θα γίνεται δεκτή**.

**Στην περίπτωση που ο φορέας της Ανακοίνωσης έχει αναπτύξει διαλειτουργικότητα με την ΑΑΔΕ**, η άντληση των στοιχείων της μόνιμης κατοικίας των υποψηφίων που επικαλούνται το κριτήριο της εντοπιότητας θα γίνεται αυτοτελώς από τον φορέα. **Για τις συγκεκριμένες περιπτώσεις θα γίνεται ρητή αναφορά στην εκάστοτε Ανακοίνωση**.

**Εφόσον στην εκάστοτε Ανακοίνωση δεν γίνεται αναφορά περί διαλειτουργικότητας** κατά τα ανωτέρω, οι υποψήφιοι υποχρεούνται να προσκομίσουν την προαναφερόμενη **Βεβαίωση στοιχείων διεύθυνσης κατοικίας** για την απόδειξη του κριτηρίου της εντοπιότητας.

**ΠΡΟΣΟΧΗ:**

Για την απόδειξη του κριτηρίου της μόνιμης κατοικίας **δεν γίνονται δεκτά**:

α) **Βεβαίωση μόνιμης κατοικίας**, σύμφωνα με το άρθρο 279 του Ν.3463/2006 (Α΄114) όπως αντικαταστάθηκε από το άρθρο 188 του Ν.4764/2020 (Α΄256) και

β) **Πιστοποιητικό εντοπιότητας**, από το οποίο προκύπτει η ιδιότητα του δημότη.

**ΕΠΙΣΗΜΑΝΣΕΙΣ:**

Η εντοπιότητα αποτελεί κριτήριο **πρόταξης** **μεταξύ των υποψηφίων με τα ίδια προσόντα** και δεν υπερισχύει των προσόντων. Για παράδειγμα, υποψήφιος με κύρια προσόντα δίχως εντοπιότητα προηγείται του υποψηφίου με προσόντα Α΄ επικουρίας και εντοπιότητα.

Οι περιπτώσεις στις οποίες εφαρμόζεται το κριτήριο της εντοπιότητας αναφέρονται ρητά στην εκάστοτε Ανακοίνωση στην ενότητα “**ΕΝΤΟΠΙΟΤΗΤΑ**”. Εάν δεν αναφέρεται ρητά η συγκεκριμένη ενότητα στην ανακοίνωση, σημαίνει ότι το κριτήριο της εντοπιότητας δεν εφαρμόζεται για τον εκάστοτε φορέα πρόσληψης.

**ΕΝΟΤΗΤΑ 6**

**ΑΝΕΡΓΙΑ**

**Η ανεργία (συνεχόμενη ή μη) αποδεικνύεται με πρόσφατη βεβαίωση της Δημόσιας Υπηρεσίας Απασχόλησης (τ. Ο.Α.Ε.Δ. - Δ.ΥΠ.Α.)**.

**Η ημερομηνία έκδοσης της βεβαίωσης ανεργίας δεν πρέπει να απέχει περισσότερο από πέντε (5) εργάσιμες ημέρες από την ημερομηνία έναρξης της προθεσμίας υποβολής των αιτήσεων**. **Υποψήφιος ο οποίος προσκομίζει εμπροθέσμως βεβαίωση ανεργίας**, **από την οποία προκύπτει ότι είναι άνεργος κατά την έκδοση αυτής**, **αποδεικνύει συνεχόμενη ανεργία.**

**Βεβαιώσεις ανεργίας που έχουν εκδοθεί σε χρόνο προγενέστερο των πέντε (5) εργασίμων ημερών από την ημερομηνία έναρξης της προθεσμίας υποβολής των αιτήσεων δεν είναι αποδεκτές και δεν εξετάζονται για την απόδειξη συνεχόμενης ανεργίας**.

**Η απόδειξη ανεργίας με υποβολή υπεύθυνης δήλωσης ή κάρτας ανεργίας δεν είναι αποδεκτή**.

Γίνονται επίσης δεκτά Πιστοποιητικά από τα οποία προκύπτει η εγγραφή στους καταλόγους προσφερόμενων προς εργασία του Γραφείου Ευρέσεως Ναυτικής Εργασίας και των παραρτημάτων του ή στο Λογαριασμό Ανεργίας Προσωπικού Ημερήσιων Εφημερίδων Αθηνών και Θεσσαλονίκης ή στο Λογαριασμό Ανεργίας Τεχνικών Τύπου Αθηνών και Θεσσαλονίκης.

**Σημειώνεται ότι η συμμετοχή στα προγράμματα απόκτησης εργασιακής εμπειρίας (STAGE) του τ. Ο.Α.Ε.Δ. θεωρείται** **χρόνος εμπειρίας** **και όχι ανεργίας**.

**6.1 ΤΡΟΠΟΣ ΥΠΟΛΟΓΙΣΜΟΥ & ΒΑΘΜΟΛΟΓΗΣΗΣ ΤΗΣ ΑΝΕΡΓΙΑΣ**

Ο υπολογισμός του χρόνου ανεργίας γίνεται από την **τελευταία ημέρα προθεσμίας υποβολής των αιτήσεων και προς τα πίσω**. Εάν από την προσκομισθείσα βεβαίωση ανεργίας προκύπτει διακοπή αυτής εντός της προθεσμίας υποβολής των αιτήσεων, ο υπολογισμός του χρόνου ανεργίας γίνεται από την ημερομηνία διακοπής και προς τα πίσω.

Στην περίπτωση **συνεχόμενης ανεργίας**, άνεργος θεωρείται ο υποψήφιος που έχει τέσσερις (4) τουλάχιστον μήνες ανεργίας κατά την υποβολή της αίτησής του και πρέπει να είναι άνεργος έως τη λήξη της προθεσμίας υποβολής των αιτήσεων. Ο υποψήφιος βαθμολογείται με διακόσιες (200) μονάδες για τέσσερις (4) συνεχείς μήνες ανεργίας και εξήντα (60) μονάδες ανά μήνα ανεργίας άνω των τεσσάρων μηνών, με ανώτατο όριο τους δεκαοκτώ (18) μήνες σε περίπτωση συνεχών πλήρων μηνών.

Για τον υπολογισμό της **μη συνεχόμενης ανεργίας**, λαμβάνεται υπόψη οποιοδήποτε διάστημα ανεργίας διαθέτει και αποδεικνύει ο υποψήφιος εντός των τελευταίων 18 μηνών από τη λήξη της προθεσμίας υποβολής των αιτήσεων. Ο υποψήφιος βαθμολογείται μεσαράντα (40) μονάδες ανά μήνα ανεργίας με ανώτατο όριο τους εννέα (9) μήνες. Χρόνος ανεργίας προγενέστερος των τελευταίων 18 μηνών από τη λήξη της προθεσμίας υποβολής των αιτήσεων δεν λαμβάνεται υπόψη και δεν βαθμολογείται.

Η αθροιστική βαθμολόγηση των κριτηρίων συνεχόμενης και μη συνεχόμενης ανεργίας αποκλείεται (περ. α΄ της παρ. 1 του άρθρου 40 του Ν.4765/2021).

Στην περίπτωση που υποψήφιος αποδεικνύει συνεχόμενη και μη συνεχόμενη ανεργία, βαθμολογείται το ευνοϊκότερο βαθμολογικά κριτήριο.

**Για τη βαθμολόγηση του κριτηρίου της ανεργίας λαμβάνονται υπόψη μόνο πλήρεις μήνες ανεργίας**.

**6.2 ΠΑΡΑΔΕΙΓΜΑΤΑ ΥΠΟΛΟΓΙΣΜΟΥ ΒΑΘΜΟΛΟΓΗΣΗΣ ΑΝΕΡΓΙΑΣ**

**Παράδειγμα 1**

Προθεσμία υποβολής αιτήσεων από 1-10-2023 έως 10-10-2023

Υποψήφιος προσκομίζει βεβαίωση Δ.ΥΠ.Α. με ημερομηνία έκδοσης 30-9-2023, από την οποία προκύπτει ότι είναι άνεργος από 1-6-2023 έως και 30-9-2023.

Κατά συνέπεια, ο υποψήφιος αποδεικνύει συνεχόμενη ανεργία τεσσάρων (4) μηνών και δέκα (10) ημερών κατά το διάστημα από 1-6-2023 έως και 10-10-2023, ημερομηνία λήξης της προθεσμίας υποβολής των αιτήσεων.

Ο υποψήφιος θα βαθμολογηθεί με 200 μονάδες λόγω συνεχόμενης ανεργίας 4 πλήρων μηνών.

**Παράδειγμα 2**

Προθεσμία υποβολής αιτήσεων από 1-10-2023 έως 10-10-2023

Υποψήφιος προσκομίζει βεβαίωση Δ.ΥΠ.Α. με ημερομηνία έκδοσης 30-9-2023, από την οποία προκύπτει ότι ήταν άνεργος από 1-1-2023 έως και 23-7-2023.

Το ανωτέρω διάστημα εμπίπτει εντός του δεκαοκτάμηνου από την τελευταία ημέρα προθεσμίας υποβολής των αιτήσεων και προς τα πίσω.

Κατά συνέπεια, ο υποψήφιος αποδεικνύει μη συνεχόμενη ανεργία έξι (6) μηνών και είκοσι τριών (23) ημερών κατά το προαναφερόμενο διάστημα.

Ο υποψήφιος θα βαθμολογηθεί με 240 μονάδες λόγω μη συνεχόμενης ανεργίας 6 πλήρων μηνών.

**Παράδειγμα 3**

Προθεσμία υποβολής αιτήσεων από 1-10-2023 έως 10-10-2023

Υποψήφιος προσκομίζει:

α) βεβαίωση Δ.ΥΠ.Α. με ημερομηνία έκδοσης 30-9-2023, από την οποία προκύπτει ότι είναι άνεργος από 1-6-2023 έως και 30-9-2023 και

β) βεβαίωση Δ.ΥΠ.Α. με ημερομηνία έκδοσης 30-9-2023, από την οποία προκύπτει ότι ήταν άνεργος από 1-11-2022 έως και 31-3-2023.

Βάσει των ανωτέρω ο υποψήφιος αποδεικνύει:

1) συνεχόμενη ανεργία τεσσάρων (4) μηνών και δέκα (10) ημερών κατά το διάστημα από 1-6-2023 έως και 10-10-2023, ημερομηνία λήξης της προθεσμίας υποβολής των αιτήσεων και,

2) μη συνεχόμενη ανεργία εννέα (9) μηνών και δέκα (10) ημερών εντός των τελευταίων 18 μηνών και ειδικότερα κατά τα διαστήματα:

● από 1-11-2022 έως και 31-3-2023 (5 μήνες) και

● από 1-6-2023 έως και 10-10-2023, ημερομηνία λήξης της προθεσμίας υποβολής των αιτήσεων (4 μήνες και 10 ημέρες).

Ο υποψήφιος αποδεικνύει συνεχόμενη και μη συνεχόμενη ανεργία και επειδή η αθροιστική βαθμολόγηση των δύο κριτηρίων αποκλείεται, θα πρέπει να ληφθεί υπόψη το ευνοϊκότερο βαθμολογικά κριτήριο.

Κατά συνέπεια, ο υποψήφιος θα βαθμολογηθεί με 360 μονάδες λόγω μη συνεχόμενης ανεργίας 9 πλήρων μηνών.

**ΕΝΟΤΗΤΑ 7**

**ΠΟΛΥΤΕΚΝΟΣ ΓΟΝΕΑΣ ΚΑΙ ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ**

**Την ιδιότητα αυτή αποκτούν:**

1. Οι γονείς οι έχοντες τη γονική μέριμνα και επιμέλεια τεσσάρων τουλάχιστον τέκνων από έναν ή περισσότερους γάμους ή νομιμοποιηθέντων ή νομίμως αναγνωρισθέντων ή υιοθετημένων, τα οποία είναι άγαμα και δεν έχουν συμπληρώσει το εικοστό τρίτο (23ο) έτος της ηλικίας τους ή σπουδάζουν σε αναγνωρισμένες τριτοβάθμιες σχολές πανεπιστημιακής και τεχνολογικής εκπαίδευσης και αναγνωρισμένα εκπαιδευτικά ιδρύματα της ημεδαπής ή της αλλοδαπής ή εκπληρώνουν τις στρατιωτικές τους υποχρεώσεις και δεν έχουν συμπληρώσει το εικοστό πέμπτο (25ο) έτος της ηλικίας τους. Στα τέκνα αυτά συνυπολογίζονται και αυτά με οποιαδήποτε αναπηρία σε ποσοστό 67% και άνω **ισοβίως**, ανεξαρτήτως ηλικίας και οικογενειακής κατάστασης.

2. Ο γονέας χωρίς σύζυγο, ο οποίος έχει τη γονική μέριμνα και επιμέλεια των τέκνων του και είναι μόνος υπόχρεος σε διατροφή αυτών, εφόσον έχει τρία τέκνα από τον ίδιο ή διαφορετικούς γάμους ή νομιμοποιηθέντα ή νομίμως αναγνωρισθέντα ή υιοθετημένα ή εκτός γάμου γεννηθέντα, τα οποία είναι άγαμα και δεν έχουν συμπληρώσει το εικοστό τρίτο (23ο) έτος της ηλικίας τους ή σπουδάζουν σε αναγνωρισμένες τριτοβάθμιες σχολές πανεπιστημιακής και τεχνολογικής εκπαίδευσης και αναγνωρισμένα εκπαιδευτικά ιδρύματα της ημεδαπής ή της αλλοδαπής ή εκπληρώνουν τις στρατιωτικές τους υποχρεώσεις και δεν έχουν συμπληρώσει το εικοστό πέμπτο (25ο) έτος της ηλικίας τους. Στα τέκνα αυτά συνυπολογίζονται και όσα έχουν οποιαδήποτε αναπηρία σε ποσοστό εξήντα επτά τοις εκατό (67%) και άνω **ισοβίως**, ανεξαρτήτως ηλικίας.

3. Ο ένας από τους γονείς ο οποίος κατέστη ανάπηρος εξ οιασδήποτε αιτίας ή ανάπηρος πολέμου σε ποσοστό 67% και άνω **ισοβίως**, αυτός, εφόσον έχει τρία τέκνα εκ των υπαγομένων σε μία από τις περιπτώσεις της ανωτέρω παρ. 1.

4. Σε περίπτωση θανάτου και των δύο γονέων, τα απορφανισθέντα τέκνα αποτελούν ιδίαν οικογένεια και αν είναι τουλάχιστον δύο απολαμβάνουν όλα τα ευεργετήματα των πολυτέκνων και των τέκνων των πολυτέκνων υπό τους περιορισμούς της ανωτέρω παρ. 1.

**ΣΗΜΕΙΩΣΗ**

Οι γονείς που απέκτησαν την πολυτεκνική ιδιότητα βάσει των διατάξεων του Ν.860/1979 (Φ.Ε.Κ. 2 Α΄) όπως και εκείνοι που την αποκτούν βάσει των διατάξεων του Ν.3454/2006 τη διατηρούν ισοβίως και απολαμβάνουν ισοβίως τα δικαιώματα που απορρέουν από την πολυτεκνική ιδιότητα, τα δε τέκνα τους προστατεύονται και απολαμβάνουν των δικαιωμάτων των τέκνων πολυτέκνων όσο διαρκεί η πολυτεκνική ιδιότητα έστω και του ενός γονέα (παρ.3 άρθρου 6 Ν.3454/2006).

**Α. ΠΟΛΥΤΕΚΝΟΣ ΓΟΝΕΑΣ**

**Για την απόδειξη της ιδιότητας του πολύτεκνου γονέα οι υποψήφιοι πρέπει να προσκομίσουν:**

**α) Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους ή

● από τα Κέντρα Εξυπηρέτησης Πολιτών (ΚΕΠ) ή

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) **και**

**β) Πιστοποιητικό** **της Ανώτατης Συνομοσπονδίας Πολυτέκνων Ελλάδος** (ΑΣΠΕ), σε ισχύ (άρθρο 67 Ν.4316/2014 ΦΕΚ 270/τ.Α΄/24-12-2014) **και**

**γ)** Στην περίπτωση που δεν έχουν συμπληρώσει το σχετικό τετραγωνίδιο στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσουν ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήση της πολυτεκνικής ιδιότητας, **οφείλου**ν να προσκομίσουν **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

Τα ανωτέρω απαιτούνται σωρευτικά για την απόδειξη της πολυτεκνικής ιδιότητας, άλλως δεν θα αναγνωρίζεται το κριτήριο.

**Β. ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ**

**Για την απόδειξη της ιδιότητας του τέκνου πολύτεκνης οικογένειας οι υποψήφιοι πρέπει να προσκομίσουν:**

**α) Πιστοποιητικό ή Βεβαίωση οικογενειακής κατάστασης** (πατρικής οικογένειας)που χορηγείται:

● από τους Δήμους ή

● από τα Κέντρα Εξυπηρέτησης Πολιτών (ΚΕΠ) ή

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) **και**

**β) Πιστοποιητικό** **της Ανώτατης Συνομοσπονδίας Πολυτέκνων Ελλάδος** (ΑΣΠΕ), σε ισχύ (άρθρο 67 Ν.4316/2014 ΦΕΚ 270/τ.Α΄/24-12-2014) **και**

**γ)** Στην περίπτωση που δεν έχουν συμπληρώσει το σχετικό τετραγωνίδιο στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσουν ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήση της πολυτεκνικής ιδιότητας, **οφείλου**ν να προσκομίσουν **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

Τα ανωτέρω απαιτούνται σωρευτικά για την απόδειξη της πολυτεκνικής ιδιότητας, άλλως δεν θα αναγνωρίζεται το κριτήριο.

**Προκειμένου για αλλοδαπούς:**

**α)** Εφόσον είναι μόνιμα εγκατεστημένοι οικογενειακώς στην Ελλάδα:

**Αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) **συνοδευόμενο από πιστοποιητικό** της Ανώτατης Συνομοσπονδίας Πολυτέκνων Ελλάδος (ΑΣΠΕ) σε ισχύ (άρθρο 67 Ν.4316/2014 ΦΕΚ 270/τ.Α΄/24-12-2014).

**β)** Εφόσον δεν είναι μόνιμα εγκατεστημένοι οικογενειακώς στην Ελλάδα:

**Αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) **συνοδευόμενο από έγγραφο** αρμόδιας αλλοδαπής αρχής σε ισχύ (αντίστοιχο της ΑΣΠΕ ή άλλο), σύμφωνα με το οποίο θα βεβαιώνεται ή πιστοποιείται, κατά τις διατάξεις του δικαίου του αλλοδαπού κράτους, η ιδιότητα του πολύτεκνου γονέα και τέκνου πολυτέκνου [υπ’ αριθ. 3/2014 απόφαση της Ολομέλειας Α.Σ.Ε.Π. και άρθρο 67 Ν.4316/2014 (ΦΕΚ 270/τ.Α΄/24-12-2014)].

**γ)** Στην περίπτωση που δεν έχουν συμπληρώσει το σχετικό τετραγωνίδιο στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσουν ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήση της πολυτεκνικής ιδιότητας, **οφείλου**ν να προσκομίσουν **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

Τα ανωτέρω, κατά περίπτωση, απαιτούνται σωρευτικά κατά περίπτωση (α και γ ή β και γ) για την απόδειξη της πολυτεκνικής ιδιότητας, άλλως δεν θα αναγνωρίζεται το κριτήριο.

**ΕΠΙΣΗΜΑΝΣΗ:**

Εάν στην αυτή διαδικασία επιλέγονται ως προσληπτέοι δύο (2) ή περισσότερα μέλη της ίδιας οικογένειας, κάνοντας χρήση του αυτού κριτηρίου και εφόσον δεν είναι δυνατή η οικειοθελής συναίνεση αυτών για την επιλογή του ενός, **διενεργείται δημόσια κλήρωση** μεταξύ των υποψηφίων που δικαιούνται να μοριοδοτηθούν από το παραπάνω κριτήριο (περ. ε΄ παρ.1 άρθρου 40 Ν.4765/2021).

Η δημόσια κλήρωση διενεργείται πριν την ανάρτηση των πινάκων κατάταξης προκειμένου σε αυτούς να απεικονίζεται η ορθή βαθμολογία των υποψηφίων κατά τα ανωτέρω.

**ΕΝΟΤΗΤΑ 8**

**ΤΡΙΤΕΚΝΟΣ ΓΟΝΕΑΣ ΚΑΙ ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ**

Σύμφωνα με το άρθρο 64 του Ν.4590/2019 (ΦΕΚ 17/Α/2019), **την ιδιότητα του τρίτεκνου και του τέκνου τρίτεκνης οικογένειας αποκτούν:**

**Ο γονέας** που έχει τη γονική μέριμνα και επιμέλεια τριών παιδιών από τον ίδιο ή διαφορετικούς γάμους ή νομίμως αναγνωρισθέντων ή υιοθετημένων ή εκτός γάμου γεννηθέντων τα οποία είναι άγαμα και δεν έχουν συμπληρώσει το εικοστό πέμπτο (25ο) έτος της ηλικίας τους ή φοιτούν σε ανώτατα εκπαιδευτικά ιδρύματα και σε αναγνωρισμένα ως ομοταγή εκπαιδευτικά ιδρύματα της αλλοδαπής ή εκπληρώνουν τις στρατιωτικές τους υποχρεώσεις και δεν έχουν συμπληρώσει το τριακοστό (30ο) έτος της ηλικίας τους. Στα τρία παιδιά περιλαμβάνονται και τα τέκνα με οποιαδήποτε αναπηρία σε ποσοστό εξήντα επτά (67%) και άνω **ισοβίως**, ανεξαρτήτως ηλικίας.

**Επισημαίνεται ότι:**

**α) οι ανωτέρω ηλικιακές προϋποθέσεις ισχύουν και για τα τρία (3) τέκνα και**

**β) στα τρία (3) παιδιά περιλαμβάνονται και τα τέκνα με οποιαδήποτε αναπηρία σε ποσοστό εξήντα επτά τοις εκατό (67%) και άνω ισοβίως, ανεξαρτήτως ηλικίας.**

**Ως τέκνο τρίτεκνης οικογένειας** νοείται το τέκνο τρίτεκνου γονέα, το οποίο πληροί τα ανωτέρω ηλικιακά όρια υπό τις ίδιες ως άνω προϋποθέσεις, δηλαδή εφόσον είναι άγαμο και δεν έχει συμπληρώσει το εικοστό πέμπτο (25ο) έτος της ηλικίας του ή φοιτά σε ανώτατα εκπαιδευτικά ιδρύματα και σε αναγνωρισμένα ως ομοταγή εκπαιδευτικά ιδρύματα της αλλοδαπής ή εκπληρώνει τις στρατιωτικές του υποχρεώσεις και δεν έχει συμπληρώσει το τριακοστό (30ο) έτος της ηλικίας του **ανεξαρτήτως ηλικίας και οικογενειακής κατάστασης των λοιπών τέκνων**.

**Επισημαίνεται ότι οι ανωτέρω ηλικιακές προϋποθέσεις ισχύουν μόνο για τον συμμετέχοντα υποψήφιο** τέκνο τρίτεκνου γονέα ανεξαρτήτως ηλικίας και οικογενειακής κατάστασης των λοιπών τέκνων.

**Α. ΤΡΙΤΕΚΝΟΣ ΓΟΝΕΑΣ**

**Για την απόδειξη της ιδιότητας του τρίτεκνου γονέα οι υποψήφιοι πρέπει να καταρχάς να προσκομίσουν:**

**α) Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους ή

● από τα Κέντρα Εξυπηρέτησης Πολιτών (ΚΕΠ) ή

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) **και**

**β)** Στην περίπτωση που δεν έχουν συμπληρώσει το σχετικό τετραγωνίδιο στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσουν ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήση της τριτεκνικής ιδιότητας, **οφείλου**ν να προσκομίσουν **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

**Β. ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ**

**Για την απόδειξη της ιδιότητας του τέκνου τρίτεκνης οικογένειας γονέα οι υποψήφιοι πρέπει να καταρχάς να προσκομίσουν:**

**α) Πιστοποιητικό ή Βεβαίωση οικογενειακής κατάστασης** (πατρικής οικογένειας)που χορηγείται:

● από τους Δήμους ή

● από τα Κέντρα Εξυπηρέτησης Πολιτών (ΚΕΠ) ή

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) **και**

**β)** Στην περίπτωση που δεν έχουν συμπληρώσει το σχετικό τετραγωνίδιο στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσουν ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήση της τριτεκνικής ιδιότητας, **οφείλου**ν να προσκομίσουν **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

**Για την απόδειξη της ιδιότητας του τρίτεκνου ή τέκνου τρίτεκνης οικογένειας**, εκτός από το πιστοποιητικό ή τη βεβαίωση οικογενειακής κατάστασης και την υπεύθυνη δήλωση, **απαιτείται**, **κατά περίπτωση**, **επιπλέον**:

α) Σε περίπτωση αναπηρίας τέκνου σε ποσοστό εξήντα επτά (67%) και άνω ισοβίως, ανεξαρτήτως ηλικίας, πιστοποιητικό από τον αρμόδιο φορέα με το οποίο να βεβαιώνεται η ανωτέρω αναπηρία.

β) Για την απόδειξη της σπουδαστικής ιδιότητας του ιδίου του υποψηφίου ή τέκνου, ανάλογα με την περίπτωση, βεβαίωση από ανώτατα εκπαιδευτικά ιδρύματα ή αναγνωρισμένα ως ομοταγή εκπαιδευτικά ιδρύματα της αλλοδαπής από την οποία να προκύπτει το χρονικό διάστημα σπουδών.

γ) Σε περίπτωση που τέκνο ή ο ίδιος ο υποψήφιος, ανάλογα με την περίπτωση, διανύει τη στρατιωτική του θητεία, βεβαίωση των αρμόδιων αρχών.

δ) Στις περιπτώσεις κατά τις οποίες έχει επέλθει ακύρωση του γάμου των γονέων υποψηφίων ή διαζύγιο ή διακοπή της έγγαμης συμβίωσης ή ένα ή περισσότερα από τα τέκνα έχουν γεννηθεί χωρίς γάμο των γονέων τους, ο γονέας που συμμετέχει στη διαγωνιστική διαδικασία πρέπει να προσκομίσει αποδεικτικά στοιχεία (αντίγραφα δικαστικών αποφάσεων ή άλλων πράξεων) από τα οποία να αποδεικνύεται ότι έχει αποκτήσει ή διατηρεί τη γονική μέριμνα και επιμέλεια των ως άνω τέκνων.

**Προκειμένου για αλλοδαπούς:**

**α) Αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) **και**,

**β)** στην περίπτωση που δεν έχουν συμπληρώσει το σχετικό τετραγωνίδιο στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσουν ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήση της τριτεκνικής ιδιότητας, **οφείλου**ν να προσκομίσουν **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

**ΕΠΙΣΗΜΑΝΣΗ:**

Εάν στην αυτή διαδικασία επιλέγονται ως προσληπτέοι δύο (2) ή περισσότερα μέλη της ίδιας οικογένειας, κάνοντας χρήση του αυτού κριτηρίου και εφόσον δεν είναι δυνατή η οικειοθελής συναίνεση αυτών για την επιλογή του ενός, **διενεργείται δημόσια κλήρωση** μεταξύ των υποψηφίων που δικαιούνται να μοριοδοτηθούν από το παραπάνω κριτήριο (περ. ε΄ παρ.1 άρθρου 40 Ν.4765/2021).

Η δημόσια κλήρωση διενεργείται πριν την ανάρτηση των πινάκων κατάταξης προκειμένου σε αυτούς να απεικονίζεται η ορθή βαθμολογία των υποψηφίων κατά τα ανωτέρω.

**ΕΝΟΤΗΤΑ 9**

**ΑΝΗΛΙΚΑ ΤΕΚΝΑ**

Ανήλικο θεωρείται το παιδί που **δεν έχει συμπληρώσει το 18ο έτος της ηλικίας του** μέχρι και την τελευταία ημέρα της προθεσμίας υποβολής των αιτήσεων.

**Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους ή

● από τα Κέντρα Εξυπηρέτησης Πολιτών (ΚΕΠ) ή

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων), από το οποίο να προκύπτει **ο αριθμός των ανήλικων τέκνων** του υποψηφίου.

**Προκειμένου για αλλοδαπούς:**

**Αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων).

**ΕΝΟΤΗΤΑ 10**

**ΓΟΝΕΑΣ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ**

**Γονέας μονογονεϊκής οικογένειας νοείται ο γονέας εκείνος ο οποίος, κατά την ημερομηνία υποβολής της αίτησης πρόσληψης, ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσότερων ανήλικων τέκνων. Το δικαίωμα αυτό ασκείται από το γονέα και μετά την ενηλικίωση των τέκνων και μέχρι τη συμπλήρωση του 25ου έτους της ηλικίας τους** (άρθρο 29 παρ. 6 Ν.3838/2010).

**ΠΡΟΣΟΧΗ:**

**Η “γονική μέριμνα” τέκνου δεν ταυτίζεται με την “επιμέλεια” τέκνου**, δεδομένου ότι η γονική μέριμνα, ως υπερκείμενη έννοια, περιλαμβάνει και την επιμέλεια του τέκνου και τη διοίκηση της περιουσίας του και την εκπροσώπησή του σε κάθε υπόθεση ή δικαιοπραξία ή δίκη που αφορούν το πρόσωπο ή την περιουσία του [άρθρο 1510 Π.Δ. 456/1984 (Αστικός Κώδικας), όπως ισχύει].

Ο γονέας μονογονεϊκής οικογένειας, **στην περίπτωση που δεν έχει συμπληρώσει το σχετικό τετραγωνίδιο** στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσει ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήσητης μονογονεϊκής ιδιότητας, **οφείλει** να προσκομίσει **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

**Επιπλέον**, ανάλογα την περίπτωση μονογονεϊκής οικογένειας, **πρέπει να προσκομίσει**:

**1. Στην περίπτωση χηρείας του μονογονέα ή κηρύξεως αφάνειας κατά τον νόμο του άλλου γονέα, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων), από το οποίο να προκύπτει ότι έχει ένα (1) τουλάχιστον ανήλικο τέκνο κατόπιν χηρείας ή κηρύξεως αφάνειας κατά τον νόμο του άλλου γονέα. Το τέκνο αυτό δεν πρέπει να έχει υιοθετηθεί, μέχρι την ενηλικίωσή του, από επόμενο σύζυγο του μονογονέα.

Εάν από το ανωτέρω Πιστοποιητικό ή Βεβαίωση οικογενειακής κατάστασης δεν προκύπτει η κατάσταση χηρείας του μονογονέα, τότε πρέπει να συνυποβληθεί η σχετική ληξιαρχική πράξη θανάτου.

Για την περίπτωση της κηρύξεως αφάνειας κατά τον νόμο, το ανωτέρω Πιστοποιητικό ή Βεβαίωση οικογενειακής κατάστασης πρέπει να συνοδεύεται από αντίγραφο δικαστικής απόφασης σε συνδυασμό με το κατά τον νόμο πιστοποιητικό τελεσιδικίας της.

Αν κατά την ημερομηνία υποβολής της αίτησης πρόσληψης το τέκνο είναι ενήλικο και ηλικίας έως και 25 ετών, πρέπει από τα ανωτέρω έγγραφα να προκύπτει η κατάσταση χηρείας του μονογονέα ή αφάνειας του άλλου γονέα μέχρι την ενηλικίωση του τέκνου.

**β.** **Υπεύθυνη δήλωση** του άρθρου 8 του Ν.1599/1986 ότι ασκεί εν τοις πράγμασι και κατ’ αποκλειστικότητα τη γονική μέριμνα ενός ή περισσότερων ανήλικων τέκνων. Σε περίπτωση που το τέκνο είναι ενήλικο ηλικίας έως και 25 ετών, υπεύθυνη δήλωση ότι ασκούσε εν τοις πράγμασι και κατ’ αποκλειστικότητα τη γονική μέριμνα αυτού για ορισμένο χρονικό διάστημα και μέχρι την ενηλικίωση του τέκνου.

**Σημείωση:**

Ειδικώς στην περίπτωση **μη περατωθείσας διαδικασίας αφάνειας**, **αρκεί η υποβολή υπεύθυνης δήλωσης** ότι ο γονέας ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσότερων ανηλίκων τέκνων λόγω αφάνειας του ετέρου γονέα, **συνοδευόμενης** από την κατατεθείσα, στην γραμματεία αρμοδίου δικαστηρίου, αίτηση προς κήρυξη σε αφάνεια.

**2. Σε περίπτωση διαζυγίου ή ακυρώσεως γάμου ή λύσης του συμφώνου συμβίωσης ή διακοπής της εγγάμου συμβιώσεως των γονέων (διάστασης), απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων), από τα οποία να προκύπτει ότι έχει ένα (1) τουλάχιστον ανήλικο τέκνο ή ενήλικο ηλικίας έως και 25 ετών.

**β. Αντίγραφο δικαστικής απόφασης** συνοδευόμενο από πιστοποιητικό περί ασκήσεως ή μη, τακτικών ή μη ενδίκων μέσων από την γραμματεία του οικείου δικαστηρίου,

**ή**

**αντίγραφο πρακτικού κοινής συμφωνίας** των γονέων (έως την εφαρμογή του Ν.4800/2021) θεωρημένο από το αρμόδιο δικαστήριο, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**αντίγραφο πρακτικού διαμεσολάβησης** του άρθρου 8 παρ. 3 του Ν. 4640/2019, κατατεθειμένο στην γραμματεία αρμοδίου δικαστηρίου, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**έγγραφο βεβαίας χρονολογίας** κατά τα οριζόμενα στα άρθρα 1513 και 1514 του Αστικού Κώδικα όπως ισχύουν, συνοδευόμενο, στην περίπτωση που έχει παρέλθει η διάρκεια ισχύος του, από ειδική υπεύθυνη δήλωση του/της υποψηφίου/ας ότι συνέχισε να ισχύει ως είχε, μετά την πάροδο της κατά τον νόμο ελάχιστης διετούς διαρκείας,

**από τα οποία** να προκύπτει η κατ’ αποκλειστικότητα άσκηση της γονικής μέριμνας από έναν μόνο γονέα.

**γ.** **Υπεύθυνη δήλωση** του άρθρου 8 του Ν.1599/1986 ότι ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσότερων ανήλικων τέκνων. Σε περίπτωση που το τέκνο είναι ενήλικο ηλικίας έως και 25 ετών, υπεύθυνη δήλωση ότι ασκούσε εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα αυτού για ορισμένο χρονικό διάστημα και μέχρι την ενηλικίωση του τέκνου.

**3. Σε περίπτωση ανικανότητας του άλλου γονέα για την άσκηση γονικής μέριμνας για πραγματικούς λόγους ή γιατί είναι ανίκανος ή περιορισμένα ικανός για δικαιοπραξία, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων), από τα οποία να προκύπτει ότι έχει ένα (1) τουλάχιστον ανήλικο τέκνο ή ενήλικο ηλικίας έως και 25 ετών.

**β.** Αντίγραφο δικαστικής απόφασης από την οποία να προκύπτει ο λόγος της αδυναμίας ασκήσεως της γονικής μέριμνας από τον άλλο γονέα (π.χ. δικαστική συμπαράσταση λόγω ψυχικής ή διανοητικής διαταραχής ή σωματικής αναπηρίας).

**γ.** Υπεύθυνη δήλωση του άρθρου 8 του Ν.1599/1986 ότι ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσότερων ανήλικων τέκνων. Σε περίπτωση που το τέκνο είναι ενήλικο ηλικίας έως και 25 ετών, υπεύθυνη δήλωση ότι ασκούσε εν τοις πράγμασι και κατ’ αποκλειστικότητα τη γονική μέριμνα αυτού για ορισμένο χρονικό διάστημα και μέχρι την ενηλικίωση του τέκνου.

**Σημείωση:** Σε περίπτωση ανυπαρξίας της ανωτέρω δικαστικής απόφασης (υπό στοιχείο β΄) όσον αφορά τους **αντικειμενικούς/πραγματικούς λόγους** αδυναμίας ασκήσεως της γονικής μέριμνας από τον άλλο γονέα, απαιτείται η υποβολή οιουδήποτε αποδεικτικού εγγράφου αρμόδιας κατά νόμο δημόσιας αρχής, από το οποίο να προκύπτει ο πραγματικός λόγος αδυναμίας άσκησης της γονικής μέριμνας από τον άλλο γονέα (π.χ. πιστοποιητικό από το οποίο να προκύπτει ο εγκλεισμός του σε σωφρονιστικό κατάστημα και η διάρκεια αυτού).

**4. Σε περίπτωση έκπτωσης του άλλου γονέα από την άσκηση της γονικής μέριμνας ή αφαίρεσης της γονικής μέριμνας λόγω κακής άσκησης, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων), από τα οποία να προκύπτει ότι έχει ένα (1) τουλάχιστον ανήλικο τέκνο ή ενήλικο ηλικίας έως και 25 ετών.

**β.** Αντίγραφο δικαστικής απόφασης, συνοδευόμενης από το κατά νόμο πιστοποιητικό τελεσιδικίας της, από την οποία να προκύπτει η έκπτωση του άλλου γονέα από την άσκηση της γονικής μέριμνας **ή** η αφαίρεση της γονικής μέριμνας από τον άλλο γονέα λόγω κακής άσκησης.

**γ.** Υπεύθυνη δήλωση του άρθρου 8 του Ν.1599/1986 ότι ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσότερων ανήλικων τέκνων. Σε περίπτωση που το τέκνο είναι ενήλικο ηλικίας έως και 25 ετών, υπεύθυνη δήλωση ότι ασκούσε εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα αυτού για ορισμένο χρονικό διάστημα και μέχρι την ενηλικίωση του τέκνου.

**5. Σε περίπτωση απόκτησης τέκνου χωρίς γάμο ή σύμφωνο συμβίωσης των γονέων, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων), από τα οποία να προκύπτει ότι έχει ένα (1) τουλάχιστον ανήλικο τέκνο ή ενήλικο ηλικίας έως και 25 ετών.

**β. Ληξιαρχική πράξη γέννησης πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων) στην οποία να περιλαμβάνονται όλες οι μεταβολές που αφορούν στην αναγνώριση ή μη του τέκνου.

**γi.** Υπεύθυνη δήλωση (άρθρου 8 Ν.1599/1986) της μητέρας ότι ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσότερων ανήλικων τέκνων. Σε περίπτωση που το τέκνο είναι ενήλικο ηλικίας έως και 25 ετών, υπεύθυνη δήλωση (άρθρου 8 Ν.1599/1986) ότι ασκούσε εν τοις πράγμασι και κατ’ αποκλειστικότητα τη γονική μέριμνα αυτού για ορισμένο χρονικό διάστημα και μέχρι την ενηλικίωση του τέκνου.

**ή**

**γii.** Αν το τέκνο **είναι αναγνωρισμένο από τον πατέρα**, προσκομίζονται αθροιστικά:

● **Αντίγραφο δικαστικής απόφασης** συνοδευόμενο από πιστοποιητικό περί ασκήσεως ή μη, τακτικών ή μη ενδίκων μέσων από την γραμματεία του οικείου δικαστηρίου,

**ή**

**αντίγραφο πρακτικού κοινής συμφωνίας** των γονέων (έως την εφαρμογή του Ν.4800/2021) θεωρημένο από το αρμόδιο δικαστήριο, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**αντίγραφο πρακτικού διαμεσολάβησης** του άρθρου 8 παρ. 3 του Ν. 4640/2019, κατατεθειμένο στην γραμματεία αρμοδίου δικαστηρίου, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**έγγραφο βεβαίας χρονολογίας** κατά τα οριζόμενα στα άρθρα 1513 και 1514 του Αστικού Κώδικα όπως ισχύει, συνοδευόμενο, στην περίπτωση που έχει παρέλθει η διάρκεια ισχύος του, από υπεύθυνη δήλωση του/της υποψηφίου/ας ότι συνέχισε να ισχύει ως είχε, μετά την πάροδο της κατά τον νόμο ελάχιστης διετούς διαρκείας,

**από τα οποία** να προκύπτει η κατ’ αποκλειστικότητα άσκηση της γονικής μέριμνας από ένα εκ των δύο γονέων

**και**

● Υπεύθυνη δήλωση του άρθρου 8 του Ν.1599/1986 ότι ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσότερων ανήλικων τέκνων. Σε περίπτωση που το τέκνο είναι ενήλικο ηλικίας έως και 25 ετών, υπεύθυνη δήλωση ότι ασκούσε εν τοις πράγμασι και κατ’ αποκλειστικότητα τη γονική μέριμνα αυτού για ορισμένο χρονικό διάστημα και μέχρι την ενηλικίωση του τέκνου.

**Σημείωση**:

Στην περίπτωση μονογονέα με τέκνο ηλικίας έως και 25 ετών, το οποίο ενηλικιώθηκε πριν τεθεί σε εφαρμογή ο Ν.4800/2021 (ΦΕΚ 81/τ.Α΄/21-5-2021) και δεν είναι δυνατή η προσκόμιση των δικαιολογητικών που αναγράφονται στο πεδίο γii, τότε ο γονέας προσκομίζει υπεύθυνη δήλωση του άρθρου 8 του Ν.1599/1986 ότι ασκούσε εν τοις πράγμασι και κατ’ αποκλειστικότητα τη γονική μέριμνα αυτού για ορισμένο χρονικό διάστημα και μέχρι την ενηλικίωση του τέκνου και δεν έχει υπάρξει συμφωνία των γονέων κατά το άρθρο 1515 του Αστικού Κώδικα σε συνδυασμό με το άρθρο 1513 αυτού για από κοινού άσκηση της γονικής μέριμνας.

**6. Σε περίπτωση υιοθεσίας τέκνου από ένα μόνο γονέα, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

**πρόσφατης έκδοσης** (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων), από τα οποία να προκύπτει ότι έχει ένα (1) τουλάχιστον ανήλικο τέκνο ή ενήλικο ηλικίας έως και 25 ετών.

**β.** Αντίγραφο δικαστικής απόφασης από την οποία να προκύπτει η υιοθεσία του τέκνου από έναν μόνο γονέα μέχρι την ενηλικίωσή του, συνοδευόμενης από το κατά νόμο πιστοποιητικό τελεσιδικίας της.

**γ.** Υπεύθυνη δήλωση (άρθρου 8 Ν.1599/1986) του μονογονέα ότι ασκεί εν τοις πράγμασι και κατ’ αποκλειστικότητα τη γονική μέριμνα τέκνου κατόπιν υιοθεσίας. Σε περίπτωση που το τέκνο αυτό είναι ενήλικο ηλικίας έως και 25 ετών, υπεύθυνη δήλωση (άρθρου 8 Ν.1599/1986) του μονογονέα ότι για ορισμένο χρονικό διάστημα και μέχρι την ενηλικίωση του τέκνου ασκούσε εν τοις πράγμασι και κατ’ αποκλειστικότητα τη γονική του μέριμνα κατόπιν υιοθεσίας.

**Σημείωση:**

Σε περίπτωση που από το ανωτέρω Πιστοποιητικό ή Βεβαίωση οικογενειακής κατάστασης (υπό στοιχείο α΄) προκύπτει η υιοθεσία του τέκνου μέχρι την ενηλικίωσή του, παρέλκει η υποβολή της σχετικής δικαστικής απόφασης (υπό στοιχείο β΄).

**ΕΝΟΤΗΤΑ 11**

**ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ**

**Τέκνο μονογονεϊκής οικογένειας είναι εκείνο το οποίο μέχρι την ενηλικίωσή του είχε τον ένα µόνο γονέα του. Στην περίπτωση αυτή υπάγεται και το τέκνο, το οποίο στερήθηκε και τους δύο γονείς πριν την ενηλικίωσή του. Το δικαίωμα αυτό ασκείται από το τέκνο μέχρι και τη συμπλήρωση του 30ού έτους της ηλικίας του** (άρθρο 29 παρ. 6 Ν.3838/2010).

**ΠΡΟΣΟΧΗ:**

**Η “γονική μέριμνα” τέκνου δεν ταυτίζεται με την “επιμέλεια” τέκνου**, δεδομένου ότι η γονική μέριμνα, ως υπερκείμενη έννοια, περιλαμβάνει και την επιμέλεια του τέκνου και τη διοίκηση της περιουσίας του και την εκπροσώπησή του σε κάθε υπόθεση ή δικαιοπραξία ή δίκη που αφορούν το πρόσωπο ή την περιουσία του [άρθρο 1510 Π.Δ. 456/1984 (Αστικός Κώδικας), όπως ισχύει].

Το τέκνο μονογονεϊκής οικογένειας, **στην περίπτωση που δεν έχει συμπληρώσει το σχετικό τετραγωνίδιο** στο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, προκειμένου να δηλώσει ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήσητης μονογονεϊκής ιδιότητας, **οφείλει** να προσκομίσει **υπεύθυνη δήλωση** κατά το άρθρο 8 του Ν.1599/1986 με το ανωτέρω περιεχόμενο.

**Επιπλέον**, ανάλογα την περίπτωση μονογονεϊκής οικογένειας, **πρέπει να προσκομίσει**:

**1. Στην περίπτωση θανάτου ή κηρύξεως αφάνειας κατά τον νόμο του ενός τουλάχιστον εκ των δύο γονέων ή του μονογονέα, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

της **πατρικής του οικογένειας**, **από το οποίο να προκύπτει ότι μέχρι να ενηλικιωθεί στερήθηκε παντελώς του ενός τουλάχιστον εκ των δύο γονέων** (ή του μονογονέα του) λόγω θανάτου ή κηρύξεως αφάνειας κατά τον νόμο.

Εάν από το ανωτέρω Πιστοποιητικό ή Βεβαίωση οικογενειακής κατάστασης δεν προκύπτει ο θάνατος ενός τουλάχιστον εκ των δύο γονέων (ή του μονογονέα του), τότε πρέπει να συνυποβληθεί η σχετική ληξιαρχική πράξη θανάτου.

Για την περίπτωση της κηρύξεως αφάνειας κατά τον νόμο, το ανωτέρω Πιστοποιητικό ή Βεβαίωση οικογενειακής κατάστασης πρέπει να συνοδεύεται από αντίγραφο δικαστικής απόφασης σε συνδυασμό με το κατά τον νόμο πιστοποιητικό τελεσιδικίας της.

**β.** Υπεύθυνη δήλωση του άρθρου 8 του Ν.1599/1986 ότι για ορισμένο χρονικό διάστημα και μέχρι την ενηλικίωσή του τη γονική του μέριμνα ασκούσε εν τοις πράγμασι και κατ’ αποκλειστικότητα ένας μόνο γονέας. Σε περίπτωση θανάτου ή αφάνειας και των δύο γονέων, υπεύθυνη δήλωση ότι στερήθηκε και τους δύο γονείς πριν από την ενηλικίωσή του.

**2. Σε περίπτωση διαζυγίου ή ακυρώσεως γάμου ή λύσης του συμφώνου συμβίωσης ή διακοπής της εγγάμου συμβιώσεως των γονέων (διάστασης), απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

στο οποίο να βεβαιώνεται η οικογενειακή κατάσταση της πατρικής του οικογένειας.

**β. Αντίγραφο δικαστικής απόφασης**, συνοδευόμενο από πιστοποιητικό περί ασκήσεως ή μη, τακτικών ή μη ενδίκων μέσων από την γραμματεία του οικείου δικαστηρίου,

**ή**

**αντίγραφο πρακτικού κοινής συμφωνίας** των γονέων (έως την εφαρμογή του Ν.4800/2021) θεωρημένο από το αρμόδιο δικαστήριο, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**αντίγραφο πρακτικού διαμεσολάβησης** του άρθρου 8 παρ. 3 του Ν. 4640/2019, κατατεθειμένο στην γραμματεία αρμοδίου δικαστηρίου, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**έγγραφο βεβαίας χρονολογίας των γονέων του**, κατά τα οριζόμενα στα άρθρα 1513 και 1514 του Αστικού Κώδικα όπως ισχύουν, συνοδευόμενο, στην περίπτωση που έχει παρέλθει η διάρκεια ισχύος του, από ειδική υπεύθυνη δήλωση του γονέα που ασκούσε αποκλειστικά τη γονική μέριμνα του/της υποψηφίου/ας, ότι συνέχισε να ισχύει ως είχε, μετά την πάροδο της κατά τον νόμο ελάχιστης διετούς διαρκείας,

**από τα οποία** να προκύπτει η κατ’ αποκλειστικότητα άσκηση της γονικής μέριμνας από έναν μόνο γονέα.

**γ.** Υπεύθυνη δήλωση του άρθρου 8 του Ν.1599/1986 ότι για ορισμένο χρονικό διάστημα μέχρι και την ενηλικίωσή του τη γονική του μέριμνα ασκούσε εν τοις πράγμασι και κατ’ αποκλειστικότητα ή μετά από σχετική ανάθεση ένας μόνο γονέας ή τρίτο πρόσωπο.

**3. Σε περίπτωση ανικανότητας του ενός τουλάχιστον γονέα για την άσκηση γονικής μέριμνας για πραγματικούς λόγους ή γιατί είναι ανίκανος ή περιορισμένα ικανός για δικαιοπραξία, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

στο οποίο να βεβαιώνεται η οικογενειακή κατάσταση της πατρικής του οικογένειας.

**β.** Αντίγραφο δικαστικής απόφασης από την οποία να προκύπτει ο λόγος της αδυναμίας ασκήσεως της γονικής μέριμνας από τον ένα τουλάχιστον γονέα (π.χ. δικαστική συμπαράσταση λόγω ψυχικής ή διανοητικής διαταραχής ή σωματικής αναπηρίας).

**γ.** Υπεύθυνη δήλωση του άρθρου 8 του Ν.1599/1986 ότι, για ορισμένο χρονικό διάστημα και μέχρι την ενηλικίωσή του, τη γονική του μέριμνα ασκούσε εν τοις πράγμασι και κατ’ αποκλειστικότητα ή μετά από σχετική ανάθεση ένας μόνο γονέας. Σε περίπτωση ανικανότητας άσκησης της γονικής μέριμνας και από τους δύο γονείς, υπεύθυνη δήλωση του άρθρου 8 του Ν.1599/1986 ότι στερήθηκε και τους δύο γονείς πριν από την ενηλικίωσή του.

**Σημείωση:**

Σε περίπτωση ανυπαρξίας της ανωτέρω δικαστικής απόφασης (υπό στοιχείο β΄) όσον αφορά τους **αντικειμενικούς πραγματικούς λόγους** αδυναμίας ασκήσεως της γονικής μέριμνας από τον ένα τουλάχιστον γονέα, απαιτείται η υποβολή οιουδήποτε αποδεικτικού εγγράφου αρμόδιας κατά τον νόμο δημόσιας αρχής, από το οποίο να προκύπτει ο πραγματικός λόγος αδυναμίας άσκησης της γονικής μέριμνας (π.χ. πιστοποιητικό από το οποίο να προκύπτει ο εγκλεισμός του σε σωφρονιστικό κατάστημα και η διάρκεια αυτού).

**4. Σε περίπτωση έκπτωσης του ενός τουλάχιστον γονέα από την άσκηση της γονικής μέριμνας ή αφαίρεσης της γονικής μέριμνας λόγω κακής άσκησης, απαιτούνται αθροιστικά:**

**α.** **Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

στο οποίο να βεβαιώνεται η οικογενειακή κατάσταση της πατρικής του οικογένειας.

**β.** Αντίγραφο δικαστικής απόφασης, συνοδευόμενης από το κατά νόμο πιστοποιητικό τελεσιδικίας της, από την οποία να προκύπτει η έκπτωση ενός τουλάχιστον γονέα από την άσκηση της γονικής μέριμνας **ή** η αφαίρεση της γονικής από ένα τουλάχιστον γονέα λόγω κακής άσκησης.

**γ.** Υπεύθυνη δήλωση του άρθρου 8 του Ν.1599/1986 ότι για ορισμένο χρονικό διάστημα και μέχρι την ενηλικίωσή του τη γονική του μέριμνα ασκούσε εν τοις πράγμασι και κατ’ αποκλειστικότητα ή μετά από σχετική ανάθεση ένας μόνο γονέας. Σε περίπτωση έκπτωσης και των δύο γονέων ή αφαίρεσης της γονικής μέριμνας και από τους δύο γονείς λόγω κακής άσκησης, υπεύθυνη δήλωση ότι στερήθηκε και τους δύο γονείς πριν από την ενηλικίωσή του.

**5. Σε περίπτωση τέκνου χωρίς γάμο ή σύμφωνο συμβίωσης των γονέων, απαιτούνται αθροιστικά:**

**α. Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

στο οποίο να βεβαιώνεται η οικογενειακή κατάσταση ενός εκ των δύο γονέων του.

**β.** **Ληξιαρχική πράξη γέννησης** στην οποία να περιλαμβάνονται όλες οι μεταβολές που αφορούν στην αναγνώρισή του ή μη.

**γi.** Υπεύθυνη δήλωση του άρθρου 8 του Ν.1599/1986 ότι για ορισμένο χρονικό διάστημα και μέχρι την ενηλικίωσή του, τη γονική του μέριμνα ασκούσε εν τοις πράγμασι και κατ’ αποκλειστικότητα η μητέρα του ή τρίτο πρόσωπο.

**ή**

**γii.** Αν το τέκνο **είναι αναγνωρισμένο από τον πατέρα του**, προσκομίζονται:

● **Αντίγραφο δικαστικής απόφασης**, συνοδευόμενο από πιστοποιητικό περί ασκήσεως ή μη, τακτικών ή μη ενδίκων μέσων από την γραμματεία του οικείου δικαστηρίου,

**ή**

**αντίγραφο πρακτικού κοινής συμφωνίας** των γονέων (έως την εφαρμογή του Ν.4800/2021) θεωρημένο από το αρμόδιο δικαστήριο, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**αντίγραφο πρακτικού διαμεσολάβησης** του άρθρου 8 παρ. 3 του Ν. 4640/2019, κατατεθειμένο στην γραμματεία αρμοδίου δικαστηρίου, συνοδευόμενο, στην περίπτωση που έχει παρέλθει η διάρκεια ισχύος του, από πιστοποιητικό περί μη κατάθεσης νέου πρακτικού (ή δικογράφου) από το αρμόδιο όργανο,

**ή**

**έγγραφο βεβαίας χρονολογίας των γονέων του**, κατά τα οριζόμενα στα άρθρα 1513 και 1514 του Αστικού Κώδικα όπως ισχύει, συνοδευόμενο, στην περίπτωση που έχει παρέλθει η διάρκεια ισχύος του, από υπεύθυνη δήλωση του γονέα που ασκούσε αποκλειστικά τη γονική μέριμνα του/της υποψηφίου/ας, ότι συνέχισε να ισχύει ως είχε, μετά την πάροδο της κατά τον νόμο ελάχιστης διετούς διαρκείας,

**από τα οποία** να προκύπτει η κατ’ αποκλειστικότητα άσκηση της γονικής μέριμνας από έναν μόνο γονέα.

**και**

● Υπεύθυνη δήλωση του άρθρου 8 του Ν.1599/1986 ότι για ορισμένο χρονικό διάστημα και μέχρι την ενηλικίωσή του τη γονική του μέριμνα ασκούσε εν τοις πράγμασι και κατ’ αποκλειστικότητα ένας μόνο γονέας.

**Σημείωση**:

Στην περίπτωση που το τέκνο ενηλικιώθηκε πριν τεθεί σε εφαρμογή ο Ν.4800/2021 (ΦΕΚ 81/τ.Α΄/21-5-2021) και δεν είναι δυνατή η προσκόμιση των δικαιολογητικών που αναγράφονται στο πεδίο γii, τότε προσκομίζεται υπεύθυνη δήλωση του άρθρου 8 του Ν.1599/1986 ότι για ορισμένο χρονικό διάστημα και μέχρι την ενηλικίωσή του τη γονική του μέριμνα ασκούσε εν τοις πράγμασι και κατ’ αποκλειστικότητα ένας μόνο γονέας του και δεν είχε υπάρξει συμφωνία των γονέων του, κατά το άρθρο 1515 του Αστικού Κώδικα σε συνδυασμό με το άρθρο 1513 αυτού, για από κοινού άσκηση της γονικής μέριμνας.

**6. Σε περίπτωση υιοθεσίας τέκνου από ένα μόνο γονέα, απαιτούνται αθροιστικά:**

**α.** **Αντίγραφο δικαστικής απόφασης από την οποία να προκύπτει η υιοθεσία του τέκνου μέχρι την ενηλικίωσή του**, συνοδευόμενης από το κατά νόμο πιστοποιητικό τελεσιδικίας της,

**ή**

**Πιστοποιητικό** ή **Βεβαίωση οικογενειακής κατάστασης**, που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)) **ή**

● από αρμόδια αλλοδαπή αρχή,

**από το οποίο να προκύπτει η υιοθεσία του μέχρι την ενηλικίωσή του**.

**β.** Υπεύθυνη δήλωση του άρθρου 8 του Ν.1599/1986 ότι για ορισμένο χρονικό διάστημα μέχρι την ενηλικίωσή του τη γονική του μέριμνα ασκούσε εν τοις πράγμασι και κατ’ αποκλειστικότητα ένας μόνο γονέας κατόπιν υιοθεσίας

**7. Σε περίπτωση τέκνου αγνώστων γονέων, απαιτείται:**

Πιστοποιητικό αρμόδιου δημόσιου ή ιδιωτικού, με ειδική πιστοποίηση από τις αρμόδιες κρατικές αρχές, φορέα παροχής υπηρεσιών κοινωνικής φροντίδας, από το οποίο να προκύπτει ότι για ορισμένο χρονικό διάστημα μέχρι να ενηλικιωθεί κανένας από τους δύο γονείς του (φυσικούς εφόσον κατά τον νόμο αποδειχθεί ότι ήταν αυτοί **ή** υιοθετούντες) δεν ασκούσε τη γονική του μέριμνα.

**ΕΠΙΣΗΜΑΝΣΗ:**

Εάν στην αυτή διαδικασία επιλέγονται ως προσληπτέοι δύο (2) ή περισσότερα μέλη της ίδιας οικογένειας, κάνοντας χρήση του αυτού κριτηρίου και εφόσον δεν είναι δυνατή η οικειοθελής συναίνεση αυτών για την επιλογή του ενός, **διενεργείται δημόσια κλήρωση** μεταξύ των υποψηφίων που δικαιούνται να μοριοδοτηθούν από το παραπάνω κριτήριο (περ. ε΄ παρ.1 άρθρου 40 Ν.4765/2021).

Η δημόσια κλήρωση διενεργείται πριν την ανάρτηση των πινάκων κατάταξης προκειμένου σε αυτούς να απεικονίζεται η ορθή βαθμολογία των υποψηφίων κατά τα ανωτέρω.

**ΕΝΟΤΗΤΑ 12**

**ΥΠΟΨΗΦΙΟΙ ΜΕ ΠΟΣΟΣΤΟ ΑΝΑΠΗΡΙΑΣ ΤΟΥΛΑΧΙΣΤΟΝ 50%**

Υποψήφιος με αναπηρία σε ποσοστό **τουλάχιστον 50%** βαθμολογείται με διακόσιες (200) μονάδες (περ. η΄ παρ. 1 άρθρου 40 Ν.4765/2021).

Για την απόδειξη του εν λόγω κριτηρίου οι υποψήφιοι πρέπει να προσκομίσουν **Πιστοποιητικό** **Κέντρου Πιστοποίησης Αναπηρίας** (ΚΕ.Π.Α.) **σε ισχύ** και με το οποίο προσδιορίζεται η πάθηση ή βλάβη και το ποσοστό αναπηρίας τους (τουλάχιστον 50%).

Πιστοποιητικά Κέντρων Πιστοποίησης (ΚΕ.Π.Α.) **σε ισχύ** θεωρούνται όσα βεβαιώνουν το προβλεπόμενο ποσοστό αναπηρίας και τα οποία:

α) Αναφέρουν ότι ισχύουν εφ’ όρου ζωής ή ισχύουν επ’ αόριστο ή η πάθηση είναι μη αναστρέψιμη.

β) Αναφέρουν συγκεκριμένη χρονική διάρκεια ισχύος (από…. έως….) της πιστοποίησης, η οποία να ισχύει τουλάχιστον μέχρι την ημερομηνία λήξης της προθεσμίας υποβολής των αιτήσεων συμμετοχής.

Πιστοποιητικά ΚΕ.Π.Α. στα οποία δεν αναφέρεται η χρονική διάρκεια ισχύος, όπως ενδεικτικά όσα εκδίδονται στο πλαίσιο του Ν. 2643/1998, **δεν ισχύουν αυτοτελώς**, αλλά αποτελούν αναπόσπαστο τμήμα άλλων (αρχικών) βεβαιώσεων ΚΕ.Π.Α., όπου αναγράφεται η ισχύς τους και επομένως πρέπει να προσκομίζονται **αθροιστικά**.

Επιπλέον, οι πριν την 1η Σεπτεμβρίου 2011 εκδοθείσες βεβαιώσεις πιστοποίησης αναπηρίας από τις αντίστοιχες Α/βάθμιες Υγειονομικές Επιτροπές των νομαρχιών, της περιφέρειας ή των φορέων κοινωνικής ασφάλισης, εφ’ όσον πρόκειται **για επ’ αόριστον κρίση**, γίνονται δεκτές.

Επίσης, γίνονται δεκτά και Πιστοποιητικά τα οποία είναι σε **ισχύ** και έχουν εκδοθεί από τις κάτωθι υγειονομικές αρχές:

1. Ανώτατη Υγειονομική Επιτροπή Στρατού (Α.Σ.Υ.Ε.)

2. Ανώτατη Υγειονομική Επιτροπή Ναυτικού (Α.Ν.Υ.Ε.)

3. Ανώτατη Υγειονομική Επιτροπή Αεροπορίας (Α.Α.Υ.Ε.)

4. Ανώτατη Υγειονομική Επιτροπή της Ελληνικής Αστυνομίας

5. Ανώτατη Υγειονομική Επιτροπή του Πυροσβεστικού Σώματος.

**ΕΠΙΣΗΜΑΝΣΗ:**

Σύμφωνα με την παρ. 3 του άρθρου 39 του Ν.4765/2021, οι εξαιρέσεις της παρ. 2 του άρθρου 6 του ίδιου ως άνω νόμου για τους κλάδους Δ.Ε. Χειριστών Μηχανημάτων Έργων, Δ.Ε. Οδηγών, Δ.Ε. Τεχνικών (όλες οι ειδικότητες), Δ.Ε. Φύλαξης, Υ.Ε. Προσωπικού Καθαριότητας Εξωτερικών Χώρων, Υ.Ε. Υγειονομικού Προσωπικού και κλάδων/ειδικοτήτων κάθε είδους ανταποδοτικών υπηρεσιών καθαριότητας και πρασίνου και των υπηρεσιών κοιμητηρίων των Ο.Τ.Α. α’ βαθμού και των νομικών τους προσώπων, καθώς και συναφών κλάδων/ειδικοτήτων αυτών, όπως σε κάθε περίπτωση εξειδικεύονται στους οικείους οργανισμούς ή κανονισμούς τυγχάνουν αναλογικής εφαρμογής και στις περιπτώσεις του άρθρου 37 του ως άνω νόμου.

**ΕΝΟΤΗΤΑ 13**

**ΑΝΑΠΗΡΙΑ ΓΟΝΕΑ, ΤΕΚΝΟΥ, ΑΔΕΛΦΟΥ/ΗΣ Ή ΣΥΖΥΓΟΥ ΥΠΟΨΗΦΙΟΥ ΜΕ ΠΟΣΟΣΤΟ ΑΝΑΠΗΡΙΑΣ ΤΟΥΛΑΧΙΣΤΟΝ 67% Ή ΚΑΤ’ ΕΞΑΙΡΕΣΗ 50% ΚΑΙ ΑΝΩ**

Οι υποψήφιοιγονείς,τέκνα, σύζυγοι, αδελφοί/αδελφές που ασκούν το δικαίωμα προστασίας από την αναπηρία ατόμων με ποσοστό αναπηρίας **67%** και άνω, εξαιτίας βαριών ψυχικών και σωματικών παθήσεων **ή** με ποσοστό αναπηρίας τουλάχιστον **50%** **εξαιτίας νοητικής αναπηρίας ή αυτισμού**, βαθμολογούνται με 130 μονάδες (περ.θ΄ παρ.1 άρθρου 40 Ν.4765/2021).

Για την απόδειξη του εν λόγω κριτηρίου υποψήφιοι πρέπει να προσκομίσουν κατά περίπτωση:

**Α. Υποψήφιοι** **γονείς που ασκούν το δικαίωμα προστασίας από την αναπηρία τέκνου τους.**

**α. Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης (όχι παλαιότερης των έξι μηνών από την ημερομηνία έναρξης της προθεσμίας υποβολής των αιτήσεων**), απότα οποία να προκύπτει η συγγενική σχέση με το άτομο, την αναπηρία του οποίου επικαλούνται.

Προκειμένου **για αλλοδαπούς,** **αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων).

**ΕΠΙΣΗΜΑΝΣΕΙΣ**

Στην περίπτωση που το άτομο με αναπηρία από το οποίο ο υποψήφιος αντλεί προστασίαείναι **έγγαμο,** προσκομίζεται πλην του ανωτέρω πιστοποιητικού **και Πιστοποιητικό ή Βεβαίωση οικογενειακής κατάστασης** της δικής του οικογένειας. Από τα δύο Πιστοποιητικά ή Βεβαιώσεις οικογενειακής κατάστασης, **πατρικής** και **ατομικής** οικογένειας, θα πρέπει να προκύπτει ο αριθμός των μελών των εν λόγω οικογενειών

Στην περίπτωση που ο υποψήφιος είναι **διαζευγμένος** και είναι γονέας του ατόμου με αναπηρία από το οποίο αντλεί προστασία, προσκομίζει και το διαζευκτήριο ή τη δικαστική απόφαση λύσης του γάμου και εφόσον είναι σε διάσταση και δηλώνει επιμέλεια ενός ή περισσότερων τέκνων, προσκομίζει δικαστική απόφαση από την οποία θα αποδεικνύεται η ανάθεση επιμέλειας των τέκνων.

**β.** **Πιστοποιητικό** Κέντρου Πιστοποίησης Αναπηρίας (ΚΕ.Π.Α.) **σε ισχύ**, με το οποίο προσδιορίζεται ή πάθηση ή βλάβη και το ποσοστό αναπηρίας του ατόμου – συγγενή, τουλάχιστον 67% ή κατ’ εξαίρεση 50% και άνω.

Πιστοποιητικά Κέντρων Πιστοποίησης (ΚΕ.Π.Α.) **σε ισχύ** θεωρούνται όσα βεβαιώνουν το προβλεπόμενο ποσοστό αναπηρίας και τα οποία:

α) Αναφέρουν ότι ισχύουν εφ’ όρου ζωής ή ισχύουν επ’ αόριστο ή η πάθηση είναι μη αναστρέψιμη.

β) Αναφέρουν συγκεκριμένη χρονική διάρκεια ισχύος (από…. έως….) της πιστοποίησης, η οποία να ισχύει τουλάχιστον μέχρι την ημερομηνία λήξης της προθεσμίας υποβολής των αιτήσεων συμμετοχής.

Πιστοποιητικά ΚΕ.Π.Α. στα οποία δεν αναφέρεται η χρονική διάρκεια ισχύος, όπως ενδεικτικά όσα εκδίδονται στο πλαίσιο του Ν.2643/1998, **δεν ισχύουν αυτοτελώς**, αλλά αποτελούν αναπόσπαστο τμήμα άλλων (αρχικών) βεβαιώσεων ΚΕ.Π.Α., όπου αναγράφεται η ισχύς τους και επομένως πρέπει να προσκομίζονται **αθροιστικά**.

Επιπλέον, οι πριν την 1η Σεπτεμβρίου 2011 εκδοθείσες βεβαιώσεις πιστοποίησης αναπηρίας από τις αντίστοιχες Α/βάθμιες Υγειονομικές Επιτροπές των νομαρχιών, της περιφέρειας ή των φορέων κοινωνικής ασφάλισης, εφ’ όσον πρόκειται **για επ’ αόριστον κρίση,** γίνονται δεκτές.

Επίσης, γίνονται δεκτά και Πιστοποιητικά τα οποία είναι **σε ισχύ** και έχουν εκδοθεί από τις κάτωθι υγειονομικές αρχές:

1. Ανώτατη Υγειονομική Επιτροπή Στρατού (Α.Σ.Υ.Ε.)

2. Ανώτατη Υγειονομική Επιτροπή Ναυτικού (Α.Ν.Υ.Ε.)

3. Ανώτατη Υγειονομική Επιτροπή Αεροπορίας (Α.Α.Υ.Ε.)

4. Ανώτατη Υγειονομική Επιτροπή της Ελληνικής Αστυνομίας

5. Ανώτατη Υγειονομική Επιτροπή του Πυροσβεστικού Σώματος.

**γ.** **Υπεύθυνη δήλωση** του άρθρου 8 του Ν.1599/1986, στην οποία ο υποψήφιος να αναφέρει τα ονόματα όλων των (λοιπών) προσώπων, τα οποία αντλούν προστασία από την αναπηρία του ατόμου από το οποίο ο υποψήφιος αντλεί προστασία (γονείς, τέκνα, συζύγους, αδελφούς).

**δ.** **Υπεύθυνες δηλώσεις** του άρθρου 8 του Ν.1599/1986 (Α'75) όλων των προσώπων που αναφέρονται στην ανωτέρω, υπό στοιχείο γ., Υπεύθυνη Δήλωση, με τις οποίες αυτά δηλώνουν: **αφενός** ότι δεν συμμετέχουν, με χρήση του δικαιώματος προστασίας του συγγενικού ατόμου με αναπηρία, στη συγκεκριμένη διαδικασία (για την εν λόγω Ανακοίνωση), **αφετέρου** ότι παραιτούνται της προστασίας, για το παρόν, υπέρ του υποψηφίου. Η συγκεκριμένη υπεύθυνη δήλωση δεν απαιτείται για όσα από τα προαναφερόμενα πρόσωπα είναι ηλικίας μικρότερης των 18 ετών ή μεγαλύτερης των 70 ετών.

**Β. Υποψήφιοι τέκνα που ασκούν το δικαίωμα προστασίας από την αναπηρία γονέων τους.**

**α. Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης (όχι παλαιότερης των έξι μηνών από την ημερομηνία έναρξης της προθεσμίας υποβολής των αιτήσεων**), απότα οποία να προκύπτει η συγγενική σχέση με το άτομο (γονέα), την αναπηρία του οποίου επικαλούνται. Προκειμένου **για αλλοδαπούς,** **αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων).

**β. Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

πρόσφατης έκδοσης (όχι παλαιότερης των έξι μηνών από την ημερομηνία έναρξης της προθεσμίας υποβολής των αιτήσεων), **της πατρικής οικογένειας του γονέα**. Προκειμένου **για αλλοδαπούς,** **αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων).

 **Στην περίπτωση αδυναμίας έκδοσης του Πιστοποιητικού οικογενειακής κατάστασης, λόγω ανενεργούς οικογενειακής μερίδας**, οι υποψήφιοι οφείλουν να προσκομίσουν:

● **βεβαίωση οικογενειακής κατάστασης ή μερίδας**, η οποία εκδίδεται από την αρμόδια υπηρεσία του εκάστοτε Δήμου, σύμφωνα με τα οριζόμενα στο υπ’ αριθ. πρωτ. 61840/29-9-2020 έγγραφο της Διεύθυνσης Αστικής και Δημοτικής Κατάστασης του Υπουργείου Εσωτερικών

 **ή**

● **πιστοποιητικό εγγυτέρων συγγενών** ενός εκ των γονέων του αναπήρου ατόμου.

**γ.** **Πιστοποιητικό** Κέντρου Πιστοποίησης Αναπηρίας (ΚΕ.Π.Α.) **σε ισχύ**, με το οποίο προσδιορίζεται ή πάθηση ή βλάβη και το ποσοστό αναπηρίας του ατόμου – συγγενή, τουλάχιστον 67% ή κατ’ εξαίρεση 50% και άνω.

Πιστοποιητικά Κέντρων Πιστοποίησης (ΚΕ.Π.Α.) **σε ισχύ** θεωρούνται όσα βεβαιώνουν το προβλεπόμενο ποσοστό αναπηρίας και τα οποία:

α) Αναφέρουν ότι ισχύουν εφ’ όρου ζωής ή ισχύουν επ’ αόριστο ή η πάθηση είναι μη αναστρέψιμη.

β) Αναφέρουν συγκεκριμένη χρονική διάρκεια ισχύος (από…. έως….) της πιστοποίησης, η οποία να ισχύει τουλάχιστον μέχρι την ημερομηνία λήξης της προθεσμίας υποβολής των αιτήσεων συμμετοχής.

Πιστοποιητικά ΚΕ.Π.Α. στα οποία δεν αναφέρεται η χρονική διάρκεια ισχύος, όπως ενδεικτικά όσα εκδίδονται στο πλαίσιο του Ν.2643/1998, **δεν ισχύουν αυτοτελώς**, αλλά αποτελούν αναπόσπαστο τμήμα άλλων (αρχικών) βεβαιώσεων ΚΕ.Π.Α., όπου αναγράφεται η ισχύς τους και επομένως πρέπει να προσκομίζονται **αθροιστικά**.

Επιπλέον, οι πριν την 1η Σεπτεμβρίου 2011 εκδοθείσες βεβαιώσεις πιστοποίησης αναπηρίας από τις αντίστοιχες Α/βάθμιες Υγειονομικές Επιτροπές των νομαρχιών, της περιφέρειας ή των φορέων κοινωνικής ασφάλισης, εφ’ όσον πρόκειται **για επ’ αόριστον κρίση,** γίνονται δεκτές.

Επίσης, γίνονται δεκτά και Πιστοποιητικά τα οποία είναι **σε ισχύ** και έχουν εκδοθεί από τις κάτωθι υγειονομικές αρχές:

1. Ανώτατη Υγειονομική Επιτροπή Στρατού (Α.Σ.Υ.Ε.)

2. Ανώτατη Υγειονομική Επιτροπή Ναυτικού (Α.Ν.Υ.Ε.)

3. Ανώτατη Υγειονομική Επιτροπή Αεροπορίας (Α.Α.Υ.Ε.)

4. Ανώτατη Υγειονομική Επιτροπή της Ελληνικής Αστυνομίας

5. Ανώτατη Υγειονομική Επιτροπή του Πυροσβεστικού Σώματος.

**δ.** **Υπεύθυνη δήλωση** του άρθρου 8 του Ν.1599/1986, στην οποία ο υποψήφιος να αναφέρει τα ονόματα όλων των (λοιπών) προσώπων, τα οποία αντλούν προστασία από την αναπηρία του ατόμου από το οποίο ο υποψήφιος αντλεί προστασία (γονείς, τέκνα, συζύγους, αδελφούς).

**ε.** **Υπεύθυνες δηλώσεις** του άρθρου 8 του Ν.1599/1986 όλων των προσώπων που αναφέρονται στην ανωτέρω, υπό στοιχείο γ., Υπεύθυνη Δήλωση, με τις οποίες αυτά δηλώνουν: **αφενός** ότι δεν συμμετέχουν, με χρήση του δικαιώματος προστασίας του συγγενικού ατόμου με αναπηρία, στη συγκεκριμένη διαδικασία (για την εν λόγω Ανακοίνωση), **αφετέρου** ότι παραιτούνται της προστασίας, για το παρόν, υπέρ του υποψηφίου. Η συγκεκριμένη υπεύθυνη δήλωση δεν απαιτείται για όσα από τα προαναφερόμενα πρόσωπα είναι ηλικίας μικρότερης των 18 ετών ή μεγαλύτερης των 70 ετών.

**Γ. Υποψήφιοι σύζυγοι που ασκούν το δικαίωμα προστασίας από την αναπηρία συζύγου.**

**α. Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης (όχι παλαιότερης των έξι μηνών από την ημερομηνία έναρξης της προθεσμίας υποβολής των αιτήσεων**), απότα οποία να προκύπτει η συγγενική σχέση με το άτομο (σύζυγο), την αναπηρία του οποίου επικαλούνται. Προκειμένου **για αλλοδαπούς,** **αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων).

**β. Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

πρόσφατης έκδοσης **(όχι παλαιότερης των έξι μηνών από την ημερομηνία έναρξης της προθεσμίας υποβολής των αιτήσεων)**, **της πατρικής οικογένειας του/της συζύγου**. Προκειμένου **για αλλοδαπούς**, **αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων).

 **Στην περίπτωση αδυναμίας έκδοσης του Πιστοποιητικού οικογενειακής κατάστασης, λόγω ανενεργούς οικογενειακής μερίδας**, οι υποψήφιοι οφείλουν να προσκομίσουν:

● **βεβαίωση οικογενειακής κατάστασης ή μερίδας**, η οποία εκδίδεται από την αρμόδια υπηρεσία του εκάστοτε Δήμου, σύμφωνα με τα οριζόμενα στο υπ’ αριθ. πρωτ. 61840/29-9-2020 έγγραφο της Διεύθυνσης Αστικής και Δημοτικής Κατάστασης του Υπουργείου Εσωτερικών

 **ή**

● **πιστοποιητικό εγγυτέρων συγγενών** ενός εκ των γονέων του αναπήρου ατόμου.

**γ.** **Πιστοποιητικό** Κέντρου Πιστοποίησης Αναπηρίας (ΚΕ.Π.Α.) **σε ισχύ**, με το οποίο προσδιορίζεται ή πάθηση ή βλάβη και το ποσοστό αναπηρίας του ατόμου – συγγενή, τουλάχιστον 67% ή κατ’ εξαίρεση 50% και άνω .

Πιστοποιητικά Κέντρων Πιστοποίησης (ΚΕ.Π.Α.) **σε ισχύ** θεωρούνται όσα βεβαιώνουν το προβλεπόμενο ποσοστό αναπηρίας και τα οποία:

α) Αναφέρουν ότι ισχύουν εφ’ όρου ζωής ή ισχύουν επ’ αόριστο ή η πάθηση είναι μη αναστρέψιμη.

β) Αναφέρουν συγκεκριμένη χρονική διάρκεια ισχύος (από…. έως….) της πιστοποίησης, η οποία να ισχύει τουλάχιστον μέχρι την ημερομηνία λήξης της προθεσμίας υποβολής των αιτήσεων συμμετοχής.

Πιστοποιητικά ΚΕ.Π.Α. στα οποία δεν αναφέρεται η χρονική διάρκεια ισχύος, όπως ενδεικτικά όσα εκδίδονται στο πλαίσιο του Ν.2643/1998, **δεν ισχύουν αυτοτελώς**, αλλά αποτελούν αναπόσπαστο τμήμα άλλων (αρχικών) βεβαιώσεων ΚΕ.Π.Α., όπου αναγράφεται η ισχύς τους και επομένως πρέπει να προσκομίζονται **αθροιστικά**.

Επιπλέον, οι πριν την 1η Σεπτεμβρίου 2011 εκδοθείσες βεβαιώσεις πιστοποίησης αναπηρίας από τις αντίστοιχες Α/βάθμιες Υγειονομικές Επιτροπές των νομαρχιών, της περιφέρειας ή των φορέων κοινωνικής ασφάλισης, εφ’ όσον πρόκειται **για επ’ αόριστον κρίση,** γίνονται δεκτές.

Επίσης, γίνονται δεκτά και Πιστοποιητικά τα οποία είναι **σε ισχύ** και έχουν εκδοθεί από τις κάτωθι υγειονομικές αρχές:

1. Ανώτατη Υγειονομική Επιτροπή Στρατού (Α.Σ.Υ.Ε.)

2. Ανώτατη Υγειονομική Επιτροπή Ναυτικού (Α.Ν.Υ.Ε.)

3. Ανώτατη Υγειονομική Επιτροπή Αεροπορίας (Α.Α.Υ.Ε.)

4. Ανώτατη Υγειονομική Επιτροπή της Ελληνικής Αστυνομίας

5. Ανώτατη Υγειονομική Επιτροπή του Πυροσβεστικού Σώματος.

**δ.** **Υπεύθυνη δήλωση** του άρθρου 8 του Ν.1599/1986, στην οποία ο υποψήφιος να αναφέρει τα ονόματα όλων των (λοιπών) προσώπων, τα οποία αντλούν προστασία από την αναπηρία του ατόμου από το οποίο ο υποψήφιος αντλεί προστασία (γονείς, τέκνα, συζύγους, αδελφούς).

**ε.** **Υπεύθυνες δηλώσεις** του άρθρου 8 του Ν.1599/1986 όλων των προσώπων που αναφέρονται στην ανωτέρω, υπό στοιχείο γ., Υπεύθυνη Δήλωση, με τις οποίες αυτά δηλώνουν: **αφενός** ότι δεν συμμετέχουν, με χρήση του δικαιώματος προστασίας του συγγενικού ατόμου με αναπηρία, στη συγκεκριμένη διαδικασία (για την εν λόγω Ανακοίνωση), **αφετέρου** ότι παραιτούνται της προστασίας, για το παρόν, υπέρ του υποψηφίου. Η συγκεκριμένη υπεύθυνη δήλωση δεν απαιτείται για όσα από τα προαναφερόμενα πρόσωπα είναι ηλικίας μικρότερης των 18 ετών ή μεγαλύτερης των 70 ετών.

**Δ. Υποψήφιοι αδελφοί που ασκούν το δικαίωμα προστασίας από την αναπηρία αδελφού.**

**α. Πιστοποιητικό ή Βεβαίωση οικογενειακής κατάστασης** που χορηγείται:

● από τους Δήμους **ή**

● από τα Κέντρα Εξυπηρέτησης Πολιτών (ΚΕΠ) **ή**

● μέσω της Ενιαίας Ψηφιακής Πύλης της Δημόσιας Διοίκησης ([www.gov.gr](http://www.gov.gr)),

**πρόσφατης έκδοσης (όχι παλαιότερης των έξι μηνών από την ημερομηνία έναρξης της προθεσμίας υποβολής των αιτήσεων**), απότα οποία να προκύπτει η συγγενική σχέση με το άτομο (αδελφό), την αναπηρία του οποίου επικαλούνται. Προκειμένου **για αλλοδαπούς,** **αντίστοιχο** πιστοποιητικόοικογενειακής κατάστασης αρμόδιας αλλοδαπής αρχής του κράτους την ιθαγένεια του οποίου έχουν, πρόσφατης έκδοσης (όχι παλαιότερης των **έξι μηνών** από την ημερομηνία έναρξης της προθεσμίας υποβολής των αιτήσεων).

Στην περίπτωση που ο αδελφός με αναπηρία από τον οποίο ο υποψήφιος αντλεί προστασίαείναι **έγγαμος,** προσκομίζεται πλην του ανωτέρω πιστοποιητικού **και Πιστοποιητικό ή Βεβαίωση οικογενειακής κατάστασης της δικής του οικογένειας (αδελφού)**. Από τα δύο Πιστοποιητικά ή Βεβαιώσεις οικογενειακής κατάστασης, πατρικής και ατομικής οικογένειας, θα πρέπει να προκύπτει ο αριθμός των μελών των εν λόγω οικογενειών.

**β.** **Πιστοποιητικό** Κέντρου Πιστοποίησης Αναπηρίας (ΚΕ.Π.Α.) **σε ισχύ**, με το οποίο προσδιορίζεται ή πάθηση ή βλάβη και το ποσοστό αναπηρίας του ατόμου – συγγενή, τουλάχιστον 67% ή κατ’ εξαίρεση 50% και άνω.

Πιστοποιητικά Κέντρων Πιστοποίησης (ΚΕ.Π.Α.) **σε ισχύ** θεωρούνται όσα βεβαιώνουν το προβλεπόμενο ποσοστό αναπηρίας και τα οποία:

α) Αναφέρουν ότι ισχύουν εφ’ όρου ζωής ή ισχύουν επ’ αόριστο ή η πάθηση είναι μη αναστρέψιμη.

β) Αναφέρουν συγκεκριμένη χρονική διάρκεια ισχύος (από…. έως….) της πιστοποίησης, η οποία να ισχύει τουλάχιστον μέχρι την ημερομηνία λήξης της προθεσμίας υποβολής των αιτήσεων συμμετοχής.

Πιστοποιητικά ΚΕ.Π.Α. στα οποία δεν αναφέρεται η χρονική διάρκεια ισχύος, όπως ενδεικτικά όσα εκδίδονται στο πλαίσιο του Ν.2643/1998, **δεν ισχύουν αυτοτελώς**, αλλά αποτελούν αναπόσπαστο τμήμα άλλων (αρχικών) βεβαιώσεων ΚΕ.Π.Α., όπου αναγράφεται η ισχύς τους και επομένως πρέπει να προσκομίζονται **αθροιστικά**.

Επιπλέον, οι πριν την 1η Σεπτεμβρίου 2011 εκδοθείσες βεβαιώσεις πιστοποίησης αναπηρίας από τις αντίστοιχες Α/βάθμιες Υγειονομικές Επιτροπές των νομαρχιών, της περιφέρειας ή των φορέων κοινωνικής ασφάλισης, εφ’ όσον πρόκειται **για επ’ αόριστον κρίση,** γίνονται δεκτές.

Επίσης, γίνονται δεκτά και Πιστοποιητικά τα οποία είναι σε ισχύ και έχουν εκδοθεί από τις κάτωθι υγειονομικές αρχές:

1. Ανώτατη Υγειονομική Επιτροπή Στρατού (Α.Σ.Υ.Ε.)

2. Ανώτατη Υγειονομική Επιτροπή Ναυτικού (Α.Ν.Υ.Ε.)

3. Ανώτατη Υγειονομική Επιτροπή Αεροπορίας (Α.Α.Υ.Ε.)

4. Ανώτατη Υγειονομική Επιτροπή της Ελληνικής Αστυνομίας

5. Ανώτατη Υγειονομική Επιτροπή του Πυροσβεστικού Σώματος.

**γ.** **Υπεύθυνη δήλωση** του άρθρου 8 του Ν.1599/1986, στην οποία ο υποψήφιος να αναφέρει τα ονόματα όλων των (λοιπών) προσώπων, τα οποία αντλούν προστασία από την αναπηρία του ατόμου από το οποίο ο υποψήφιος αντλεί προστασία (γονείς, τέκνα, συζύγους, αδελφούς).

**δ.** **Υπεύθυνες δηλώσεις** του άρθρου 8 του Ν.1599/1986 (Α'75) όλων των προσώπων που αναφέρονται στην ανωτέρω, υπό στοιχείο γ., Υπεύθυνη Δήλωση, με τις οποίες αυτά δηλώνουν: **αφενός** ότι δεν συμμετέχουν, με χρήση του δικαιώματος προστασίας του συγγενικού ατόμου με αναπηρία, στη συγκεκριμένη διαδικασία (για την εν λόγω Ανακοίνωση), **αφετέρου** ότι παραιτούνται της προστασίας, για το παρόν, υπέρ του υποψηφίου. Η συγκεκριμένη υπεύθυνη δήλωση δεν απαιτείται για όσα από τα προαναφερόμενα πρόσωπα είναι ηλικίας μικρότερης των 18 ετών ή μεγαλύτερης των 70 ετών.

**ΕΠΙΣΗΜΑΝΣΗ**

Για όλες τις παραπάνω περιπτώσεις **υπό Α έως Δ** :

**Γονείς, τέκνα, σύζυγοι, αδελφοί** **που θεμελιώνουν δικαίωμα προστασίας από δεύτερο άτομο** που πάσχει από νοητική αναπηρία αυτισμό με ποσοστό αναπηρίας τουλάχιστον πενήντα τοις εκατό (50%) ή το ποσοστό αναπηρίας του είναι εξήντα επτά τοις εκατό (67%) και άνω εξαιτίας βαριών ψυχικών και σωματικών παθήσεων, **υποβάλουν υπεύθυνες δηλώσεις** του άρθρου 8 του Ν.1599/1986 (Α' 75), στις οποίες δηλώνουν **αφενός** ότι δεν συμμετέχουν με χρήση του δικαιώματος προστασίας του συγγενικού ατόμου με αναπηρία στη συγκεκριμένη διαδικασία (για την εν λόγω Ανακοίνωση), **αφετέρου** ότι παραιτούνται της προστασίας που αντλούν από την αναπηρία του ατόμου από το οποίο ο υποψήφιος αντλεί προστασία, για το παρόν, υπέρ του αιτούντος, **αλλά ότι προτίθενται** να ασκήσουν το δικαίωμα τους για πρόσληψη σε θέση εργασίας, για το δεύτερο άτομο από το οποίο αντλούν προστασία από την αναπηρία του.

**Στην περίπτωση αδυναμίας** προσκόμισης υπεύθυνης δήλωσης του άρθρου 8 του Ν.1599/1986 συμπληρωμένης και υπογεγραμμένης από κάποια από τα προαναφερόμενα, πρόσωπα, **ο υποψήφιος συμπληρώνει και υποβάλλει ο ίδιος υπεύθυνη δήλωση** του άρθρου 8 του Ν.1599/1986, στην οποία **αφενός** μεν δηλώνεται ο λόγος του κωλύματος (όπως π.χ. άγνωστη διαμονή, νοητική υστέρηση, κινητικά προβλήματα, κάτοικος αλλοδαπής), **αφετέρου** δε βεβαιώνεται από τον υποψήφιο ότι δεν υπήρξε άσκηση του δικαιώματος προστασίας για τη συμμετοχή στη συγκεκριμένη διαδικασία (για την εν λόγω Ανακοίνωση) του κωλυομένου να υπογράψει.

**Για τον ίδιο υποψήφιο μοριοδοτείται η αναπηρική ιδιότητα ενός μόνο συγγενούς ατόμου της οικογένειάς του**.

**ΕΝΟΤΗΤΑ 14**

**ΕΜΠΕΙΡΙΑ**

Ως **εμπειρία** **για τις κατηγορίες Π.Ε. - Τ.Ε. - Δ.Ε.** νοείται η απασχόληση με σχέση εργασίας ή σύμβαση έργου στον δημόσιο ή στον ιδιωτικό τομέα ή η άσκηση επαγγέλματος σε καθήκοντα ή έργα συναφή με το αντικείμενο της προς πλήρωση θέσης, μετά από την απόκτηση του βασικού τίτλου σπουδών με τον οποίο ο υποψήφιος μετέχει στη διαγωνιστική διαδικασία και κατά τις περιπτώσεις για τις οποίες απαιτείται άδεια άσκησης επαγγέλματος, μετά από τη λήψη της άδειας.

Σε περίπτωση **εξειδικευμένης εμπειρίας**, το αντικείμενο αυτής ορίζεται στην οικεία Ανακοίνωση.

Ως εμπειρία για την κατηγορία Υποχρεωτικής Εκπαίδευσης νοείται η απασχόληση με σχέση εργασίας ή σύμβαση έργου στον δημόσιο ή τον ιδιωτικό τομέα ή η άσκηση επαγγέλματος σε οποιαδήποτε καθήκοντα ή έργα και ανεξαρτήτως έτους κτήσης τίτλου σπουδών.

**Α. ΕΜΠΕΙΡΙΑ ΠΟΥ ΕΧΕΙ ΑΠΟΚΤΗΘΕΙ ΣΤΗΝ ΗΜΕΔΑΠΗ**

**Α.1 Απόδειξη εμπειρίας για τις κατηγορίες Π.Ε. - Τ.Ε. - Δ.Ε.**

(α) **Για τους μισθωτούς του δημοσίου και ιδιωτικού τομέα είτε ζητείται εξειδικευμένη εμπειρία είτε όχι απαιτείται**:

● Βεβαίωση του οικείου ασφαλιστικού φορέα, από την οποία να προκύπτει η
χρονική διάρκεια της ασφάλισης και

● Υπεύθυνη δήλωση του άρθρου 8 του Ν.1599/1986, χωριστή από την αίτηση – υπεύθυνη δήλωση του υποψηφίου, στην οποία πρέπει να δηλώνονται επακριβώς η χρονική διάρκεια και το είδος της εμπειρίας του, καθώς και τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται για νομικό πρόσωπο.

Οι μισθωτοί και οι απασχολούμενοι με σύμβαση έργου σε φορείς του δημοσίου τομέα μπορούν, εναλλακτικά, αντί της βεβαίωσης του ασφαλιστικού φορέα, να προσκομίσουν βεβαίωση του οικείου φορέα του δημοσίου τομέα, από την οποία να προκύπτει το είδος, η συμβατική σχέση και η χρονική διάρκεια της εμπειρίας.

(β) **Για τους ελεύθερους επαγγελματίες απαιτείται**:

ι) Όταν δεν ζητείται εξειδικευμένη εμπειρία:

● Βεβαίωση του οικείου ασφαλιστικού φορέα, στην οποία να αναγράφεται η χρονική διάρκεια της ασφάλισης και

● Υπεύθυνη δήλωση του άρθρου 8 του Ν.1599/1986, χωριστή από την αίτηση – υπεύθυνη δήλωση του υποψηφίου, στην οποία πρέπει να δηλώνεται επακριβώς η χρονική διάρκεια και το είδος της εμπειρίας του, καθώς και ότι πραγματοποίησε συγκεκριμένες εργασίες, μελέτες ή έργα συναφή με το αντικείμενο της προς πλήρωση θέσης.

ιι) Όταν ζητείται εξειδικευμένη εμπειρία:

● Βεβαίωση του οικείου ασφαλιστικού φορέα, στην οποία να αναγράφεται η χρονική διάρκεια της ασφάλισης και

● Υπεύθυνη δήλωση του άρθρου 8 του Ν.1599/1986, χωριστή από την αίτηση – υπεύθυνη δήλωση του υποψηφίου, στην οποία πρέπει να δηλώνεται επακριβώς η χρονική διάρκεια και το είδος της εμπειρίας του, καθώς και ότι πραγματοποίησε συγκεκριμένες εργασίες, μελέτες ή έργα συναφή με το αντικείμενο της προς πλήρωση θέσης και

● Μία (1) τουλάχιστον σχετική σύμβαση ή δελτία παροχής υπηρεσιών που καλύπτουν ενδεικτικώς τη διάρκεια και το είδος της εξειδικευμένης εμπειρίας.

**ΕΠΙΣΗΜΑΝΣΗ**:

Σε περίπτωση ασφαλιστικών φορέων όπου ο υποψήφιος δύναται να ασφαλιστεί είτε ως μισθωτός είτε ως ελεύθερος επαγγελματίας, να διευκρινίζεται στη βεβαίωση του ασφαλιστικού φορέα η σχέση απασχόλησης, εφόσον τούτο είναι εφικτό.

**Α.2 Εμπειρία πέραν της εξειδικευμένης εμπειρίας που ορίζεται από την Ανακοίνωση ως τυπικό προσόν διορισμού για τις κατηγορίες Π.Ε. - Τ.Ε. - Δ.Ε.**

Σε περίπτωση που απαιτείται από την Ανακοίνωση ως τυπικό προσόν διορισμού για συγκεκριμένες θέσεις εξειδικευμένη εμπειρία, βαθμολογείται, πέραν αυτής, και η εμπειρία που διαθέτουν οι υποψήφιοι σε καθήκοντα ή έργα συναφή με το αντικείμενο των προς πλήρωση θέσεων, για το υπολειπόμενο, κατά περίπτωση, χρονικό διάστημα και μέχρι συμπληρώσεως του βαθμολογούμενου κριτηρίου των συνολικά ογδόντα τεσσάρων (84) μηνών εμπειρίας.

Η εμπειρία αυτή προσμετράται, κατά περίπτωση, είτε μετά την απόκτηση του ζητούμενου από την Ανακοίνωση βασικού τίτλου σπουδών με τον οποίο ο υποψήφιος μετέχει στη διαγωνιστική διαδικασία είτε μετά την απόκτηση της ζητούμενης από την Ανακοίνωση άδειας άσκησης επαγγέλματος ή άλλης επαγγελματικής άδειας ή βεβαίωσης ή βεβαίωσης εγγραφής και αποδεικνύεται σύμφωνα με τα αναφερόμενα για την απόδειξη μη εξειδικευμένης εμπειρίας.

**Α.3 Εμπειρία για θέσεις Γεωτεχνικών**

Ειδικότερα για θέσεις **Γεωτεχνικών** η εμπειρία προσμετράται, **πριν και μετά** την απόκτηση της ζητούμενης από την Ανακοίνωση Βεβαίωσης Άσκησης επαγγέλματος Γεωτεχνικών (ειδικότητας Γεωπόνου ή Κτηνιάτρου ή Ιχθυολόγου ή Γεωλόγου ή Δασολόγου) **ή** Συνδρομής Νομίμων Προϋποθέσεων άσκησης Επαγγέλματος Γεωτεχνικού ειδικότητας (Γεωπόνου ή Κτηνιάτρου ή Ιχθυολόγου ή Γεωλόγου ή Δασολόγου) **ή** Συνδρομής Νομίμων Προϋποθέσεων έναρξης άσκησης Επαγγέλματος Γεωτεχνικού ειδικότητας (Γεωπόνου ή Κτηνιάτρου ή Ιχθυολόγου ή Γεωλόγου ή Δασολόγου), ως εξής:

● Χρόνος εμπειρίας που έχει διανυθεί από την λήψη του πτυχίου **μέχρι και 29-6-2002** λαμβάνεται υπόψη ως εμπειρία (διότι μέχρι την ημερομηνία αυτή δεν απαιτείτο άδεια άσκησης επαγγέλματος).

● Χρόνος εμπειρίας που έχει διανυθεί από **30-6-2002 και μετά** λαμβάνεται υπόψη ως εμπειρία **μόνο εφόσον έχει διανυθεί με άδεια** (Π.Δ. 344/2000 και Π.Δ. 117/2001) και προσμετράται μετά τη λήψη αυτής.

● Για όσους έχουν συνεχόμενη προϋπηρεσία που άρχισε **πριν από την 30-6-2002** και απέκτησαν άδεια σε μεταγενέστερο χρόνο (μετά την 30-6-2002) και πάντως πριν από τη λήξη της προθεσμίας υποβολής των αιτήσεων συμμετοχής, προκειμένου να γίνει δεκτή όλη αυτή η προϋπηρεσία ως εμπειρία, **πρέπει να δηλώσουν** στην αίτηση - υπεύθυνη δήλωση **τη χρονική διάρκεια της εμπειρίας τους.**

Η ανωτέρω εμπειρία **αποδεικνύεται,** κατά περίπτωση σύμφωνα με τα προαναφερόμενα για την απόδειξη της εμπειρίας.

**Α.4 Εμπειρία για θέσεις με επαγγελματική ταυτότητα/άδεια άσκησης επαγγέλματος Λογιστή - Φοροτεχνικού**

Ειδικότερα για θέσεις που απαιτείται από την Ανακοίνωση **επαγγελματική ταυτότητα Λογιστή - Φοροτεχνικού,** η εμπειρία προσμετράται **πριν και μετά** την απόκτηση της ζητούμενης **επαγγελματικής ταυτότητας Λογιστή - Φοροτεχνικού** ως εξής:

● Χρόνος εμπειρίας που έχει διανυθεί από τη λήψη του πτυχίου **μέχρι και 31-12-1998** λαμβάνεται υπόψη (διότι μέχρι την ημερομηνία αυτή δεν απαιτείτο άδεια άσκησης επαγγέλματος Λογιστή - Φοροτεχνικού).

● Χρόνος εμπειρίας που έχει διανυθεί **από 1-1-1999 και μετά** λαμβάνεται υπόψη **μόνο εφόσον έχει διανυθεί με άδεια** (Π.Δ. 340/1998, όπως τροποποιήθηκε και ισχύει) και προσμετράται μετά την λήψη αυτής.

Η ανωτέρω εμπειρία **αποδεικνύεται,** κατά περίπτωση σύμφωνα με τα προαναφερόμενα για την απόδειξη της εμπειρίας.

**Α.5 Λοιπές περιπτώσεις για θέσεις με άδεια ασκήσεως επαγγέλματος ή επαγγελματική ταυτότητα**

Στις περιπτώσεις που έχει εκδοθεί νόμος ή κανονιστική πράξη που ορίζει τα σχετικά με τις προϋποθέσεις νόμιμης άσκησης του επαγγέλματος και λήψης της σχετικής άδειας άσκησης επαγγέλματος, και μεταξύ αυτού και της σχετικής Ανακοίνωσης δεν είναι δυνατόν να συμπληρωθεί χρονικά η συνολική εμπειρία των βαθμολογούμενων ογδόντα τεσσάρων (84) μηνών **δύναται, κατ' εξαίρεση,** να αναγνωρισθεί η εμπειρία σε καθήκοντα ή έργα συναφή με το γνωστικό αντικείμενο του τίτλου σπουδών ή με το αντικείμενο της προς πλήρωση θέσης μετά από την απόκτηση του βασικού τίτλου σπουδών με τον οποίο ο υποψήφιος μετέχει στη διαγωνιστική διαδικασία και μέχρι την έκδοση του αντίστοιχου νόμου ή της αντίστοιχης κανονιστικής πράξης και σύμφωνα με τα προβλεπόμενα σ' αυτά.

Ενδεικτικά: ΠΕ Λογοθεραπείας / ΤΕ Λογοθεραπευτών (Π.Δ. 176/23-12-2014, ΦΕΚ 279/Α/31-12-2014 και Π.Δ. 49/22-4-2016, ΦΕΚ 80/Α/5-5-2016), ΠΕ/ΤΕ Διαιτολόγου / Διατροφολόγου (Π.Δ. 133/19-9-2014, ΦΕΚ 213/Α/1-10-2014, ΤΕ Ραδιολογίας - Ακτινολογίας (Π.Δ. 160/24-10-2014, ΦΕΚ 242/Α/7-11-2014), ΤΕ Τεχνολόγου Ιατρικών Εργαστηρίων (Π.Δ. 20/3-3-2017, ΦΕΚ 34/Α/20-3-2017)

Α.6 Απόδειξη εμπειρίας για την κατηγορία Υποχρεωτικής Εκπαίδευσης (Υ.Ε.)

Ως εμπειρία για την κατηγορία Υποχρεωτικής Εκπαίδευσης νοείται η απασχόληση με σχέση εργασίας ή σύμβαση έργου στον δημόσιο ή τον ιδιωτικό τομέα ή η άσκηση επαγγέλματος σε οποιαδήποτε καθήκοντα ή έργα.

Οι υποψήφιοι της κατηγορίας Υποχρεωτικής Εκπαίδευσης, για τους οποίους ως βαθμολογούμενη εμπειρία λαμβάνεται υπόψη η απασχόληση σε οποιαδήποτε καθήκοντα ή έργα και ανεξαρτήτως έτους κτήσης τίτλου σπουδών, προσκομίζουν βεβαίωση του οικείου ασφαλιστικού φορέα από την οποία να προκύπτει η διάρκεια της ασφάλισης.

Εφόσον οι ανωτέρω υποψήφιοι είναι μισθωτοί ή απασχολούμενοι με σύμβαση έργου σε φορείς του δημόσιου τομέα μπορούν, εναλλακτικά, αντί της βεβαίωσης του ασφαλιστικού φορέα, να προσκομίσουν βεβαίωση του οικείου φορέα του δημόσιου τομέα από την οποία να προκύπτει η διάρκεια απασχόλησης.

**Β. ΕΜΠΕΙΡΙΑ ΠΟΥ ΕΧΕΙ ΑΠΟΚΤΗΘΕΙ ΣΤΗΝ ΑΛΛΟΔΑΠΗ**

Για εμπειρία η οποία έχει αποκτηθεί στην αλλοδαπή, ισχύουν κατ’ αναλογία τα ισχύοντα στην ημεδαπή. **Εάν η ασφάλιση για το συγκεκριμένο επάγγελμα ή η συγκεκριμένη σχέση εργασίας δεν είναι υποχρεωτική** βάσει νομοθεσίας του κράτους στο οποίο απασχολήθηκε ο υποψήφιος, **αρκεί η προσκόμιση σχετικής βεβαίωσης της αρμόδιας αρχής του οικείου κράτους** .

**Β.1 Εμπειρία σε υπηρεσίες δημοσίου χαρακτήρα της αλλοδαπής**

Εάν οι υποψήφιοι έχουν απασχοληθείσε υπηρεσίες δημόσιου χαρακτήρα της αλλοδαπής δύναται να προσκομίσουν βεβαίωση του αντίστοιχου δημόσιου φορέα στην οποία να αναφέρεται η χρονική διάρκεια και το είδος της απασχόλησης. Από την εν λόγω βεβαίωση ή από άλλη σχετική βεβαίωση θα πρέπει να προκύπτει, μεταξύ άλλων, και ο δημόσιος χαρακτήρας του φορέα.

**Β.2 Εμπειρία σε κράτος – μέλος της Ευρωπαϊκής Ένωσης (και στο Ηνωμένο Βασίλειο έως 31/12/2021), όταν απαιτείται άδεια ασκήσεως επαγγέλματος στην ημεδαπή.**

Στις περιπτώσεις εργαζομένων σε κράτος– μέλος της Ευρωπαϊκής Ένωσης, λαμβάνεται υπόψη και η εμπειρία που αποκτήθηκε μετά τη λήψη της άδειας άσκησης επαγγέλματος στην Ελλάδα.

Σε περίπτωση επίκλησης της εμπειρίας σε κράτος - μέλος της Ευρωπαϊκής Ένωσης πριν την ημερομηνία λήψης της άδειας άσκησης επαγγέλματος στην Ελλάδα, η εμπειρία λαμβάνεται υπόψη από την ημερομηνία χορήγησης της απαιτούμενης από το κράτος - μέλος άδειας άσκησης επαγγέλματος, η οποία και πρέπει να προσκομισθεί, ή αν δεν απαιτείται άδεια, πρέπει να προσκομισθεί σχετική βεβαίωση των αρμοδίων αρχών.

**Γ. ΕΙΔΙΚΕΣ ΠΕΡΙΠΤΩΣΕΙΣ ΑΠΟΔΕΙΞΗΣ ΕΜΠΕΙΡΙΑΣ**

**Γ.1** **Δικαστική Απόφαση**

Η εμπειρία αποδεικνύεται **και** με τυχόν υπάρχουσα δικαστική απόφαση από την οποία να προκύπτει το είδος της εργασίας που παρασχέθηκε καθώς και η χρονική διάρκεια της παροχής της.

**Γ.2 Διδακτική Εμπειρία**

Οι υποψήφιοι που επικαλούνται ως εμπειρία διδακτική απασχόληση στην τριτοβάθμια, δευτεροβάθμια, μεταδευτεροβάθμια ή και πρωτοβάθμια εκπαίδευση **στην ημεδαπή,** πρέπει **υποχρεωτικά** να προσκομίσουν τα ακόλουθα:

**1. Βεβαίωση του εκπαιδευτικού ιδρύματος ή φορέα** όπου παρείχε την εργασία του, στην οποία να αναφέρονται οπωσδήποτε:

● η σχέση εργασίας,

● η ακριβής ιδιότητα με την οποία παρασχέθηκε το διδακτικό έργο,

● το διδαχθέν/ τα διδαχθέντα μαθήματα,

● η διάρκεια,

● το είδος της διδακτικής απασχόλησης (πλήρης ή μερική),

● τα συγκεκριμένα χρονικά διαστήματα αυτής (ώρες ανά εβδομάδα για χ εβδομάδες ή μήνες και σύνολο ωρών διδασκαλίας) ή τον συνολικό αριθμό ημερών πλήρους απασχόλησης και

● το πλήρες ωράριο εβδομαδιαίας διδακτικής απασχόλησης που ίσχυε κατά τον χρόνο που παρασχέθηκε το διδακτικό έργο, σύμφωνα με τις κείμενες διατάξεις.

Το πλήρες ωράριο εβδομαδιαίας διδακτικής απασχόλησης πρέπει να αναφέρεται στη βεβαίωση ακόμη και όταν προκύπτει με ανάλογη εφαρμογή διάταξης, κατ' αντιστοιχία προς άλλη βαθμίδα εκπαίδευσης.

**2. Βεβαίωση του οικείου ασφαλιστικού φορέα,** στην οποία να αναγράφεται η
χρονική διάρκεια της ασφάλισης.

Το χρονικό διάστημα που προκύπτει από τη βεβαίωση του εκπαιδευτικού ιδρύματος ή φορέα πρέπει να συμφωνεί με τη βεβαίωση του οικείου ασφαλιστικού φορέα. Σε περίπτωση που η διδακτική εμπειρία έχει αποκτηθεί σε δημόσιο εκπαιδευτικό ίδρυμα ή φορέα, το εν λόγω δικαιολογητικό δεν απαιτείται. Σε περίπτωση που η διδακτική εμπειρία έχει αποκτηθεί στην αλλοδαπή, οι υποψήφιοι οφείλουν να προσκομίσουν τα αντίστοιχα δικαιολογητικά σε επίσημη μετάφραση.

Οι υποψήφιοι, που επικαλούνται διδακτική εμπειρία αποκτηθείσα στην **αλλοδαπή,** οφείλουν να προσκομίσουν τα ανωτέρω δικαιολογητικά σε **επίσημη μετάφραση**.

**Γ.3 Εμπειρία σε θέσεις ΠΕ Διοικητικού-Οικονομικού ή ΠΕ Διοικητικού πτυχιούχων Νομικής**

Οι πτυχιούχοι της Νομικής που είναι δικηγόροι προκειμένου να αποδείξουν εμπειρία για θέσεις ΠΕ Διοικητικού - Οικονομικού ή ΠΕ Διοικητικού πρέπει να προσκομίσουν:

α) Βεβαίωση από τον Εθνικό Φορέα Κοινωνικής Ασφάλισης - ΕΦΚΑ (Τομέας Νομικών), από την οποία να προκύπτει η χρονική διάρκεια ασφάλισης του υποψηφίου ως δικηγόρος ή ενδεχομένως και ως ασκούμενος (δεδομένου ότι η ασφάλιση των ασκούμενων είναι προαιρετική) και

β) Υπεύθυνη δήλωση του άρθρου 8 του Ν.1599/1986 στην οποία πρέπει να
δηλώνονται επακριβώς η χρονική διάρκεια και η παροχή υπηρεσιών σχετικών με το αντικείμενο της προς πλήρωση θέσης.

Στην περίπτωση που η πρακτική άσκηση για την απόκτηση άδειας δικηγόρου πραγματοποιήθηκε δίχως ασφάλιση, ο υποψήφιος οφείλει να προσκομίσει, πέραν της ανωτέρω υπό β υπεύθυνης δήλωσης και βεβαίωση του οικείου δικηγορικού συλλόγου για το χρονικό διάστημα της άσκησης.

Σε περίπτωση που απαιτείται **εξειδικευμένη εμπειρία** επιπλέον των ανωτέρω οι υποψήφιοι πρέπει να προσκομίσουν ένα από τα παρακάτω για την κάλυψη ενδεικτικώς της χρονικής διάρκειας και του είδους της ζητούμενης εμπειρίας:

● μια τουλάχιστον σχετική σύμβαση

● δελτία παροχής υπηρεσιών

● αντίγραφα συμβολαίων

● αντίγραφα δικογράφων που έχουν κατατεθεί ενώπιον Δικαστηρίου

● αντίγραφα δικαστικών αποφάσεων επί δικών στις οποίες παρέστη ο δικηγόρος

● αντίγραφα υπομνημάτων ή αντίγραφα προσφυγών που έχουν κατατεθεί ενώπιον αρμόδιων διοικητικών αρχών.

**Σχετικά με την απόδειξη της εξειδικευμένης εμπειρίας** επισημαίνονται και τα ακόλουθα:

Οι έμμισθοι δικηγόροι που δεν πραγματοποιούν παραστάσεις και δεν συντάσσουν συμβόλαια, αρκεί να υποβάλουν αντίγραφο σύμβασης με τον φορέα παροχής υπηρεσιών.

Σε περίπτωση παροχής δικηγορικών υπηρεσιών προς δικηγόρους ή δικηγορικές εταιρίες με καθεστώς αποκλειστικής απασχόλησης, υποβάλλεται αντίγραφο της κατά περίπτωση έγγραφης συμφωνίας.

Οι πτυχιούχοι της Νομικής, προκειμένου να αποδείξουν ως εξειδικευμένη εμπειρία την πρακτική άσκηση για την απόκτηση της άδειας δικηγόρου, πρέπει να προσκομίσουν βεβαίωση του οικείου δικηγορικού συλλόγου για το χρονικό διάστημα της άσκησης και να υποβάλουν υπεύθυνη δήλωσητου άρθρου 8 του Ν.1599/1986, στην οποία θα αναφέρουν την παροχή υπηρεσιών σχετικών με το αντικείμενο της απαιτούμενης εξειδικευμένης εμπειρίας.

**Γ.4 Απόδειξη εμπειρίας επαγγελματιών οδηγών που εργάζονται ως οδηγοί στο δικό τους αυτοκίνητο**

Οι επαγγελματίες οδηγοί, που εργάζονται ως οδηγοί σε αυτοκίνητο ιδιοκτησίας τους, αποδεικνύουν την εμπειρία τους με πιστοποιητικό του οικείου ασφαλιστικού τους φορέα, που βεβαιώνει το χρόνο ασφάλισής τους σε αυτό, σε συνδυασμό με **υπεύθυνη δήλωση** κατά το άρθρο 8 του Ν.1599/1986, στην οποία να δηλώνουν σαφώς ότι **οι ίδιοι είναι οδηγοί του αυτοκινήτου τους** και διαθέτουν την εμπειρία που δηλώνουν στην αίτησή τους.

**Γ.5 Έρευνα ή συμμετοχή σε ερευνητικά κέντρα ή προγράμματα**

Η έρευνα ή η συμμετοχή σε ερευνητικά κέντρα ή προγράμματα λαμβάνεται υπόψη ως χρόνος εμπειρίας.

Στην περίπτωση που ο συμμετέχων σε έρευνα ή σε ερευνητικά κέντρα ή προγράμματα υποψήφιος είναι ασφαλισμένος, ισχύουν τα κατά περίπτωση αναφερόμενα ανωτέρω για την απόδειξη της εμπειρίας.

Στην περίπτωση που ο υποψήφιος δεν είναι ασφαλισμένος, απαιτείται να προσκομίσει βεβαίωση του διοικητικού υπευθύνου (του Γραμματέα ή Προέδρου της Επιτροπής Ερευνών) **ή / και** του επιστημονικού υπευθύνου στην οποία θα αναφέρονται **όλα** τα παρακάτω στοιχεία:

● ο τίτλος και η διάρκεια του ερευνητικού προγράμματος ή έργου

● το αντικείμενο της έρευνας και το αντικείμενο απασχόλησης του υποψηφίου

● η χρονική διάρκεια απασχόλησης του υποψηφίου

● η συμβατική σχέση με την οποία συνδεόταν ο υποψήφιος με τον φορέα

Είναι αυτονόητο ότι τα ανωτέρω ισχύουν εφόσον ο υποψήφιος κατά τη διάρκεια της συμμετοχής του κατείχε τον απαιτούμενο από την προκήρυξη βασικό τίτλο σπουδών ή την απαιτούμενη άδεια άσκησης επαγγέλματος ή άλλη επαγγελματική άδεια ή βεβαίωση.

**Γ.6. Στρατιωτική θητεία**

Ως χρόνος εμπειρίας αναγνωρίζεται και η απασχόληση που προκύπτει κατά τη διάρκεια της στρατιωτικής θητείας.

Η βεβαίωση των αρμοδίων αρχών πρέπει να αναφέρει το είδος και τη διάρκεια της απασχόλησης. Στην περίπτωση αυτή η σχετική ειδικότητα πρέπει να έχει αποκτηθεί πριν από την κατάταξη του υποψηφίου, ενώ στην περίπτωση που η ειδικότητα αποκτάται κατά τη διάρκεια της θητείας, η σχετική εμπειρία αναγνωρίζεται από την απόκτησή της και μετά.

 Όταν από την ανακοίνωση απαιτείται άδεια άσκησης επαγγέλματος ή άλλη επαγγελματική άδεια, ο χρόνος της παραπάνω εμπειρίας υπολογίζεται μετά την απόκτηση της απαιτούμενης άδειας.

**Γ.7 Προγράμματα STAGE**

Ως χρόνος εμπειρίας θεωρείται και η συμμετοχή στα προγράμματα απόκτησης εργασιακής εμπειρίας STAGE του τέως Ο.Α.Ε.Δ. και νυν Δ.Υ.Π.Α. (παρ. 8 άρθρου 24 Ν.3200/2003).

Η σχετική βεβαίωση, εκδίδεται πλέον από τη Δ.ΥΠ.Α. – ΔΙΕΥΘΥΝΣΗ ΠΡΟΓΡΑΜΜΑΤΩΝ ΕΝΕΡΓΗΤΙΚΩΝ ΠΟΛΙΤΙΚΩΝ – ΤΜΗΜΑ ΛΟΙΠΩΝ ΠΡΟΓΡΑΜΜΑΤΩΝ (Εθνικής Αντιστάσεως 8, Τ.Κ.17456, Άλιμος) από την οποία πρέπει να προκύπτει το είδος και η χρονική διάρκεια του προγράμματος.

**Βεβαιώσεις συμμετοχής σε προγράμματα STAGE που εκδόθηκαν και χορηγήθηκαν από τον Ο.Α.Ε.Δ.** στους συμμετέχοντες κατά την ολοκλήρωση αυτών, **γίνονται αποδεκτές**.

**Γ.8 Εξαίρεση από την υποχρεωτική ασφάλιση του ΕΦΚΑ - ΜΗ ΜΙΣΘΩΤΩΝ (πρώην Ο.Α.Ε.Ε.)**

Υποψήφιοι οι οποίοι ανήκουν στα πρόσωπα που προβλέπονται από τις διατάξεις του άρθρου 9 του Ν.3050/2002, όπως αυτό έχει τροποποιηθεί και ισχύει, οφείλουν να προσκομίσουν με την αίτησή τους βεβαίωση απαλλαγής τους από την ασφάλιση του ΕΦΚΑ - ΜΗ ΜΙΣΘΩΤΩΝ (πρώην Ο.Α.Ε.Ε.) εάν εμπίπτουν στις εξαιρέσεις του νόμου.

**Δ. ΤΡΟΠΟΙ ΥΠΟΛΟΓΙΣΜΟΥ ΕΜΠΕΙΡΙΑΣ**

Ο **αριθμός των μηνών εμπειρίας,** που θα δηλώσει ο υποψήφιος, **υπολογίζεται** είτε με βάση τον **αριθμό των ημερών ασφάλισης** είτε με βάση τη **χρονική περίοδο ασφάλισης** είτε με βάση τη **χρονική περίοδο απασχόλησης**.

1) Υπολογισμός μηνών εμπειρίας με βάση τον αριθμό των ημερών ασφάλισης

Οι ασφαλισμένοι στον ΕΦΚΑ (πρώην **ΙΚΑ)**, για τους οποίους η ασφαλιστική κάλυψη προκύπτει από ημέρες ασφάλισης, υπολογίζουν τους μήνες εμπειρίας **διαιρώντας το σύνολο των ημερών ασφάλισης διά του 25**.

**Παράδειγμα:** Από βεβαίωση του ΕΦΚΑ (πρώην **ΙΚΑ)** προκύπτουν συνολικά **1.060** ημέρες ασφάλισης για εργασία που παρείχε ο υποψήφιος σε διάφορους εργοδότες. Για να υπολογιστούν οι μήνες ασφάλισης γίνεται η διαίρεση: **1.060 : 25 = 42,4**  και στο συγκεκριμένο πεδίο αναγράφεται **μόνο το ακέραιο μέρος** του αποτελέσματος της διαίρεσης, δηλαδή το **42** , που αφορά **πλήρεις** μήνες απασχόλησης.

2) Υπολογισμός μηνών εμπειρίας με βάση τη χρονική περίοδο ασφάλισης

Οι ασφαλισμένοι σε **λοιπά ασφαλιστικά ταμεία,** πλην του ΕΦΚΑ (πρώην **ΙΚΑ)**, για τους οποίους η ασφαλιστική κάλυψη προκύπτει από τις ημερομηνίες έναρξης και λήξης της χρονικής περιόδου ασφάλισης, υπολογίζουν τους μήνες εμπειρίας **αφαιρώντας** **την ημερομηνία έναρξης της ασφάλισης από την επομένη της αντίστοιχης ημερομηνίας λήξης**, ώστε να υπολογιστεί και η τελευταία ημέρα ασφάλισης.

**Παράδειγμα:** Από βεβαίωση του τ. ΟΑΕΕ προκύπτει χρονική περίοδος ασφάλισης του υποψηφίου από **17/05/2000** έως **11/04/2005**. Για να υπολογιστούν οι μήνες ασφάλισης αφαιρούμε:

|  |  |  |  |  |  |  |
| --- | --- | --- | --- | --- | --- | --- |
| *από το:* | ***12 – 4 – 2005*** | *(Επομένη ημέρας λήξης* | *–* | *Μήνας λήξης* | *–* | *Έτος λήξης)* |
| *το:*  | ***17 – 5 – 2000*** | *(Ημέρα έναρξης* | *–* | *Μήνας έναρξης* | *–* | *Έτος έναρξης)* |

Επειδή δεν μπορούμε να αφαιρέσουμε τις ημέρες έναρξης από τις ημέρες λήξης, μετατρέπουμε 1 μήνα λήξης σε 30 ημέρες (άρα ο μήνας λήξης από 4 γίνεται 3) και προσθέτουμε τις 30 ημέρες στις υπάρχουσες ημέρες λήξης, δηλαδή: **12 + 30 = 42** . Στη συνέχεια, και προκειμένου να μπορέσουμε να κάνουμε αφαίρεση και στο πεδίο των μηνών, μετατρέπουμε 1 έτος λήξης σε 12 μήνες (άρα το έτος λήξης από 2005 γίνεται 2004) και προσθέτουμε τους 12 μήνες στους εναπομείναντες μήνες λήξης, δηλαδή: **3 + 12 = 15** . Οπότε, τώρα μπορούμε να αφαιρέσουμε:

|  |  |
| --- | --- |
| *από το:* | ***42 – 15 – 2004*** |
| *το:*  | ***17 – 05 – 2000*** |

Όπως προκύπτει από την αφαίρεση, η διάρκεια της ασφαλισμένης απασχόλησης ισούται με **4 έτη, 10 μήνες και 25 ημέρες**, δηλαδή: **48 + 10 = 58 μήνες και 25 ημέρες**. Όμως στο συγκεκριμένο πεδίο αναγράφεται **μόνο ο ακέραιος αριθμός** των μηνών, δηλαδή το **58**  (απασχόληση **πλήρων** μηνών).

3) Τύπος Υπολογισμού Διδακτικής Απασχόλησης (σε μήνες εμπειρίας)

Συνολικός αριθμός διδακτικών ωρών

Πλήρες ωράριο που προβλέπεται για τη θέση αυτή ανά εβδομάδα

6 ημέρες/ εβδομάδα

x

25 ημέρες/ μήνα

Ι) **Μήνες Εμπειρίας** =

**Ένας εκπαιδευτικός μήνας** = 4 = = εβδομάδες

6 ημέρες/ εβδομάδα

1

6

6

25 ημέρες/ μήνα

25

Σε περιπτώσεις που δεν δίνεται στη βεβαίωση ο συνολικός αριθμός διδακτικών ωρών αλλά

ο αριθμός διδακτικών ωρών ανά εβδομάδα και ο αριθμός ημερολογιακών μηνών απασχόλησης, ο τύπος υπολογισμού γίνεται:

Αριθμός διδακτικών ωρών ανά εβδομάδα

Πλήρες ωράριο που προβλέπεται για τη θέση αυτή ανά εβδομάδα

Μήνες απασχόλησης

x

ΙΙ) **Μήνες Εμπειρίας** =

4) Υπολογισμός μηνών εμπειρίας με βάση τη χρονική διάρκεια απασχόλησης που προκύπτει από βεβαίωση φορέα δημόσιου τομέα

Οι απασχολούμενοι σε **φορείς του δημόσιου τομέα**, που αποδεικνύουν την εμπειρία τους με σχετική βεβαίωση του οικείου φορέα απασχόλησης, υπολογίζουν τους μήνες εμπειρίας **αφαιρώντας την ημερομηνία έναρξης της απασχόλησης από την επομένη της ημερομηνίας λήξης**,σύμφωνα με το υπόδειγμα των ασφαλισμένων στα λοιπά ταμεία πλην ΕΦΚΑ (βλ. ανωτέρω υπό 2).

**Ως φορείς του Δημοσίου νοούνται** οι Υπηρεσίες του Δημοσίου, τα Ν.Π.Δ.Δ., τα Ν.Π.Ι.Δ. του δημόσιου τομέα, οι Ο.Τ.Α. πρώτου και δεύτερου βαθμού, καθώς και τα νομικά πρόσωπα των Ο.Τ.Α., στην παρ. 1 του άρθρου 2 του Ν.4765/2021, όπως ισχύει.

**Ως εργασία που έχει διανυθεί στον δημόσιο τομέα, θεωρείται επίσης:**

* Η απασχόληση κατά τη διάρκεια της Στρατιωτικής Θητείας.
* Η συμμετοχή σε προγράμματα απόκτησης εργασιακής εμπειρίας (STAGE) του τ. Ο.Α.Ε.Δ. – Δ.Υ.Π.Α.
* Η απασχόληση με Σύμβαση Μίσθωσης Έργου σε φορείς του Δημοσίου.

**ΕΠΙΣΗΜΑΝΣΕΙΣ ΓΙΑ ΤΗΝ ΑΠΟΔΕΙΞΗ ΚΑΙ ΤΟΝ ΥΠΟΛΟΓΙΣΜΟ ΤΗΣ ΕΜΠΕΙΡΙΑΣ**

1. **Η Υπεύθυνη Δήλωση για την απόδειξη της εμπειρίας για τις κατηγορίες Π.Ε.**, **Τ.Ε. και Δ.Ε. προσκομίζεται σε κάθε περίπτωση σύμφωνα με τα ανωτέρω**, καθόσον η βεβαίωση προϋπηρεσίας του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) **έχει καθαρά πληροφοριακό χαρακτήρα ως προς την ειδικότητα**, σύμφωνα με το υπ’ αριθ. 8657/12-1-2021 έγγραφο του Τμήματος Ασφάλισης Μισθωτών του e-ΕΦΚΑ.

2. Ο χρόνος εμπειρίας που δηλώνει ο κάθε υποψήφιος πρέπει να **συμφωνεί** με το χρόνο που προκύπτει από τη βεβαίωση του οικείου ασφαλιστικού φορέα. Χρόνος εμπειρίας που δηλώνεται από τον υποψήφιο **και δεν εμπεριέχεται στη βεβαίωση ασφαλιστικού φορέα**, δεν λαμβάνεται υπόψη και ως εκ τούτου αφαιρείται και το αντίθετο.

3. Δεν αξιολογείται οποιαδήποτε υπέρβαση του πλήρους ωραρίου (στον ίδιο ή διαφορετικούς φορείς).

4. Κοινό ή επικαλυπτόμενο διάστημα εμπειρίας λαμβάνεται υπόψη άπαξ.

5. Στην περίπτωση που ο υποψήφιος εργάστηκε με καθεστώς **μερικής απασχόλησης** **σε δημόσιο φορέα**, ο χρόνος εμπειρίας υπολογίζεται:

α) είτε στο **ήμισυ**, εφόσον ο υποψήφιος απασχολήθηκε βάσει των διατάξεων του άρθρου 2 του Ν.3250/2004,

β) είτε κατ’ αναλογία της πλήρους οκτάωρης και πενθήμερης απασχόλησης, εφόσον ο υποψήφιος απασχολήθηκε με οποιαδήποτε άλλη διάταξη πέραν της προαναφερόμενης

και ο υποψήφιος, πλέον της βεβαίωσης του οικείου ασφαλιστικού φορέα, **οφείλει** να προσκομίσει και **βεβαίωση του δημοσίου φορέα**, στον οποίο απασχολήθηκε μερικώς.

6. Οι απασχολούμενοι (μισθωτοί) του ιδιωτικού τομέα **δύνανται να προσκομίσουν**, αντί της βεβαίωσης του ΕΦΚΑ (πρώην ΙΚΑ), **παλαιότερα εκδοθείσες καρτέλες ενσήμων του ΙΚΑ**.

**ΠΡΟΣΟΧΗ:**

Για την απόδειξη του κριτηρίου της εμπειρίας **δεν γίνονται δεκτά**:

α) Συνοπτικό ή Αναλυτικό Ιστορικό Ασφάλισης της Η.ΔΙ.Κ.Α. Α.Ε. και

β) Ηλεκτρονικά εκδοθείς Ατομικός λογαριασμός ασφάλισης e-ΕΦΚΑ

**καθόσον**, όπως αναφέρεται επ’ αυτών, **έχουν ενημερωτικό χαρακτήρα και δεν αποτελούν βεβαιώσεις ή αποδεικτικά χρόνου ασφάλισης**.

**ΕΝΟΤΗΤΑ 15**

**ΚΩΛΥΜΑΤΑ**

Α. ΚΩΛΥΜΑ ΟΚΤΑΜΗΝΗΣ ΑΠΑΣΧΟΛΗΣΗΣ

Προκειμένου να διαπιστωθεί εάν υφίσταται κώλυμα πρόσληψης λόγω υπέρβασης της οκτάμηνης απασχόλησης (παρ. 1 άρθρου 38 Ν.4765/2021), **ο υποψήφιος πρέπει να προσκομίσει βεβαίωση του οικείου φορέα του δημόσιου τομέα στον οποίο απασχολήθηκε τελευταία ή αντίγραφο της τελευταίας σύμβασης εργασίας του και υπεύθυνη δήλωση που να αναγράφει τη διάρκεια της απασχόλησής του**, εφόσον κατά τους τελευταίους δώδεκα (12) μήνες από την υποβολή  της αιτήσεως του έχει απασχοληθεί με σύμβαση εργασίας ορισμένου χρόνου σε φορείς του δημόσιου ή ευρύτερου  δημόσιου τομέα της παρ.1 του άρθρου 2 του Ν.4765/2021, όπως ισχύει.

**Σε διαφορετική περίπτωση**, **ο υποψήφιος οφείλει να υποβάλει υπεύθυνη δήλωση** (άρθρου 8 Ν. 1599/1986), στην οποία να δηλώνει ότι δεν έχει απασχοληθεί για το προαναφερόμενο διάστημα σε φορείς του δημόσιου ή ευρύτερου δημόσιου τομέα.

Η διάρκεια της απασχόλησης του προσωπικού με σύμβαση εργασίας ιδιωτικού δικαίου ορισμένου χρόνου για την αντιμετώπιση εποχικών ή άλλων περιοδικών ή πρόσκαιρων αναγκών σε φορείς του δημόσιου και ευρύτερου δημόσιου τομέα **δεν μπορεί να υπερβαίνει τους οκτώ (8) μήνες μέσα σε συνολικό χρόνο** **δώδεκα (12) μηνών** (παρ.1 άρθρου 38 Ν.4765/2021).

Ο υπολογισμός του ανωτέρω δωδεκαμήνου, μέσα στο οποίο η απασχόληση του υποψηφίου δεν πρέπει να υπερβαίνει τους οκτώ (8) μήνες, για να μην έχει κώλυμα πρόσληψης, γίνεται **με αφετηρία το τέλος της** **νέας απασχόλησης**, για την οποία ο υποψήφιος πρόκειται να προσληφθεί, **και προς τα πίσω**.

Για τη διαπίστωση του κωλύματος της οκτάμηνης απασχόλησης **συνυπολογίζονται**:

α) ο χρόνος απασχόλησης με σύμβαση εργασίας ιδιωτικού δικαίου ορισμένου χρόνου βάσει των άρθρων 37 έως 41 του Ν.4765/2021 και

β) ο χρόνος απασχόλησης με σύμβαση εργασίας ιδιωτικού δικαίου ορισμένου χρόνου βάσει :

 ● Της περ. ιε΄ της παρ. 2 του άρθρου 2 του Ν.4765/2021 και

 ● Της παρ. 1 του άρθρου 206 του Ν.3584/2007, όπως ισχύει.

Για τη διαπίστωση του κωλύματος της οκτάμηνης απασχόλησης **δεν συνυπολογίζονται**:

● Ο χρόνος απασχόλησης με Σύμβαση Μίσθωσης ΄Έργου (ΣΜΕ).

● Ο χρόνος απασχόλησης σε Προγράμματα Κοινωφελούς Χαρακτήρα (ΚΟΧ).

● Ο χρόνος με καθεστώς μερικής απασχόλησης.

● Ο χρόνος απασχόλησης με σύμβαση εργασίας ιδιωτικού δικαίου ορισμένου χρόνου βάσει του άρθρου 36 του Ν.4765/2021.

**ΥΠΟΛΟΓΙΣΜΟΣ ΚΩΛΥΜΑΤΟΣ ΟΚΤΑΜΗΝΗΣ ΑΠΑΣΧΟΛΗΣΗΣ**

1. Το κώλυμα πρόσληψης λόγω υπέρβασης της οκτάμηνης απασχόλησης διερευνάται κατ’ αρχήν πριν την έκδοση των πινάκων κατάταξης και αποτυπώνεται, εφόσον διαπιστωθεί η ύπαρξή του, σε αυτούς.

2. Προκειμένου ο φορέας να προσδιορίσει εάν υφίσταται το κώλυμα οκτάμηνης απασχόλησης, οφείλει να προβεί στον προσδιορισμό του δωδεκαμήνου διαστήματος εντός του οποίου θα διερευνηθεί το κώλυμα.

3. Ο προσδιορισμός του δωδεκαμήνου διαστήματος προϋποθέτει να καθορισθεί το τέλος της νέας απασχόλησης, η οποία, με τη σειρά της, απαιτεί τον καθορισμό της έναρξης της νέας απασχόλησης.

4. Σύμφωνα με το νόμο, οι πίνακες κατάταξης εποχικού προσωπικού πρέπει να αναρτώνται το πολύ εντός τριάντα (30) ημερών από τη λήξη της προθεσμίας υποβολής των αιτήσεων, από την επομένη δε της ανάρτησης, ο φορέας μπορεί να προβεί στην πρόσληψη (π.χ. πίνακας που αναρτάται την 10η ημέρα η πρόσληψη μπορεί να πραγματοποιηθεί την 11η). **Στην περίπτωση αυτή η έναρξη της νέας απασχόλησης για τον υπολογισμό του 12μηνου προσδιορίζεται από τη δυνητική κατά τα ανωτέρω πρόσληψη του υποψηφίου**, ήτοι την επομένη της ανάρτησης των πινάκων.

5. Στην περίπτωση που οι πίνακες κατάταξης εποχικού προσωπικού αναρτηθούν μετά την παρέλευση των ως άνω τριάντα (30) ημερών **ή** η πρόσληψη του προσωπικού γίνει μετά την παρέλευση ικανού χρόνου από την ανάρτηση των πινάκων, **η έναρξη της νέας απασχόλησης για τον υπολογισμό του δωδεκαμήνου τοποθετείται**, **στην περίπτωση αυτή**, **τριάντα (30) ημερολογιακές ημέρες μετά την τελευταία ημέρα της προθεσμίας υποβολής των αιτήσεων**.

**ΕΠΙΣΗΜΑΝΣΗ:**

Σε κάθε περίπτωση, οι υποψήφιοι που έχουν οκτώ (8) μήνες απασχόλησης και άνω, μέσα σε συνολικό χρόνο δώδεκα (12) μηνών, **μπορούν** να συμμετέχουν στη διαδικασία επιλογής, κατατάσσονται όμως στους συντασσόμενους πίνακες **μετά** τους συνυποψήφιούς τους που δεν έχουν καλύψει οκτώ (8) μήνες απασχόλησης σε συνολικό χρόνο δώδεκα (12) μηνών και προσλαμβάνονται μόνον εφόσον δεν είναι δυνατή η κάλυψη του απαιτούμενου αριθμού προσλήψεων από τους προηγούμενους υποψηφίους (παρ.1 άρθρου 38 Ν.4765/2021).

Β. ΚΩΛΥΜΑΤΑ ΤΟΥ Π.Δ.164/2004

Μετά την 19η Ιουλίου 2004, ημερομηνία δημοσίευσης του Π.Δ. 164/2004 (Α΄/134):

**1**. **Δεν κατατάσσονται** υποψήφιοι που έχουν συνάψει με το φορέα διαδοχικές συμβάσεις, όπως αυτές περιγράφονται στο άρθρο 5 του Π.Δ.164/2004, εφόσον μεταξύ αυτών μεσολαβεί χρονικό διάστημα **μικρότερο** **των τριών (3) μηνών** (κώλυμα 3μήνου, σχετικές Πράξεις Ελεγκτικού Συνεδρίου υπ’ αριθ. 23/2013, 51/2013, 150/2013 κ.ά.).

Η κατάταξη και πρόσληψη των ανωτέρω υποψηφίων επιτρέπεται, εφόσον δικαιολογείται από αντικειμενικούς λόγους. Οι αντικειμενικοί λόγοι αναφέρονται στην παρ. 2 του άρθρου 5 του Π.Δ.164/2004. Σε κάθε περίπτωση, ο αριθμός των διαδοχικών συμβάσεων δεν επιτρέπεται να είναι μεγαλύτερος των τριών (παρ. 4 του ως άνω άρθρου 5).

**2. Δεν κατατάσσονται** **υποψήφιοι που έχουν συμπληρώσει είκοσι τέσσερις (24) μήνες απασχόλησης με συμβάσεις ορισμένου χρόνου που έχουν συναφθεί διαδοχικώς**, κατά τα οριζόμενα στο άρθρο 5 του ανωτέρω Π.Δ.*,* **ήτοι συμβάσεις μεταξύ των οποίων μεσολαβείχρονικό διάστημα μικρότερο των τριών (3) μηνών**,στον ίδιο εργοδότη (υπηρεσία) με την ίδια ή παρεμφερή ειδικότητα και με τους ίδιους ή παρεμφερείς όρους εργασίας(κώλυμα υπέρβασης 24μηνης απασχόλησης).

Συνολικός χρόνος διάρκειας απασχόλησης άνω των είκοσι τεσσάρων (24) μηνών επιτρέπεται μόνο σε περιπτώσεις ειδικών, από τη φύση και το είδος της εργασίας τους, κατηγοριών εργαζομένων που προβλέπονται από την κείμενη νομοθεσία (παρ. 2 άρθρου 6 Π.Δ. 164/2004).

**Για τη διαπίστωση των κωλυμάτων των άρθρων 5 και 6 του Π.Δ. 164/2004 διερευνάται**, προκειμένου να διαπιστωθεί αν εμπίπτει στις απαγορευτικές διατάξεις των εν λόγω άρθρων, **οποιαδήποτε απασχόληση** με σύμβαση εργασίας ιδιωτικού δικαίου ορισμένου χρόνου.

**ΕΠΙΣΗΜΑΝΣΕΙΣ :**

Ο χρόνος απασχόλησης με Σύμβαση Μίσθωσης Έργου (ΣΜΕ) δεν συνυπολογίζεται για τα κωλύματα των άρθρων 5 και 6 του Π.Δ.164/2004.

**Σύμφωνα με την υπ’ αριθ. 97/2016 Γνωμοδότηση του Νομικού Συμβουλίου του Κράτους**, στο όριο των 24 μηνών που τίθεται με τις διατάξεις των άρθρων 5, 6 και 7 του Π.Δ.164/2004 για τη σύναψη συμβάσεων ορισμένου χρόνου, δεν συνυπολογίζονται και τα χρονικά διαστήματα απασχόλησης των εργαζομένων σε εκτέλεση οριστικών δικαστικών αποφάσεων, που κηρύχθηκαν προσωρινά εκτελεστές ή προσωρινών διαταγών, που εκδόθηκαν με τη διαδικασία των ασφαλιστικών μέτρων.

**ΥΠΟΛΟΓΙΣΜΟΣ ΚΩΛΥΜΑΤΩΝ 3ΜΗΝΟΥ ΚΑΙ 24ΜΗΝΗΣ ΑΠΑΣΧΟΛΗΣΗΣ**

Τα κωλύματα 3μηνου και 24μηνης απασχόλησης διερευνώνται με βάση τη δυνητική ημερομηνία πρόσληψης των υποψηφίων (Βλ. ανωτέρω **ΥΠΟΛΟΓΙΣΜΟΣ ΚΩΛΥΜΑΤΟΣ ΟΚΤΑΜΗΝΗΣ ΑΠΑΣΧΟΛΗΣΗΣ** – Σημεία 4 & 5).

**ΕΝΟΤΗΤΑ 16**

**ΠΡΟΣΚΟΜΙΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ**

**Της αλλοδαπής**

Τίτλοι, πιστοποιητικά και βεβαιώσεις της αλλοδαπής, που απαιτούνται από την ανακοίνωση, **πρέπει** απαραιτήτως **να συνοδεύονται** από **επίσημη μετάφρασή τους** στην ελληνική γλώσσα.

Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών ή την Πρεσβεία ή το Προξενείο της ξένης χώρας στην Ελλάδα ή από δικηγόρο.

Οι υποψήφιοι μετά την 1η Σεπτεμβρίου 2021 (κατάργηση μεταφραστικής υπηρεσίας Υπουργείου Εξωτερικών 31-8-2021 – άρθρο 478 παρ. 6 Ν.4781/2021) μπορούν να αναζητούν και να επιλέγουν μεταφραστή **μέσω της εφαρμογής «Πιστοποιημένοι Μεταφραστές» της Ενιαίας Ψηφιακής Πύλης gov.gr**. Η πρόσβαση στην εφαρμογή γίνεται:

● είτε πληκτρολογώντας τη διεύθυνση https://metafraseis.services.gov.gr/

● είτε ακολουθώντας τα εξής βήματα: πληκτρολόγηση της διεύθυνσης [www.gov.gr](http://www.gov.gr) → επιλογή της κατηγορίας “Πολίτης και καθημερινότητα” → επιλογή “Μεταφράσεις” → επιλογή “Αναζήτηση πιστοποιημένου μεταφραστή”→ “Είσοδος στην υπηρεσία” → “Αναζήτηση Μεταφραστών”.

Σημειώνεται ότι, **σύμφωνα με τη νομολογία του Συμβουλίου της Επικρατείας**, **προκειμένου περί τίτλων σπουδών με τους οποίους αποδεικνύεται η γνώση της ξένης γλώσσας**, τίτλοι που προσκομίζονται σε απλά φωτοαντίγραφα γίνονται δεκτοί, υπό την προϋπόθεση ότι προσκομίζονται επικυρωμένες μεταφράσεις αυτών, στις οποίες γίνεται μνεία ότι **στους νόμιμους μεταφραστές είχαν προσκομισθεί τα πρωτότυπα ή επικυρωμένα αντίγραφα των τίτλων.**

Τα ανωτέρω (**τίτλοι, πιστοποιητικά και βεβαιώσεις**) γίνονται υποχρεωτικά αποδεκτά σε ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο.

Γίνονται υποχρεωτικά αποδεκτά ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο.

**ΠΡΟΣΟΧΗ:**

**Όλοι οι τίτλοι σπουδών ξένης γλώσσας πρέπει να συνοδεύονται από επίσημη μετάφρασή τους στην ελληνική γλώσσα**, **πλην των τίτλων γλωσσομάθειας στις γλώσσες αγγλική, γαλλική, γερμανική, ιταλική και ισπανική**, που αναγράφονται στο «ΕΙΔΙΚΟ ΠΑΡΑΡΤΗΜΑ (Α2) ΑΠΟΔΕΙΞΗΣ ΓΛΩΣΣΟΜΑΘΕΙΑΣ», **οι οποίοι** **γίνονται δεκτοί χωρίς να απαιτείται μετάφρασή τους** (απόφαση Ολομέλειας Α.Σ.Ε.Π. αριθ. 1/2025).

**Για την επικύρωση των ανωτέρω τίτλων ισχύουν τα οριζόμενα στην παρούσα Ενότητα**.

**Της ημεδαπής**

α) Δημόσια έγγραφα ημεδαπής, δηλαδή έγγραφα που έχουν εκδοθεί από υπηρεσίες και φορείς του δημόσιου και του ευρύτερου δημόσιου τομέα (π.χ. τίτλοι σπουδών - άδειες - πιστοποιητικά - βεβαιώσεις κ.λπ.), υποβάλλονται και γίνονται υποχρεωτικά αποδεκτά σε ευκρινή φωτοαντίγραφα των πρωτοτύπων εγγράφων ή των ακριβών αντιγράφων τους.

β) Ιδιωτικά έγγραφα ημεδαπής, δηλαδή έγγραφα που δεν εκδίδονται από υπηρεσίες και φορείς του δημόσιου και του ευρύτερου δημόσιου τομέα (εκδίδονται από ιδιωτικούς φορείς), υποβάλλονται και γίνονται υποχρεωτικά αποδεκτά σε ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο καθώς και σε ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς του δημόσιου και του ευρύτερου δημόσιου τομέα (π.χ. απολυτήριο ιδιωτικού λυκείου που φέρει τη θεώρηση της αρμόδιας Διεύθυνσης Δευτεροβάθμιας Εκπαίδευσης του Υπουργείου Παιδείας και Θρησκευμάτων, ιατρική γνωμάτευση που φέρει θεώρηση από αρμόδιο ελεγκτή ιατρό).

γ) Φωτοαντίγραφα πιστοποιητικών της Ανώτατης Συνομοσπονδίας Πολυτέκνων Ελλάδος (ΑΣΠΕ) καθώς και πιστοποιητικών και βεβαιώσεων απόδειξης γνώσης Η/Υ γίνονται αποδεκτά χωρίς επικύρωση από δικηγόρο ή θεώρηση από δημόσια υπηρεσία.

**ΕΠΙΣΗΜΑΝΣΗ:**

Σύμφωνα με τις διατάξεις του αρθρ. 1 του Ν.4250/2014 για την εξυπηρέτηση των πολιτών στο σύνολο των συναλλαγών τους με το δημόσιο έχει καταργηθεί η υποχρέωση υποβολής πρωτοτύπων εγγράφων χωρίς τούτο να σημαίνει απαγόρευση χρήσης - προσκόμισης αυτών από τους υποψηφίους.

**ΕΝΟΤΗΤΑ 17**

**ΒΑΘΜΟΛΟΓΟΥΜΕΝΑ ΚΡΙΤΗΡΙΑ**

**ΓΙΑ ΤΗ ΣΥΝΑΨΗ ΣΥΜΒΑΣΕΩΝ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ**

Ακολουθεί συγκεντρωτικός **πίνακας** των βαθμολογούμενων κριτηρίων στον οποίο παρουσιάζεται αναλυτικά η βαθμολογία που προκύπτει για καθένααπό τα κριτήρια αυτά, σύμφωνα με το άρθρο 40 του Ν.4765/2021, όπως ισχύει.

Με βάση τον παρακάτω πίνακα κάθε υποψήφιος μπορεί να υπολογίσει εύκολα και γρήγορα τη συνολική του βαθμολογία. Αντίστοιχο υπολογισμό μπορεί να πραγματοποιήσει ηλεκτρονικά στο δικτυακό τόπο του Α.Σ.Ε.Π. **(www.asep.gr)** και συγκεκριμένα ακολουθώντας από την κεντρική σελίδα τη διαδρομή: Υπολογισμός Μορίων → Εποχικό Προσωπικό με Σύμβαση Ορισμένου Χρόνου (ΣΟΧ) ή Σύμβαση Μίσθωσης Έργου (ΣΜΕ).

Εξυπακούεται ότι ο υπολογισμός της τελικής βαθμολογίας του υποψηφίου από τον αρμόδιο φορέα ελέγχου γίνεται **βάσει των κριτηρίων που αποδεικνύονται σύμφωνα με τα οριζόμενα στην Ανακοίνωση**. Είναι, επομένως, ενδεχόμενο η τελική βαθμολογία κατάταξης του υποψηφίου να μη συμπίπτει με τη βαθμολογία που έχει υπολογιστεί από τον ίδιο.

**1. ΧΡΟΝΟΣ ΑΝΕΡΓΙΑΣ**

**1α. ΧΡΟΝΟΣ ΣΥΝΕΧΟΜΕΝΗΣ ΑΝΕΡΓΙΑΣ (200 μονάδες για 4 μήνες ανεργίας και 60 μονάδες ανά μήνα ανεργίας άνω των 4 μηνών, με ανώτατο όριο τους 18 μήνες)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| μήνες | 1 | 2 | 3 | 4 | 5 | 6 | 7 | 8 | 9 | 10 | 11 | 18 και άνω |
| μονάδες | 0 | 0 | 0 | 200 | 260 | 320 | 380 | 440 | 500 | 560 | 620 | 1040 |

**1β. ΧΡΟΝΟΣ ΜΗ ΣΥΝΕΧΟΜΕΝΗΣ ΑΝΕΡΓΙΑΣ ΤΟΥΣ ΤΕΛΕΥΤΑΙΟΥΣ18 ΜΗΝΕΣ (40 μονάδες ανά μήνα ανεργίας , με ανώτατο όριο τους 9 μήνες)**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| μήνες | 1 | 2 | 3 | 4 | 5 | 6 | 7 | 8 |

|  |
| --- |
| 9 και άνω36036360 |
|  |
|  |
| 1040 |

 |  |  |
| μονάδες | 40 | 80 | 120 | 160 | 200 | 240 | 280 | 320 |  360 |  |  |  |

**2. ΠΟΛΥΤΕΚΝΟΣ ΓΟΝΕΑΣ ΚΑΙ ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ (300 μονάδες)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |

 **3. ΤΡΙΤΕΚΝΟΣ ΓΟΝΕΑΣ ΚΑΙ ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ (200 μονάδες)**

 **4. ΜΟΝΟΓΟΝΕΑΣ Η΄ ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ (100 μονάδες )**

 **5. ΑΝΗΛΙΚΑ ΤΕΚΝΑ ( 50 μονάδες για καθένα με ανώτατο όριο τα 6 τέκνα)**

|  |  |  |  |  |  |  |
| --- | --- | --- | --- | --- | --- | --- |
| αριθμός τέκνων | 1 | 2 | 3 | 4 | 5 | 6 |
| μονάδες | 50 | 100 | 150 | 200 | 250 | 300 |
|  |  |  |  |  |  |  |

 **6. ΒΑΘΜΟΣ ΒΑΣΙΚΟΥ ΤΙΤΛΟΥ ΣΠΟΥΔΩΝ (για ΠΕ και ΤΕ οι μονάδες του βασικού τίτλου με 2 δεκαδικά ψηφία πολλαπλασιάζονται με το 40, ενώ για ΔΕ με το 20)**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| κατηγορίες ΠΕ & ΤΕ | 5 | … | 5,5 | … | 6 | … | 6,5 | … | 7 | … | 7,5 | … | 8 | … | 8,5 | … | 9 | … | 9,5 | … | 10 |
| κατηγορία ΔΕ | 10 | … | 11 | … | 12 | … | 13 | … | 14 | … | 15 | … | 16 | … | 17 | … | 18 | … | 19 | … | 20 |
| μονάδες | 200 | … | 220 | … | 240 | … | 260 | … | 280 | … | 300 | … | 320 | … | 340 | … | 360 | … | 380 | … | 400 |

**7. ΔΙΔΑΚΤΟΡΙΚΟ ΔΙΠΛΩΜΑ (**για τις κατηγορίες **ΠΕ και ΤΕ 150 μονάδες) \***

**8. ΜΕΤΑΠΤΥΧΙΑΚΟΣ ΤΙΤΛΟΣ (**για τις κατηγορίες **ΠΕ και ΤΕ** αυτοτελής μεταπτυχιακός τίτλος **70 μονάδες) \***

**9. ΕΝΙΑΙΟΣ ΚΑΙ ΑΔΙΑΣΠΑΣΤΟΣ ΤΙΤΛΟΣ ΣΠΟΥΔΩΝ ΜΕΤΑΠΤΥΧΙΑΚΟΥ ΕΠΙΠΕΔΟΥ (**για τις κατηγορίες **ΠΕ και ΤΕ** integrated master **35 μονάδες) \***

**10. ΔΕΥΤΕΡΟΣ ΤΙΤΛΟΣ ΣΠΟΥΔΩΝ**

 **α. Δεύτερος τίτλος σπουδών (**για τις κατηγορίες **ΠΕ και ΤΕ,** της ίδιας εκπαιδευτικής βαθμίδας **30 μονάδες)\***

 **β. Δεύτερος τίτλος σπουδών (για την κατηγορία ΔΕ, της ίδιας εκπαιδευτικής βαθμίδας 25 μονάδες)\*\***

**11. ΕΜΠΕΙΡΙΑ (7 μονάδες ανά μήνα εμπειρίας και έως 84 μήνες)**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| μήνες εμπειρίας | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | … | 57 | 58 | 59 | 84 και άνω |
| μονάδες | 7 | 14 | 21 | 28 | 35 | 42 | 49 | 56 | 63 | 70 | 77 | 84 | 91 | 98 | … | 399 | 406 | 413 | 588 |

**12. ΑΝΑΠΗΡΙΑ ΥΠΟΨΗΦΙΟΥ ΜΕ ΠΟΣΟΣΤΟ ΤΟΥΛΑΧΙΣΤΟΝ 50% (200 μονάδες)**

**13. ΑΝΑΠΗΡΙΑ ΓΟΝΕΑ, ΤΕΚΝΟΥ, ΑΔΕΛΦΟΥ ή ΣΥΖΥΓΟΥ ΜΕ ΠΟΣΟΣΤΟ ΤΟΥΛΑΧΙΣΤΟΝ 67% ή ΚΑΤ’ ΕΞΑΙΡΕΣΗ 50% ΚΑΙ ΑΝΩ (130 μονάδες)**

 **\* Τα κριτήρια 7, 8, 9, και 10α υπολογίζονται αθροιστικά για τους/τις κατόχους διδακτορικού και μεταπτυχιακού τίτλου σπουδών και ενιαίου και αδιάσπαστου τίτλου σπουδών μεταπτυχιακού επιπέδου (integrated master) και δεύτερου τίτλου σπουδών. Σε περίπτωση ύπαρξης περισσοτέρων του ενός διδακτορικών διπλωμάτων ή/και μεταπτυχιακών τίτλων ή/και ενιαίου και αδιάσπαστου τίτλου σπουδών μεταπτυχιακού επιπέδου (integrated master), ή/και δεύτερου τίτλου σπουδών, βαθμολογείται επιπλέον ένας μόνο εξ αυτών των τίτλων και εάν πρόκειται για μη ομοιόβαθμους τίτλους, βαθμολογείται ο υψηλότερος εξ αυτών, λαμβάνοντας σε κάθε περίπτωση το ήμισυ των μονάδων που αντιστοιχούν στον οικείο τίτλο σπουδών.**

\*\* **Για τη Δευτεροβάθμια Εκπαίδευση, ο δεύτερος τίτλος σπουδών μπορεί να είναι είτε πτυχίο ή δίπλωμα επαγγελματικής ειδικότητας, εκπαίδευσης και κατάρτισης, επιπέδου  5 που χορηγείται στους αποφοίτους του «Μεταλυκειακού έτους - Τάξης Μαθητείας» ή στους αποφοίτους Ινστιτούτων Επαγγελματικής Κατάρτισης – Σχολών Ανώτερης Επαγγελματικής Κατάρτισης (Ι.Ε.Κ. – Σ.Α.Ε.Κ.), ύστερα από πιστοποίηση από τον τέως Οργανισμό Επαγγελματικής Εκπαιδεύσεως και Καταρτίσεως (τ. Ο.Ε.Ε.Κ.) ή τον τέως Εθνικό Οργανισμό Πιστοποίησης Προσόντων (τ. Ε.Ο.Π.Π.) ή τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.), είτε δίπλωμα επαγγελματικής εκπαίδευσης επιπέδου 5 που χορηγείται στους αποφοίτους των Κέντρων Επαγγελματικής Εκπαίδευσης των Α.Ε.Ι.**

**ΕΠΙΣΗΜΑΝΣΕΙΣ ΕΠΙ ΤΩΝ ΒΑΘΜΟΛΟΓΟΥΜΕΝΩΝ ΚΡΙΤΗΡΙΩΝ:**

1. Τις μονάδες που αντιστοιχούν στα κριτήρια του πολύτεκνου γονέα ή του τέκνου πολύτεκνης οικογένειας, τρίτεκνου γονέα ή τέκνου τρίτεκνης οικογένειας, μονογονέα ή τέκνου μονογονεϊκής οικογένειας μπορεί να λάβει, προκειμένου να προσληφθεί, **μόνο ένα μέλος** **της ίδιας οικογένειας** **κατά το ίδιο ημερολογιακό έτος στον ίδιο φορέα** (περ. ε΄ παρ.1 άρθρου 40 Ν.4765/2021).

2. Τόσο ο πολύτεκνος γονέας ή το τέκνο πολύτεκνης οικογένειας, ο τρίτεκνος γονέας ή το τέκνο τρίτεκνης οικογένειας, όσο και ο μονογονέας ή το τέκνο μονογονεϊκής οικογένειας δικαιούνται περαιτέρω **και** τις μονάδες από το κριτήριο των ανήλικων τέκνων.

3. Στην περίπτωση υποψηφίου που είναι ταυτόχρονα πολύτεκνος **ή** τέκνο πολυτέκνου **και** γονέας **ή** τέκνο μονογονεϊκής οικογένειας, η βαθμολογία των κριτηρίων είναι **αθροιστική**.

4. Στην περίπτωση υποψηφίου που είναι ταυτόχρονα τρίτεκνος **ή** τέκνο τρίτεκνου **και** γονέας **ή** τέκνο μονογονεϊκής οικογένειας, η βαθμολογία των κριτηρίων είναι **αθροιστική**.

5. Στην περίπτωση υποψηφίου που είναι ταυτόχρονα τέκνο πολύτεκνης οικογένειας **και** γονέας τρίτεκνης οικογένειας, η βαθμολογία των κριτηρίων είναι **αθροιστική**.

6. Η αναπηρία υποψηφίου και η αναπηρία συγγενούς ατόμου αποτελούν διακριτά κριτήρια και βαθμολογούνται αυτοτελώς.

7. Για τον ίδιο υποψήφιο μοριοδοτείται η αναπηρική ιδιότητα ενός μόνο συγγενούς ατόμου της οικογένειάς του.

8. Δεν επιτρέπεται η αθροιστική βαθμολόγηση των κριτηρίων συνεχόμενης και μη συνεχόμενης ανεργίας για τον ίδιο υποψήφιο.

ΚΕΦΑΛΑΙΟ IΙ : ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΚΑΤΑ ΠΕΡΙΠΤΩΣΗ ΕΝΤΥΠΟΥ ΑΣΕΠ ΣΟΧ 1 ΠΕ/ΤΕ ή ΕΝΤΥΠΟΥ ΑΣΕΠ ΣΟΧ 2 ΔΕ/ΥΕ

Η αίτηση συμμετοχής επέχει θέση υπεύθυνης δήλωσης και **η ευθύνη της ορθής συμπλήρωσής της είναι αποκλειστικά του υποψηφίου**.

Κάθε υποψήφιος δικαιούται να υποβάλει **μία μόνο αίτηση** και για θέσεις **μίας μόνο κατηγορίας** προσωπικού **(Π.Ε. ή Τ.Ε. ή Δ.Ε. ή Υ.Ε.) της ίδιας Ανακοίνωσης**. **Η σώρευση θέσεων** διαφορετικών κατηγοριών εκπαίδευσης προσωπικού σε μία ή περισσότερες αιτήσεις **συνεπάγεται αυτοδικαίως** σε κάθε περίπτωση **ακύρωση** όλων των αιτήσεων και **αποκλεισμό** του υποψηφίου από την περαιτέρω διαδικασία.

**Κατ’ εξαίρεση**,σώρευση θέσεων δύο κατηγοριών εκπαίδευσης και συγκεκριμένα κατηγοριών **Δ.Ε. και Υ.Ε.** επιτρέπεται **μόνο** όταν στην Ανακοίνωση προβλέπονται τόσο θέσεις κατηγορίας **Δ.Ε.**, όπως για παράδειγμα της ειδικότητας “Δ.Ε. Χειριστών Μηχανημάτων Έργου”, που μπορεί να καλυφθούν επικουρικώς με εμπειρία και τίτλο υποχρεωτικής εκπαίδευσης, όσο και θέσεις κατηγορίας **Υ.Ε.** της οικείας Ανακοίνωσης. Στην περίπτωση αυτή ο υποψήφιος της **Υ.Ε.** κατηγορίας θα χρησιμοποιήσει **μία μόνο αίτηση** στην οποία θα αναγράψει κατά σειρά προτίμησης το σύνολο των θέσεων (κατηγοριών **Δ.Ε.** και **Υ.Ε.**) που επιδιώκει. Ακολούθως, ο υποψήφιος θα καταταχθεί με τα προσόντα της αντίστοιχης επικουρίας και θα βαθμολογηθεί για όλα τα κριτήρια που θα αποδείξει πλην αυτού του τίτλου σπουδών.

**Αντικατάσταση της αιτήσεως ή διόρθωση αυτής ή συμπλήρωση** τυχόν ελλειπόντων δικαιολογητικών έστω και συμπληρωματικών ή διευκρινιστικών, **επιτρέπεται μόνο μέχρι τη λήξη της προσθεσμίας υποβολής των αιτήσεων** **συμμετοχής στη διαδικασία επιλογής**. Η νέα αίτηση πρέπει απαραιτήτως να αναγράφει στο επάνω μέρος του εντύπου με μεγάλα γράμματα και κατά περίπτωση: **“ΑΝΤΙΚΑΤΑΣΤΑΣΗ ΑΙΤΗΣΕΩΣ”** ή **“ΔΙΟΡΘΩΣΗ ΑΙΤΗΣΕΩΣ”** ή **“ΣΥΜΠΛΗΡΩΣΗ ΑΙΤΗΣΕΩΣ”**,άλλως ενδέχεται να μη ληφθεί υπόψη.

**Αιτήσεις, πιστοποιητικά ή δικαιολογητικά, καθώς και τα συμπληρωματικά ή διευκρινιστικά αυτών που κατατίθενται εκπρόθεσμα δεν γίνονται δεκτά** (παρ. 4 άρθρου 41 Ν.4765/2021).

**1. ΣΥΜΠΛΗΡΩΣΗ ΑΙΤΗΣΗΣ**

Πρώτα απ' όλα, ο υποψήφιος συμπληρώνει στην πάνω αριστερή γωνία της αίτησης, δίπλα στην ένδειξη “**ΣΟΧ … / …**”, τον αριθμό της ανακοίνωσης (π.χ. 1/2024). **Στη συνέχεια προχωρά στη συμπλήρωση των επιμέρους ενοτήτων του εντύπου της αίτησης σύμφωνα με τις οδηγίες που ακολουθούν**.

Α. ΦΟΡΕΑΣ ΠΡΟΣΛΗΨΗΣ

Στην ενότητα αυτή, η οποία συμπληρώνεται υποχρεωτικά, ο υποψήφιος αναγράφει την επωνυμία του **φορέα**, στον οποίο απευθύνει την αίτησή του (βλ. Ανακοίνωση, ΚΕΦΑΛΑΙΟ ΔΕΥΤΕΡΟ: Υποβολή αιτήσεων συμμετοχής)*.*

Β. ΣΤΟΙΧΕΙΑ ΥΠΟΨΗΦΙΟΥ

Η ενότητα αυτή συμπληρώνεται υποχρεωτικά. Ανάλογα με το προς συμπλήρωση πεδίο, ο υποψήφιος σημειώνει καθαρά:

● με **ΚΕΦΑΛΑΙΑ** γράμματα όσα από τα προσωπικά του στοιχεία ζητούνται σε κείμενο (π.χ. ονοματεπώνυμο, τόπος κατοικίας, οδός). Τα πεδία: **Επώνυμο**, **Όνομα**, **Όνομα πατέρα** και **μητέρας** πρέπει να συμφωνούν απόλυτα με αυτά που αναγράφονται στο δελτίο της αστυνομικής του ταυτότητας.

● με **ΑΡΙΘΜΟΥΣ** τα λοιπά στοιχεία, που αναφέρονται σε αριθμητικά δεδομένα (π.χ. ταχυδρομικός κώδικας, τηλέφωνα, ημερομηνίες).

● με την ένδειξη **⌧** το φύλο του στο αντίστοιχο τετραγωνίδιο (Α: άνδρας, Γ: γυναίκα).

Γ. ΤΙΤΛΟΙ ΣΠΟΥΔΩΝ

Η ενότητα αυτή συμπληρώνεται **υποχρεωτικά** από τους υποψηφίουςτωνκατηγοριών Πανεπιστημιακής **(Π.Ε.**), Τεχνολογικής **(Τ.Ε.)** και Δευτεροβάθμιας **(Δ.Ε.)** Εκπαίδευσης. Σε αυτή καταγράφονται τα στοιχεία που αφορούν στον εκάστοτε απαιτούμενο από την Ανακοίνωση **τίτλο σπουδών** ως τυπικό προσόν για τις επιδιωκόμενες ειδικότητες [βλ. Ανακοίνωση – ΠΙΝΑΚΑΣ Β – ΑΠΑΙΤΟΥΜΕΝΑ ΠΡΟΣΟΝΤΑ – Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα].

Στη **στήλη α.** ο υποψήφιος συμπληρώνει την ονομασία του τίτλου σπουδών του, όπως αυτή αναγράφεται στο πτυχίο ή δίπλωμα ή απολυτήριο τίτλο του (π.χ. Οικονομικής Επιστήμης, Απολυτήριο Γενικού Λυκείου κ.ά.).

Στις **στήλες β. και γ.** σημειώνει αριθμητικά τον ακριβή βαθμό του τίτλου σπουδών του είτε είναι σε **δεκαδική** μορφή (στήλη β.) είτε σε **κλασματική** (στήλη γ.)

Παράδειγμα 1:

Αν ο βαθμός ενός τίτλου εκφράζεται με δεκαδική μορφή (π.χ. πτυχίο ΑΕΙ με βαθμό **7,54**), τότεο υποψήφιοςσυμπληρώνειτη **στήλη β.**,σημειώνοντας **7** [στο πεδίο **ακέραιος**] και **54** [στο πεδίο **δεκαδικός**].

Παράδειγμα 2:

Αν ο βαθμός ενός τίτλου εκφράζεται σε κλασματική μορφή (π.χ. απολυτήριο λυκείου με βαθμό **14 και 8/10**), τότε ο υποψήφιοςσυμπληρώνει τη **στήλη γ.**, σημειώνοντας **14** [στο πεδίο **ακέραιος**], **8** [στο πεδίο **αριθμητής**] και **10** [στο πεδίο **παρονομαστής**].

Στη **στήλη δ.** σημειώνει αριθμητικά το έτοςκτήσης του τίτλου σπουδών (π.χ. 1995).

Οι υποψήφιοι Υποχρεωτικής Εκπαίδευσης (**Υ.Ε.**) συμπληρώνουν **μόνο** τη **στήλη α.** **ονομασία τίτλου** της Ενότητας, **εφόσον** για τις επιδιωκόμενες θέσεις κατηγορίας Υ.Ε. απαιτείται συγκεκριμένος τίτλος σπουδών από την Ανακοίνωση [βλ. Ανακοίνωση – ΠΙΝΑΚΑΣ Β – ΑΠΑΙΤΟΥΜΕΝΑ ΠΡΟΣΟΝΤΑ – Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα].

Για τους υποψηφίους των κατηγοριών **Π.Ε. και Τ.Ε.** οι μονάδες του βαθμού του τίτλου σπουδών με δύο δεκαδικά ψηφία πολλαπλασιάζονται με τον **αριθμό 40**, ενώ για τους υποψηφίους της κατηγορίας **Δ.Ε.**, οι μονάδες του βαθμού του τίτλου σπουδών με δύο δεκαδικά ψηφία με τον **αριθμό 20**.

ΔΕΥΤΕΡΟΣ ΤΙΤΛΟΣ ΣΠΟΥΔΩΝ ΤΗΣ ΙΔΙΑΣ ΕΚΠΑΙΔΕΥΤΙΚΗΣ ΒΑΘΜΙΔΑΣ

Οι υποψήφιοι των κατηγοριών Πανεπιστημιακής (Π.Ε.), Τεχνολογικής (Τ.Ε.) και Δευτεροβάθμιας (Δ.Ε.) Εκπαίδευσης καταγράφουν τα στοιχεία του δεύτερου τίτλου σπουδών της ίδιας εκπαιδευτικής βαθμίδας, που τυχόν διαθέτουν.

Για τους υποψηφίους των κατηγοριών **Π.Ε. και Τ.Ε. ο δεύτερος τίτλος σπουδών της ίδιας εκπαιδευτικής βαθμίδας βαθμολογείται με 30 μονάδες**.

Για τους υποψηφίους της κατηγορίας **Δ.Ε.** **ο δεύτερος τίτλος σπουδών βαθμολογείται με 25 μονάδες**.

ΔΙΔΑΚΤΟΡΙΚΟ ΔΙΠΛΩΜΑ - ΜΕΤΑΠΤΥΧΙΑΚΟΣ ΤΙΤΛΟΣ ΣΠΟΥΔΩΝ

Οι υποψήφιοι των κατηγοριών Πανεπιστημιακής (Π.Ε.) και Τεχνολογικής (Τ.Ε.) Εκπαίδευσης καταγράφουν τα στοιχεία του διδακτορικού και μεταπτυχιακού τίτλου σπουδών και ενιαίου και αδιάσπαστου τίτλου σπουδών μεταπτυχιακού επιπέδου (integrated master), που τυχόν διαθέτουν, προκειμένου να μοριοδοτηθούν με 150, 70 και 35 μονάδες αντίστοιχα.

Για τους υποψηφίους των κατηγοριών **ΠΕ και ΤΕ** που διαθέτουν περισσότερους του ενός **διδακτορικού διπλώματος ή/και μεταπτυχιακού τίτλου ή/και ενιαίου και αδιάσπαστου τίτλου σπουδών μεταπτυχιακού επιπέδου (integrated master) ή/και δεύτερου τίτλου σπουδών, βαθμολογείται επιπλέον ένας μόνο εξ αυτών των τίτλων** και εάν πρόκειται για μη ομοιόβαθμους τίτλους, **βαθμολογείται ο υψηλότερος εξ αυτών**, λαμβάνοντας σε κάθε περίπτωση **το ήμισυ των μονάδων** που αντιστοιχούν στον οικείο τίτλο σπουδών.

Δ. ΛΟΙΠΑ ΑΠΑΙΤΟΥΜΕΝΑ (τυπικά & τυχόν πρόσθετα) ΠΡΟΣΟΝΤΑ

Η ενότητα αυτή συμπληρώνεται μόνο εφόσον για τις θέσεις που επιδιώκει ο υποψήφιος **απαιτούνται** **από την Ανακοίνωση** **και** **άλλα (τυπικά ή/και τυχόν πρόσθετα) προσόντα,** **πέρα από το βασικό τίτλο σπουδών** (π.χ. άδεια άσκησης επαγγέλματος, γνώση ξένης γλώσσας, χειρισμός Η/Υ). Ο υποψήφιος αναζητά τα προσόντα αυτά στην Ανακοίνωση [βλ. Ανακοίνωση – ΠΙΝΑΚΑΣ Β – ΑΠΑΙΤΟΥΜΕΝΑ ΠΡΟΣΟΝΤΑ – Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα]και τα δηλώνει εδώ (**πλην του τίτλου σπουδών**), προκειμένου να διαπιστωθεί αν διαθέτει τα οριζόμενα από την Ανακοίνωση κύρια ή επικουρικά προσόντα.

**Ε. ΕΠΙΔΙΩΚΟΜΕΝΕΣ ΘΕΣΕΙΣ ΚΑΤΑ ΣΕΙΡΑ ΠΡΟΤΙΜΗΣΗΣ**

Στην ενότητα αυτή ο υποψήφιος αφενός δηλώνει (στο **πεδίο** **α.**) τους κωδικούς θέσεων που επιδιώκει κατά σειρά προτίμησης (**από 1η έως 5η επιλογή**) και αφετέρου καταγράφει **για** **καθέναν από αυτούς** (στα **πεδία** **β.**, **γ.** και  **δ.**) την εντοπιότητα, τα κύρια ή επικουρικά προσόντα και την εμπειρία που διαθέτει. Σε περίπτωση που ο υποψήφιος επιθυμεί να δηλώσει περισσότερους από πέντε (5) κωδικούς θέσης που περιλαμβάνονται στο πεδίο α., συμπληρώνει νέο κατά περίπτωση έντυπο της αίτησης – υπεύθυνης δήλωσης με κωδικό **εντυπο Α.Σ.Ε.Π. ΣΟΧ 1ΠΕ/ΤΕ** ή **εντυπο Α.Σ.Ε.Π. ΣΟΧ 2ΔΕ/ΥΕ**, ώστε να καταγράψει το σύνολο των προτιμήσεών του.

**Πεδίο α. Κωδικός θέσης**

Ο υποψήφιος ανατρέχει στους κωδικούς θέσης που περιλαμβάνονται στην Ανακοίνωση (Βλ. ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ) και βρίσκει τον κωδικό που αντιστοιχεί στη θέση εποχικού προσωπικού που επιδιώκει. Στη συνέχεια σημειώνει τον κωδικό αυτό σε ένα από τα προβλεπόμενα τετραγωνίδια του πεδίου α. ώστε να καθορίσει τη σειρά που έχει η συγκεκριμένη επιλογή στις προτιμήσεις του (1η, 2η κ.ο.κ.).

Σε περίπτωση μη συμπλήρωσης κωδικού θέσης στο έντυπο της αίτησης, ο υποψήφιος **δεν απορρίπτεται** αλλά θεωρείται ότι έχει επιλέξει όλους τους κωδικούς θέσης της οικείας Ανακοίνωσης, για τους οποίους διαθέτει τα αντίστοιχα προσόντα και με τη σειρά που αναφέρονται σε αυτήν.

|  |
| --- |
| **ΠΡΟΣΟΧΗ:****Οι υποψήφιοι που συμμετέχουν στη διαδικασία πρόσληψης με περισσότερες της μιας προτιμήσεις, εφόσον δεν αποδεχθούν ρητά ή σιωπηρά τη θέση πρόσληψης στην οποία επιλέγονται, θεωρείται ότι παραιτούνται από όλες τις προτιμήσεις τους και ως εκ τούτου διαγράφονται από τους οικείους πίνακες κατάταξης.** |

**Πεδίο β. Εντοπιότητα**

Ο υποψήφιος δηλώνει την ένδειξη **«1»** στα προβλεπόμενα τετραγωνίδια, του πεδίου β., **μόνο εφόσον** διαθέτειεντοπιότητα για τους αντίστοιχους κωδικούς θέσης, ως **μόνιμος κάτοικος** των Δήμων των περ. στ΄και ζ΄ της παρ.1 του άρθρου 12 του Ν.4765/2021, όπως ισχύει.

Στην περίπτωση αυτή προτάσσονται των λοιπών υποψηφίων που διαθέτουν τα ίδια προσόντα (κύρια ή επικουρικά), ανεξάρτητα από το σύνολο των μονάδων που συγκεντρώνουν από τα βαθμολογούμενα κριτήρια, οι μόνιμοι κάτοικοι των δήμων των ανωτέρω περιπτώσεων εφόσον όλοι οι ανωτέρω επιθυμούν τον διορισμό τους σε θέσεις των φορέων της παρ. 1 του άρθρου 2 του ως άνω νόμου, που προκηρύσσονται στις περιοχές αυτές και εφόσον αυτές αφορούν υπηρεσίες που εδρεύουν στην αντίστοιχη Περιφερειακή Ενότητα ή Δήμο ή νησί.

Οι περιπτώσεις προσλήψεων στις οποίες εφαρμόζεται το κριτήριο της εντοπιότητας αναφέρονται ρητά στην εκάστοτε Ανακοίνωση στην ενότητα “**ΕΝΤΟΠΙΟΤΗΤΑ**”. Εάν δεν αναφέρεται ρητά η συγκεκριμένη ενότητα στην ανακοίνωση, σημαίνει ότι το κριτήριο της εντοπιότητας δεν εφαρμόζεται για τον εκάστοτε φορέα πρόσληψης.

**Πεδίο γ. Κύρια ή επικουρικά προσόντα**

Στο πεδίο αυτό ο υποψήφιος, αφού ανατρέξει στην Ανακοίνωση [βλ. Ανακοίνωση – ΠΙΝΑΚΑΣ Β – ΑΠΑΙΤΟΥΜΕΝΑ ΠΡΟΣΟΝΤΑ – Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα], δηλώνει την **κατηγορία των προσόντων** (ΚΥΡΙΑ ΠΡΟΣΟΝΤΑ, ΠΡΟΣΟΝΤΑ Α’ ΕΠΙΚΟΥΡΙΑΣ κ.ο.κ.), που κατέχει για την επιδιωκόμενη ή τις επιδιωκόμενες θέσεις. Αναγράφει, λοιπόν, την ένδειξη **«1»** αν κατέχει τα κύρια προσόντα επιλογής, **«Α»** για τα προσόντα της Α΄ επικουρίας, **«Β»** για τα προσόντα της Β΄ επικουρίας κ.ο.κ.

**Παράδειγμα**:

Υποψήφιος με δίπλωμα Πολιτικού Μηχανικού, με αντίστοιχη άδεια άσκησης επαγγέλματος από το ΤΕΕ, γνώση χειρισμού Η/Υ και καλή γνώση αγγλικής γλώσσας, ο οποίος δεν διαθέτει εμπειρία, επιδιώκει την πρόσληψή του στην ειδικότητα «ΠΕ Πολιτικών Μηχανικών» η οποία σύμφωνα με την ανακοίνωση καθορίζει ως προσόντα επιλογής τα εξής:

**Κύρια Προσόντα:**

1. Πτυχίο ή δίπλωμα Πολιτικού Μηχανικού Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος αντίστοιχης ειδικότητας σχολών της αλλοδαπής.

2. Άδεια άσκησης επαγγέλματος Μηχανικού αντίστοιχης ειδικότητας του τίτλου σπουδών.

3. Γνώση Χειρισμού Η/Υ, στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.

4. Καλή γνώση της αγγλικής γλώσσας.

5. Εμπειρία Πολιτικού Μηχανικού τουλάχιστον ενός (1) έτους.

**Προσόντα Α΄ Επικουρίας:**

Τα ανωτέρω προσόντα με αριθ. από 1 έως και 4 (πλην δηλαδή του στοιχείου 5. Εμπειρία).

**Προσόντα Β΄ Επικουρίας:**

Τα ανωτέρω προσόντα με αριθ. από 1 έως και 3 (πλην δηλαδή των στοιχείων 4. Αγγλική γλώσσα και 5. Εμπειρία).

Σύμφωνα με τα προσόντα που ορίζονται στο παραπάνω παράδειγμα, ο υποψήφιος πρέπει να συμπληρώσει στο **πεδίο γ.** της Ενότητας Ε., ακριβώςκάτω από τον επιδιωκόμενο κωδικό θέσης του πεδίου α.,την ένδειξη **«Α»** (Προσόντα Α΄ επικουρίας).

**Πεδίο δ. Εμπειρία**

Στο πεδίο αυτό ο υποψήφιος **σημειώνει το συνολικό αριθμό μηνών της εργασιακής του εμπειρίας** **για κάθε κωδικό θέσης** που έχει δηλώσει στο πεδίο α.

Το είδος της βαθμολογούμενης εμπειρίας ανά κλάδο – ειδικότητα προσωπικού ορίζεται ρητά στην Ανακοίνωση, ο δε τρόπος απόδειξης αυτής ορίζεται, επίσης, ρητά ανωτέρω στο ΚΕΦΑΛΑΙΟ Ι – Ενότητα 14 του παρόντος Παραρτήματος.

Στις περιπτώσεις ειδικοτήτων που απαιτείται **εξειδικευμένη εμπειρία**, ο τρόπος απόδειξης αυτής ορίζεται ρητά στο ΚΕΦΑΛΑΙΟ Ι – Ενότητα 14 – Σημείο Α.1 του παρόντος Παραρτήματος.

Κάθε **ένας (1)** μήναςεμπειρίας καιμε ανώτατο όριο τους **ογδόντα τέσσερις (84)** μήνεςβαθμολογείταιμε **επτά (7)** μονάδες.

**Οι μονάδες εμπειρίας προσμετρούνται πάντα, ασχέτως αν η εμπειρία προβλέπεται και ως προσόν στην οικεία ανακοίνωση.**

**ΣΤ. ΛΟΙΠΑ ΒΑΘΜΟΛΟΓΟΥΜΕΝΑ ΚΡΙΤΗΡΙΑ**

Στα **πεδία α. έως και ζ.** της ενότητας αυτής ο υποψήφιος δηλώνει τα κριτήρια με βάση τα οποία θα βαθμολογηθεί στους πίνακες κατάταξης για τους κωδικούς θέσης που έχει επιλέξει (στο πεδίο Ε.α.), **πλην** του βαθμού του τίτλου σπουδών, του δεύτερου τίτλου σπουδών, του διδακτορικού διπλώματος, του μεταπτυχιακού τίτλου, του integrated master, (που τυχόν διαθέτει) και της εμπειρίας (που δηλώνονται στις ενότητες Γ και Δ αντίστοιχα).

Για την απόδειξη των λοιπών βαθμολογούμενων κριτηρίων πρέπει να προσκομίσει τα δικαιολογητικά που ορίζονται στο **Κεφάλαιο Ι «ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ»** του παρόντος Παραρτήματος.

**Πεδίο α. Χρόνος Ανεργίας**

**α 1. Χρόνος συνεχόμενης ανεργίας**

Στο πεδίο αυτό ο υποψήφιος σημειώνει τον αριθμό των συνεχόμενων μηνών της ανεργίας του, υπό την προϋπόθεση ότι, κατά την υποβολή της αίτησής του, έχει τέσσερις (4) τουλάχιστον συνεχείς πλήρεις μήνες ανεργίας.

**α 2. Χρόνος μη συνεχόμενης ανεργίας** **τους τελευταίους δεκαοκτώ (18) μήνες**

Στο πεδίο αυτό ο υποψήφιος σημειώνει τον συνολικό αριθμό των μηνών ανεργίας του, εντός των δεκαοκτώ (18) μηνών από την τελευταία ημέρα προθεσμίας υποβολής των αιτήσεων και προς τα πίσω.

**ΕΠΙΣΗΜΑΝΣΗ:**

Στην περίπτωση που υποψήφιος διαθέτει συνεχόμενη και μη συνεχόμενη ανεργία και δεδομένου ότι η αθροιστική βαθμολόγηση συνεχόμενης και μη συνεχόμενης ανεργίας δεν επιτρέπεται (Βλ. περ. α΄ της παρ. 1 του άρθρου 40 του Ν.4765/2021), τότε ο υποψήφιος προτείνεται να συμπληρώσει στην αίτησή του το πεδίο – κριτήριο που θα του αποφέρει την υψηλότερη βαθμολόγηση.

**Παράδειγμα**:

Υποψήφιος διαθέτει συνεχόμενη ανεργία 4 μηνών, η οποία βαθμολογείται με 200 μονάδες και μη συνεχόμενη ανεργία 9 μηνών, η οποία βαθμολογείται 360 μονάδες. Στη αίτησή του θα πρέπει να επικαλεσθεί το κριτήριο της μη συνεχόμενης ανεργίας, το οποίο και θα του αποφέρει την υψηλότερη βαθμολόγηση.

Στην περίπτωση **συνεχόμενης ανεργίας**, ο υποψήφιος βαθμολογείται με διακόσιες (200) μονάδες για τέσσερις (4) συνεχείς μήνες ανεργίας και εξήντα (60) μονάδες ανά μήνα ανεργίας άνω των τεσσάρων μηνών, με ανώτατο όριο τους δεκαοκτώ (18) μήνες σε περίπτωση συνεχών πλήρων μηνών.

Στην περίπτωση **μη συνεχόμενης ανεργίας**, ο υποψήφιος βαθμολογείται μεσαράντα (40) μονάδες ανά μήνα ανεργίας με ανώτατο όριο τους εννέα (9) μήνες. Χρόνος ανεργίας προγενέστερος των τελευταίων 18 μηνών από τη λήξη της προθεσμίας υποβολής των αιτήσεων δεν λαμβάνεται υπόψη και δεν βαθμολογείται.

**Πεδίο β. Πολύτεκνος γονέας και τέκνο πολύτεκνης οικογένειας**

Στο πεδίο αυτό ο υποψήφιος που αποδεικνύει την ιδιότητα του πολυτέκνου ή τέκνου πολύτεκνης οικογένειας, **σύμφωνα με τα οριζόμενα στο άρθρο 6 του N.3454/2006 σε συνδυασμό με την παρ. 9 του άρθρου 67 του N.4316/2014 (Α΄270)**, συμπληρώνει με την ένδειξη **⌧** το σχετικό τετραγωνίδιο.

Επίσης, συμπληρώνει με την ένδειξη **⌧** το έτερο τετραγωνίδιο, προκειμένου να δηλώσει ότι κατά το τρέχον ημερολογιακό έτος **δεν έχει προσληφθεί στον ίδιο φορέα** άλλο μέλος της ίδιας οικογένειας κάνοντας χρήση της πολυτεκνικής ιδιότητας. **Στην περίπτωση συμπλήρωσης της ένδειξης δεν οφείλει να υποβάλει την υπεύθυνη δήλωση που ζητείται στην Ενότητα 7 του ΚΕΦΑΛΑΙΟΥ Ι του παρόντος Παραρτήματος**.

Ο πολύτεκνος υποψήφιος και το τέκνο πολύτεκνης οικογένειας βαθμολογείται με **τριακόσιες (300) μονάδες**.

**Πεδίο γ. Τρίτεκνος γονέας και τέκνο τρίτεκνης οικογένειας**

Στο πεδίο αυτό ο υποψήφιος που αποδεικνύει την ιδιότητα του τρίτεκνου ή τέκνου τρίτεκνης οικογένειας συμπληρώνει με την ένδειξη **⌧** το σχετικό τετραγωνίδιο.

Επίσης, συμπληρώνει με την ένδειξη **⌧** το έτερο τετραγωνίδιο, προκειμένου να δηλώσει ότι κατά το τρέχον ημερολογιακό έτος **δεν έχει προσληφθεί στον ίδιο φορέα** άλλο μέλος της ίδιας οικογένειας κάνοντας χρήση της τριτεκνικής ιδιότητας. **Στην περίπτωση συμπλήρωσης της ένδειξης δεν οφείλει να υποβάλει την υπεύθυνη δήλωση που ζητείται στην Ενότητα 8 του ΚΕΦΑΛΑΙΟΥ Ι του παρόντος Παραρτήματος**.

Ο Τρίτεκνος γονέας και το τέκνο τρίτεκνης οικογένειας βαθμολογείται **με διακόσιες (200) μονάδες.**

**Πεδίο δ. Ανήλικα τέκνα**

Στο πεδίο αυτό ο υποψήφιος σημειώνει τον **αριθμό των ανήλικων τέκνων του**.

Ο υποψήφιος βαθμολογείται με **πενήντα (50)** μονάδες για καθένα από τα ανήλικα τέκνα του με ανώτατο όριο τα έξι (6) ανήλικα τέκνα.

**Πεδίο ε. Μονογονέας ή τέκνο μονογονεϊκής οικογένειας**

Στο πεδίο αυτό ο υποψήφιος που αποδεικνύει την ιδιότητα του γονέα ή του τέκνου μονογονεϊκής οικογένειας συμπληρώνει με την ένδειξη **⌧** το σχετικό τετραγωνίδιο.

Επίσης συμπληρώνει με την ένδειξη **⌧**  το έτερο τετραγωνίδιο, προκειμένου να δηλώσει ότι κατά το τρέχον ημερολογιακό έτος **δεν έχει προσληφθεί** στον ίδιο φορέα άλλο μέλος της ίδιας οικογένειας κάνοντας χρήση της μονογονεϊκής ιδιότητας. **Στην περίπτωση συμπλήρωσης της ένδειξης δεν οφείλει να υποβάλει την υπεύθυνη δήλωση που ζητείται στις Ενότητες 10 & 11 του ΚΕΦΑΛΑΙΟΥ Ι του παρόντος Παραρτήματος.**

Ο γονέας και το τέκνο μονογονεϊκής οικογένειας βαθμολογείται με **εκατό (100)** μονάδες

**Πεδίο στ. Ατομική αναπηρία**

Στο πεδίο αυτό ο υποψήφιος με αναπηρία σε ποσοστό τουλάχιστον 50% συμπληρώνει με την ένδειξη **⌧** το σχετικό τετραγωνίδιο του εντύπου της αιτήσεως.

Προκειμένου ο υποψήφιος να βαθμολογηθεί στο συγκεκριμένο κριτήριο πρέπει να αποδεικνύει ποσοστό αναπηρίας τουλάχιστον 50% (περ. η΄ παρ. 1 άρθρου 40 Ν.4765/2021).

**Ο υποψήφιος με αναπηρία τουλάχιστον 50% βαθμολογείται** **με διακόσιες (200) μονάδες**.

**ΠΡΟΣΟΧΗ:**

Σύμφωνα με την παρ. 3 του άρθρου 39 του Ν.4765/2021, οι εξαιρέσεις της παρ. 2 του άρθρου 6 του ίδιου ως άνω νόμου για τους κλάδους Δ.Ε. Χειριστών Μηχανημάτων Έργων, Δ.Ε. Οδηγών, Δ.Ε. Τεχνικών (όλες οι ειδικότητες), Δ.Ε. Φύλαξης, Υ.Ε. Προσωπικού Καθαριότητας Εξωτερικών Χώρων, Υ.Ε. Υγειονομικού Προσωπικού και κλάδων/ειδικοτήτων κάθε είδους ανταποδοτικών υπηρεσιών καθαριότητας και πρασίνου και των υπηρεσιών κοιμητηρίων των Ο.Τ.Α. α’ βαθμού και των νομικών τους προσώπων, καθώς και συναφών κλάδων/ειδικοτήτων αυτών, όπως σε κάθε περίπτωση εξειδικεύονται στους οικείους οργανισμούς ή κανονισμούς τυγχάνουν αναλογικής εφαρμογής και στις περιπτώσεις του άρθρου 37 του ως άνω νόμου.

**Πεδίο ζ. Αναπηρία γονέα, τέκνου, αδελφού/αδελφής ή συζύγου υποψηφίου με ποσοστό αναπηρίας τουλάχιστον 67% ή κατ’ εξαίρεση 50% και άνω**

Στο πεδίο αυτό **οι υποψήφιοι** γονείς,τέκνα, σύζυγοι, αδελφοί/αδελφές που ασκούν το δικαίωμα προστασίας από την αναπηρία ατόμων με ποσοστό αναπηρίας 67% και άνω, εξαιτίας βαριών ψυχικών και σωματικών παθήσεων ή με ποσοστό αναπηρίας τουλάχιστον 50% εξαιτίας νοητικής αναπηρίας ή αυτισμού συμπληρώνουν με την ένδειξη **⌧** το σχετικό τετραγωνίδιο του εντύπου της αιτήσεως.

Ο υποψήφιος με γονέα, τέκνο, αδελφό/αδελφή ή σύζυγο με αναπηρία βαθμολογείται με **εκατόν τριάντα (130) μονάδες**.

2. ΕΠΙΣΥΝΑΨΗ ΔΙΚΑΙΟΛΟΓΗΤΙΚΩΝ ΣΤΗΝ ΑΙΤΗΣΗ & ΥΠΟΓΡΑΦΗ ΑΥΤΗΣ

**Ο υποψήφιος, αφού** **ελέγξει ότι έχει συγκεντρώσει όλα τα δικαιολογητικά – πιστοποιητικά**, τα οποία προβλέπονται για την απόδειξη των προσόντων του (βλ. Κεφάλαιο Ι «ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» του παρόντος Παραρτήματος), τα **αριθμεί** σε εμφανές τους σημείο **κατά φύλλο**.

Ακολούθως, στον κατάλογο συνημμένων δικαιολογητικών του εντύπου της αιτήσεώς του, τα αναφέρει κατά είδος ένα προς ένα και καταγράφει το σύνολο των αριθμημένων φύλλων όλων των δικαιολογητικών - πιστοποιητικών που καταθέτει (π.χ. συνημμένα φύλλα 20).

Στη συνέχεια, συμπληρώνει την **ημερομηνία** και το **ονοματεπώνυμό** του κάτω από το κείμενο της ΥΠΕΥΘΥΝΗΣ ΔΗΛΩΣΗΣ της αίτησης – υπεύθυνης δήλωσής του, την οποία και **υπογράφει** μετά από προσεκτική ανάγνωση.

**ΠΡΟΣΟΧΗ:**

**● Η αίτηση συμμετοχής που θα υποβληθεί ηλεκτρονικά** πρέπει απαραιτήτως να εμφανίζεται υπογεγραμμένη άλλως δεν θα γίνεται δεκτή.

**●** Δεν απαιτείται υπογραφή της αίτησης συμμετοχής όταν για τη δημιουργία αυτής απαιτείται αυθεντικοποίηση του υποψηφίου μέσω TaxisNet.

**ΠΡΟΣΩΠΙΚΑ ΔΕΔΟΜΕΝΑ**

**ΕΠΙΣΗΜΑΝΣΕΙΣ ΠΡΟΣ ΥΠΟΨΗΦΙΟΥΣ ΚΑΙ ΦΟΡΕΙΣ ΠΑΡΑΛΑΒΗΣ ΑΙΤΗΣΕΩΝ ΚΑΙ ΔΙΚΑΙΟΛΟΓΗΤΙΚΩΝ**

Σύμφωνα με τις απαιτήσεις του άρθρου 32 του Γενικού Κανονισμού για την Προστασία Δεδομένων (Κανονισμός Ε.Ε. 2016/679) με τίτλο «Ασφάλεια επεξεργασίας», σε συνδυασμό με τις διατάξεις του Ν.4624/2019 (Α΄137) κάθε φορέας που δέχεται αποστολή αρχείων με ηλεκτρονικό τρόπο, πρέπει να μεριμνά για την ασφαλή αποστολή των σχετικών αρχείων και δεδομένων προσωπικού χαρακτήρα που εμπεριέχονται σε αυτά.

Συγκεκριμένα ο πλέον ασφαλής τρόπος υποβολής είναι μέσω ηλεκτρονικής πλατφόρμας των φορέων, η οποία διασφαλίζει τα προσωπικά δεδομένα των υποψηφίων.

**Στη περίπτωση αποστολής με ηλεκτρονικό ταχυδρομείο αυτή θα πρέπει να γίνεται με κρυπτογράφηση από τον υποψήφιο των αρχείων που αποστέλλονται**.

**Ο Φορέας παράλληλα με τη γνωστοποίηση της συγκεκριμένης διεύθυνσης ηλεκτρονικού ταχυδρομείου θα πρέπει να γνωστοποιεί στους υποψηφίους σχετικό υπερσύνδεσμο** (link), στον οποίο θα παρέχονται οδηγίες περί της κρυπτογράφησης των αρχείων καθώς και των στοιχείων επικοινωνίας με τον φορέα, προκειμένου οι υποψήφιοι να ενημερώνουν τηλεφωνικά τον φορέα για τον κωδικό αποκρυπτογράφησης των αρχείων τους.

Εάν κάποιος υποψήφιος επιλέξει να αποστείλει τα σχετικά αρχεία χωρίς κρυπτογράφηση, αυτά θα γίνονται δεκτά από τον φορέα, αλλά σε αυτή την περίπτωση ο υποψήφιος αναλαμβάνει τον κίνδυνο παραβίασης των προσωπικών του δεδομένων και ο φορέας δεν φέρει καμία ευθύνη.

**ΕΠΙΣΗΜΑΝΣΗ ΠΡΟΣ ΤΟΝ ΥΠΑΛΛΗΛΟ ΠΑΡΑΛΑΒΗΣ ΑΙΤΗΣΕΩΝ & ΔΙΚΑΙΟΛΟΓΗΤΙΚΩΝ**

Ο υπάλληλος του φορέα που είναι αρμόδιος για την παραλαβή των αιτήσεων και των δικαιολογητικών των υποψηφίων, ελέγχει αν πράγματι επισυνάπτονται όλα τα δικαιολογητικά που αναγράφονται στον ΚΑΤΑΛΟΓΟ ΣΥΝΗΜΜΕΝΩΝ ΔΙΚΑΙΟΛΟΓΗΤΙΚΩΝ της αίτησης και σε καταφατική περίπτωση αναγράφει στo ειδικό πλαίσιο του παραπάνω ΚΑΤΑΛΟΓΟΥ τη λέξη “**πλήρης**”.

Σε διαφορετική περίπτωση αναγράφει στο ειδικό πλαίσιο ποια δικαιολογητικά **ελλείπουν** από εκείνα που, ενώ φέρονται ως συνημμένα, δεν επισυνάπτονται. Το αποτέλεσμα του ελέγχου του υπαλλήλου σημειώνεται ενυπογράφως με ευκρινές το ονοματεπώνυμό του.

Όταν η υποβολή της αιτήσεως γίνεται αυτοπροσώπως, ο αρμόδιος υπάλληλος παραλαβής των αιτήσεων δεν παρέχει οδηγίες ή καθ’ οιονδήποτε τρόπο συμβουλές στους υποψηφίους για τον τρόπο συμπλήρωσης των αιτήσεων και τα πιστοποιητικά που απαιτούνται για την απόδειξη των ιδιοτήτων που επικαλούνται, επιμελείται όμως οι αιτήσεις των υποψηφίων να είναι υπογεγραμμένες και να συνοδεύονται από τα δικαιολογητικά που ο υποψήφιος σημειώνει στην αίτησή του ότι τα επισυνάπτει.